
ZBORNIK O DRU JOSIPU ANDRICU 


ZBORNIK izdaje Organizacioni odbor za podiza- 
nje spomenika dru Josipu Andriću u suradnji s 
Hrvatskim književnim društvom sv. Ćirila i Me 
toda u Zagrebu. 


ORGANIZACIONI ODBOR sačinjavaju suradnici i 
poštovaoci dra Josipa Andrića. Iz Bačke: o. La- 
zar Ivan KRMPOTIĆ, prof., župnik u Bačkoj Pa- 
landi. Iz Zagreba: Luka PERINIĆ, prof., ravnatelj 
Hrvatskoga književnog društva sv. Ćirila i Meto- 
da; Juraj LONČAREVIĆ, prof., književnik; Rado- 
van GRGEC, prof., glavni urednik HKD sv. Ćirila 
i Metoda; Ladislav BERŠEK, umir. učitelj; Stjepan 
KOVAČIĆ; Ivan JANDROKOVIĆ, umir. učitelj, 
ravnatelj; Nesto ORČIĆ, akad. kipar; Mate SUDE- 
TA, umir. prosvj. ref.; dr Boro PAVLOVIĆ, knji- 
ževnik; Stjepan PAČARIĆ, Željko BERŠEK. 


UREDNIČKO VIJEĆE: o. Lazar Ivan KRMPOTIĆ, 
predsjednik  Organizacionog odbora; Juraj LON- 
ČAREVIĆ, potpredsjednik Organizacionog odbora; 
Radovan GRGEC, Ladislav BERŠEK, tajnik Orga- 
nizacionog odbora; Stjepan KOVAČIĆ, Mate SU- 
DETA, Željko BERŠEK. me 


Glavni urednik: Ladislav BERŠEK 
Odgovorni urednik: Radovan GRGEC 
Opremio: Stanko TENŠEK 


Tisak: »Zadružna štampa«, Zagreb 


Naslovna stranica: spomenik dra Josipa Andrića, 
djelo akad. kipara Neste ORČIĆA. 

MARTINKO. 

predgovora 


LADISLAV BERŠEK, umirovljeni ravnajući uči- 
telj, prisan prijatelj dra Josipa Andrića, tajnik 
Organizacionog odbora i glavni urednik ZBOR- 
NIKA, govori na Simpoziju u Ristovači. 





Zbornik je ovdje, pred nama! 

Spomenica posvećena divnom čovjeku i prijatelju, velikom i značajnom 
hrvatskom kulturnom radniku. Kao da je on sam ovdje! Jer još uvijek imam 
osiećaj da je njegova nazočnost živa i da je on još uvijek među nama... 

I kad god pomislim na dane provedene u njegovom društvu u Požegi ili 
pak ovdje u Zagrebu, moram reći iskreno da ne bi prošao tjedan a da se ne 
bismo sastali. Uvijek radi nekih važnih društvenih i javnih poslova, nekad 
radi našega prijateljskog susreta, ali većinom uvijek radi nekih drugih stvari, 
ier smo jedan i drugi posvećivali sve svoje slobodno vrijeme, gotovo cijeli 
svoj. život, kulturnom radu na različitim poljima našega javnoga života i 
djelovanja. 

Uvijek vedar i spreman za svaki kulturni rad ili priredbu, davao je dr 
Andrić uvijek svega sebe s veseljem i entuzijazmom, ne štedeći pri tom zdrav- 
lja i svojih snaga. Okupljao nas je za života veoma često, a eto i sada nas 
opet, mrtav, okuplja oko sebe... 

Na poticaj i sugestiju glavnog inicijatora, mladog i agilnog župnika u 
Bačkoj Palanci, prof. Lazara Krmpotića, skupili smo se da mu odamo dužnu 
počast na simpoziju o njegovu životu i radu 30. kolovoza 1969. u Ristovači 
kod Bača, kao i prigodom otkrivanja spomenika u Plavni 31. kolovoza 1969. 

U Zagrebu je glavnu organizaciju izvedbe imao prof. Juraj Lončarević, 
koji nas je, nekolicinu Andrićevih starih i dobrih prijatelja, zamolio da uđe- 
mo u priređivački odbor. 


Iz priloženih govora koji osvjetljuju Andrićev osobni život izabrat 
ćemo u glavnim crtama tko je on bio i koliko je u našoj hrvatskoj i katolič- 
koj javnosti značio naš slavljenik, naš dragi i nezaboravni dr Josip Andrić, 
kojeg smo odmila u našem intimnom krugu nazivali PIŠTOM. 

Za ta dva spomen-dana: simpozij s izložbom njegovih djela i otkriće spo- 
menika, bilo je na vrijeme sve pripravno. 

Dvorana u Ristovači kraj Bača bila je prepuna uzvanika koji su s veli- 
kom pažnjom i zanimanjem pratili izlaganja pojedinih govornika, koja 
se sada nalaze u ovoj knjizi, dok je drugi dan preko tisuću gostiju i veliki 
broj naroda iz cijele Bačke u krasnim šokačkim i bunjevačkim hrvatskim 
nošnjama odalo prilikom otkrića spomenika počast neumrlom sinu drage 
i mile Bačke, dru Josipu Andriću. 


Obje su priredbe bile upravo iznad svakog očekivanja, svečane i veli- 
čanstvene!' 

Sada je na vama, dragi čitatelji, da se čitajući ove stranice, duhom pre- 
nesete u te nezaboravne dane. 

I evo Zbornika koji je niknuo kao izraz čiste i prijateljske ljubavi i oda- 
nosti prema dru Andriću, da nam njegova uspomena ne padne u zaborav, 
već da nam svijetli u svom punom sjaju i dalje i nakon njegove smrti. 


Prvi dio ovog Zbornika sadrži referate održane ili poslane da se proči- 
taju na samom Simpoziju, a drugi dio donosi priloge koji su čitani na repri- 
zi Simpozija održanoj 14. prosinca 1969. u Zagrebu. 

Posebno značenje ima Andrićeva BIBLIOGRAFIJA, podijeljena na nje 
gov kompozitorski, književni i ostali rad. 

Tako je i s prikazima Andrićeve suradnje s drugim narodima. Na kraju 
Zbornika doneseni su još i mnogi drugi raznovrsni prilozi, među kojim se 
osobito ističu PJESNIČKE SVEČANOSTI koje su našem Andriću poklonili 
mnogobrojni pjesnici, posvetivši mu svoje pjesmotvore. 

A sada na kraju, čitatelji i štovatelji dra Andrića, primite ovu knjigu 
s ljubavlju i naklonošću s kojom vam je i predajemo. Budite sudionici 
svega onoga što se zbivalo tih nezaboravnih dana u Bačkoj Hrvatskoj, budite 
sudionici svijetle uspomene i slave našeg dragog i zaslužnog dobrog čovjeka, 
hrvatskog katoličkog radnika i pregaoca, dra JOSIPA ANDRIĆA, animatora 
kulturnog i umjetničkog života našeg naroda, svestranog intelektualca, veli- 
kog prijatelja običnog čovjeka i malih naroda... 

Njegov je plemeniti i uzorni život bio ispunjen velikim i mnogobrojnim 
djelima, pa će stoga u našoj uspomeni uvijek živjeti kao veliki sin hrvatskoga 
naroda. 


Glavni urednik 


DR JOSIP ANDRIĆ 





autobiogratija 


Rodio sam se 14. ožujka 1894. u selu Bukinu, kotar Bačka Palanka, u 
Bačkoj, od oca Šokca, po zanatu bravara i mlinara, i od majke Šokice Eve 
Fabry iz sela Plavne (kraj Bukina). Majka mi je umrla u studenom 1899. U 
jesen 1900. pošao sam u Bukinu u prvi razred mađarske pučke škole. Budu- 
ći da nisam imao majke, za me se brinula očeva sestrična Reza Maričić iz 
Šarengrada, majka Josipa Maričića, kasnijeg velikog hrvatskog glumca. Kad 
mi se otac iznova oženio Amalijom Kavedžić iz Morovića u Srijemu i kad 
se u proljeće 1901. preselio u to selo, morao sam tu, u jesen iste godine, iz- 
nova ići u prvi razred hrvatske pučke škole, koju sam završio u lipnju 1905. 
kao najbolji đak, pa su učitelj Ladislav Ankenbauer (Stanišić) i župnik Ivan 
Mikić nagovorili oca da me pošalje u gimnaziju. Isprva se radilo o tom da 
pođem u Osijek u biskupsko sjemenište, ali budući da nije bilo više mjesta, 
dospio sam u Nadbiskupski orfanotrofij (kolegij) u Požegu. Kao kolegijaš 
(orfanotrofac) svršio sam 6 razreda požeške gimnazije od 1905. do 1911, a 
zatim kao vanjski đak 7. i 8. razred. Stanovao sam kod obitelji požeškog 
pjesnika Franje Cirakija. Maturirao sam 16. lipnja 1913. 


Još kao dijete u Bukinu pokazivao sam velik smisao za glazbu (stric 
mi je bio flautista). A kad mi je kao pučkoškolcu u 8. godini otac u Mitro- 
vici kupio bisernicu, naučio sam u nju za nekoliko dana tamburati. Svom 
sam učitelju najradije ja nedjeljom gazio mijeh, da mogu gledati u tipke or- 
gulja, po kojima su učiteljeve ruke prebirale crkvene pjesme. U školi je 
bio starinski glasovir, te sam mnogo salijetao oca da nagovori učitelja An- 
kenbauera neka me uči svirati glasovir. Učitelj se dao nagovoriti te me je za 
jednog školskog sata pozvao glasoviru i rekao mi neka raširim prste; kad 
mali prsti nisu mogli dosegnuti oktave, izjavio je da za me još nije glasovi- 

ranje. To je za moju mladu dušu, željnu glazbe, bilo prvo glazbeno razoča- 
ranje u životu. Mjesto toga nabavio mi je otac doskora harmoniku s dva re- 
da tipaka i 8 basova, u koju sam za nekoliko dana naučio već štošta svirati, 
tako sam već prve nedjelje mogao zamjenjivati seoskog harmonikaša kod 
plesa švapskih momaka i djevojaka. 


I u Požegu sam sa sobom ponio harmoniku, te su se moji gimnazijski 
kolege u kolegiju često kupili oko mene kad bih svirao, a i stariji su sa za- 
nimanjem pogledavali u tog prvoškolca — harmonikaša. No i na prvom 
koraku u gimnaziju čekalo me razočaranje: kapelnik Krestin kao gimnazij- 
ski učitelj pjevanja nije me htio uzeti da učim note i pjevanje, jer da ne- 
mam ni glasa ni sluha. To je bilo drugo teško glazbeno razočaranje u mla- 
dom životu. No mjesto Krestina otkrio je Dragan Korenić kao četvrtoško- 
lac i tamburaš u meni drugoškolcu talenat za glazbu, te je izradio da iz- 
nimno budem već kao drugoškolac primljen u orfanotrofski tamburaški zbor 
»Bisernicu«, premda su se redovito primali tek đaci od 3. razreda dalje. Ta- 
ko sam postao tamburaš, i već dvije i pol godine kasnije, na kraju 4. razreda, 
bio sam 13. lipnja 1909. od svojih drugova tamburaša, dapače i starijih, iza- 
bran za dirigenta tamburaškog zbora »Bisernica«, jer ne samo da sam znao 
svirati u sve tambure nego sam već bio počeo i skladati. Najprije sam u 
siječniu 1909. udesio za tamburaški zbor neku koračnicu, koju sam naučio 
svirati od župnika Mikića u Moroviću, zatim isto tako neku polku, a 21. 
ožujka 1909. skladao sam prvu izvornu svoju skladbu »Tihi uzdah«. 


Usporedo s ljubavlju za glazbom pokazivao sam i veliko zanimanie za 
književnost. Mnogo sam čitao, a već kao drugoškolac počeo sam i pisati, 
dapače sam pokrenuo i svoj vlastiti list »Veteran« i afirmirao se tako već 
£. 1907. kao urednik. Taj list, koji sam sam ispunjavao i pisao, izdao sam u 
dva broja, ali prije nego je drugi broj bio dovršen, zapliienio ga ie orfano- 
trofski prefekt Delić. Kad ie Đuka Kuntarić pokrenuo g. 1908. đački list »Sla- 
vonac«, uzeo ic | mene, malog četvrtoškolca, za suradnika. Uređivanjem »Sla- 
vonca« (kasnije »Jelen«) bavio sam se s Edom Kiirschnerom do mature. 


Ljetne praznike iza četvrtog razreda gimnazije g. 1909. proveo sam u 
Bačkoj Palanci, da se vježbam u njemačkom jeziku. Uz to sam počeo učiti i 
svirati violinu, koiu sam sebi kupio u Novom Sadu, i viežbao se u fotografi- 
raniju u ateljeu očeva prijatelja Bukinca Schlottera. U 5. i 6. razredu gim- 
naziie učio sam violinu kod požeškog glazbenika Vjenceslava Holuba, koji 
mi je davao i vouku u sviranju na harmoniju, te sam već u prolieće g. 1910. 
postao i kolegijaški orguljaš. U to vrijeme skladao sam i objelodanio u »Sla- 
voncu« i svoju prvu crkvenu skladbu »Ave Maria« za miešoviti zbor i orgu- 
lje, koja je iste godine prvi put izvedena u Krapini. Od oca sam ishodio 
sredstva da se pretplatim na bečku dopisnu školu »Konservatorium«, te sam 
slao svoje radove u Beč na ocjenu. Najveća mi je želja bio glasovir. Krajem 
5. razreda nabavio mi je otac stari neki izrabljeni glasovir. Kad sam pred 
Petrovo 1910. doveo tamburaški zbor »Bisernicu« na koncertnu turneju u 
Morović (sudjelovali su: Slavko Junašević, Franjo Grundler, Miio Čavčić, Ju- 
raj Pajanović i Dragan Ralašić od kolega, Vladimir Nčotig i Raoul Babić od 
starijih, a Antun Ružičić mlađi, Ladislav Jelenčić i neki drugi od mlađih), 
trebao je Raul Babić izvesti i koncertnu točku na tom glasoviru, ali bilo ga je 
nemoguće ugoditi i udesiti, pa je ta točka programa otpala, te su na kon- 
certu izvedene samo tamburaške skladbe. Ipak sam na tom starom klaviru 
kasnije pravio svoje prve glasovirske pokušaje. U proljeće 1911. nabavio mi 

ie otac pijanino, koji je iz Kutne Hore stigao ravno u požeški kolegij. To je 
bio prvi trijumf za mene šestoškolca, te sam s tim u vezi postao i učenik 
kapelnika Krestina. Kod njega sam sve do mature učio klavir, violinu, nau- 
ku o harmoniji, nauku o glazbenim formama i nauku o instrumentaciji, pri- 
pravljajući se tako za studij na Konzervatoriju iza mature. 


U 5. i 6. razredu (1909—1911) bio sam dirigent kolegijaškog tamburaš- 
kog zbora »Bisernica«, a u 7. i 8. razredu dirigent gimnazijskog tamburaš- 
kog zbora »Osvit«. Osim toga u 6. razredu g. 1910/1911. obnovio sam s ko- 
legom Ralašićem orfanotrofski pjevački zbor »Lira«, kojemu sam bio di- 
rigent, a Ralašić predsjednik. U 7. i 8. razredu (1911—1913) bio sam od di- 
rektora gimnazije Josipa Sarkotića postavljen za vršioca dužnosti gimnazij- 
skog nastavnika pjevanja i orguljaša. Na svim đačkim koncertima u tim 
godinama nastupao sam kao dirigent tamburaškog i pjevačkog zbora. 


Do mature komponirao sam 40 raznih kompozicija, koje sam sabrao u 
album »S đačke lire«. U to vrijeme u đačkom listu »Slavonac« izašle su mi + 
skladbe: »Ave Maria« za mješoviti zbor, »Ave Maria« za alt i tenor uz orgu- 
lje, »Ave Maris Stella« za mješoviti zbor i »Nadgrobnica« za muški zbor s 
baritonom solo u spomen smrti Kranje Kuhača. U nakladi Janka Stjepušina 
u Sisku štampana mi je u rujnu 1912. tamburaška skladba »Pjesnikov cvije- 
tak«. A u časopisu »Đačka lira« (Sr. Karlovci) izašla mi je u travnju 1912. 
skladba »Jutarnja rumen« za gudački orkestar. U tim đačkim listovima i u 
sisačkom listu »Tamburica« objelodanio sam i niz glazbenih članaka, neko- 
liko glazbenih crtica i dramolet o Haydnu. 





Bukin (danas Mladenovo), rodno mjesto dra Josipa Andrića 


11 


Kao književni suradnik đačkih listova objavio sam više lirskih pjesa- 
ma, jednu epsku pjesmu i nekoliko pripovijesti. Napisao sam i dramu »An- 
đela« u 5 činova s radnjom iz đačkih štrajkova g. 1912, a s Edom Kuirschne- 
rom napisao sam tragediju »Kosovska djevojka« u 5 činova. padP s 

Na libreto svoga kolege Silvija Cirakija pokušao sam komponirati 1 o- 
peru (zapravo pastirsku igru) »Šumska pjesma«, ali sam skicirao samo prvi 
prizor. Dotada nisam bio vidio ni čuo još nijedne opere, nego sam imao samo 
glasovirske izvatke Mozartove opere »Der Schauspieldirektor« i Bellinijeve 
opere »Die Nachtwandlerin«, a o drugim sam operama samo čitao. j 

Za završni maturantski koncert naučio sam svirati i u gajde i tim završio 
svoje gimnazijsko glazbeno obrazovanje. Nadao sam se da ću se iza mature 
posvetiti posve glazbenom studiju na konzervatoriju, ali ta mi se želja 
nije ispunila. Život mi je krenuo drugim putem. 

U listopadu 1913. upisao sam se na Pravni fakultet u Zagrebu, a godinu 
dana kasnije i na Trgovački fakultet u Pragu, te sam oba studija paralelno 
učio, apsolvirao g. 1917. i promoviran bio za doktora prava 28. veljače 1920. 
godine. Školske godine 1917/1918. studirao sam dva semestra filozofije na 
teološkom fakultetu u Innsbrucku. Za dvogodišnjih svojih studija u Pragu 
bavio sam se naiviše studiranjem glazbe, kojoj sam posvetio sve svoje slo- 
bodno vrijeme. Proučavao sam osobito Beethovena, Wagnera, Liszta, Sme- 
tanu, Dvoržaka, Fibicha, Suka, Vit. Novaka, Janačka i Čajkovskog, te sam 
odlučio napisati povijest slavenske glazbe. Godine 1916. napisao sam studiju 
o Smetani u časopisu »Luči« i studiju o Dvoržaku u »Sv. Ceciliji«. U Pragu 
sam komponirao i nekoliko pjesama za solo, glas i klavir na riječi Vla- 
dimira Nazora »Ko lani«, Izidora Poljaka, Antonina Sove i Emanuela Leše- 
tickoga, a i instrumentirao svoju uvertiru »Na vrbi svirala« za orkestar. Na- 
činio sam i skice svojih praških uspomena. 

Kao sveučilištarac počeo sam objelodanjivati u novinama i časopisima 
svoje novele »Srijemske elegije« pod pseudonimom Pišta (taj su mi nadimak 
dali kolege u gimnaziji). Te sam novele kasnije sabrao i izdao u poseb- 
noj knjizi g. 1938. prigodom 25-godišnjice svoga književnog rada. Za vri- 
jeme sveučilišnih nauka bio sam urednik časopisa »Luč«. 

Svršetak prvog svjetskog rata dočekao sam u Moroviću. Tada sam po- 
čeo surađivati u novoosnovanim zagrebačkim »Seljačkim novinama«, kojima 
sam, kada sam 29. travnja 1919. položio zadnji pravnički ispit, postao od 1. 
svibnja te godine i urednik i ostao to sve do 31. ožujka 1927. Usporedo s tim 
bio sam i član redakcije dnevnika »Narodna politika«, u kojoj sam najviše 
radio kao glazbeni kritičar. Godine 1920. uređivao sam i tjednik »Pučka po- 
litika« u Vinkovcima putujući svakog tjedna iz Zagreba u tu svrhu onamo 
na 3 dana. Surađivao sam glazbenim studijama i u »Hrvatskoj prosvjeti«. 


Dne 12. veljače 1921. izabran sam za urednika Hrvatskog književnog dru- 
štva sv. Jeronima te sam na tom mjestu ostao preko 33 godine. Proveo sam 
temeljite reforme u moderniziranju te ustanove i njenih književnih izdanja. 
U to vrijeme uredio sam i izdao oko 500 knjiga. Osnovao sam i uređivao 16 
godina tjednik »Obitelj«, a uz to još nekoliko drugih listova. 


Mnogo sam putovao (Češka, Slovačka, Poljska, Austrija, Njemačka, Ita- 
lija, Švicarska, Francuska, Engleska, Irska, Grčka, Palestina, Libanon, Siri- 
ja i Egipat) te sam pisao novinske putopisne reportaže i izdao putopisne 
knjige: »U Kristovoj domovini« (1931), »Na Zelenom Otoku« (1934), »Irska« 
(1942) i »Najljepši među otocima« (1938). 

Posebno sam proučavao Slovačku i njenu kulturu, osobito slovački je- 
zik i slovačku glazbu, te sam napisao i izdao »Slovačku slovnicu« (1942) 
i »Slovačku glazbu (1944), tj. prvu slovačku gramatiku napisanu izvan 
Slovačke i prvu cjelovitu povijest slovačke glazbe uopće. Imam pripravljen 
i materijal za slovačko-hrvatski rječnik. Kako u Slovačkoj ima i nekoliko 
hrvatskih sela, napisao sam iz života tih slovačkih Hrvata i roman »Velika 
ljubav« (1942). 

Na području beletristike osim knjige novela »Srijemske elegije« i romana 
»Velika ljubav« napisao sam »Dunje ranke« (1923) i »Nove brazde« (1924), 
te mali roman »Svega svijeta dika« (1926). Napisao sam i glumu »Vuk u 
vučjoj koži« u 2 čina (1933) te nedovršenu dramu »Ukleto srce« (»Hrvatska 
prosvjeta« 1938). Preveo sam i nekoliko romana s češkog, njemačkog i fran- 
cuskog. 

S pravnog, gospodarskog i drugih područja napisao sam studije: »Češko 
_ slovački ustav« (»Hrvatska prosvjeta« 1922), »Gospodarska politika« 
(1923), knjigu »Žito u svjetskom gospodarstvu« (1927) i »Slovački ustav« 
(1940). 

Uredio sam te predgovorom, pogovorom i bilješkama popratio izdanje 
»Florentinskih elegija« Franje Cirakija (1954), izdanih na spomen 40. godiš- 
njice požeških maturanata iz g. 1913. 


Više od svega tog publicističkog i književnog rada obuhvaća moj muzič- 
ki, muzikološki i kompozitorski rad. Bio sam odbornik »Cecilijina društva« 
te pred drugi svjetski rat izabran i u uredništvo časopisa »Sv. Cecilija«, a 
zatim sam g. 1937. bio potpredsjednik, glavni dirigent i kasnije predsjednik 
Hrvatskog tamburaškog saveza. Član sam Hrvatskog glazbenog zavoda i od 
1944. predsjednik Hrvatskog tamburaškog orkestra »Zajc«. Kao muzikolog 
proučavam svestrano narodnu glazbu te sam melografski skupio i zapisao 
do 2000 narodnih melodija po Bačkoj, Srijemu, Slavoniji i otoku Hvaru. 
Zbirku »Narodne melodije bačkih Šokaca« pripremam za Jugoslavensku 
akademiju. 


Osim »Slovačke glazbe« napisao sam i izdao još ove muzičke publikacije: 

»Ruska opera« (1923), »Kako ćemo razumjeti glazbu« (1939) i »Školu 
za tambure« (1954). U rukopisu imam knjige »Glazbene studije«, »Nauka o 
tamburi« te nedovršenu »Povijest tambure i tamburaške glazbe« i »Lužič- 
ko-srpsku glazbu«. 


Kompozitorski mi rad sadrži do 500 kompozicija. Glavno mi je dosa- 
dašnje djelo opera »Dužijanca« u 2 čina, koja je doživjela praizvedbu u Su- 
botici 29. travnja 1953. Tim sam djelom postao autor prve bunjevačke ope- 
re, te mi je kao takvom prigodom premijere uz ovacije oduševljene bunje- 
vačke publike u ime odbora grada Subotice održan svečani govor na pozor- 
nici i predan lovor-vijenac grada Subotice s hrvatskom trobojnom vrpcom. 
Sada komponiram svoju drugu operu na libreto »Otmica« Franje Cirakija 
u 3 čina; prvi je čin dovršen, a komponirani su već i neki dijelovi ostalih 
činova. Tim želim i Požegi ostvariti prvu operu, dakako u čednom obliku. 
Dovršio sam i balet »Na Jurjevo«, koji je Hrvatski ansambl narodnih ple- 
sova prihvatio da ga ovog proljeća izvede. Osim tih scensko-muzičkih djela 
stvorio sam i veći broj drugih velikih kompozicija. To su ponajprije dvije 
simfonijete: »Bačka simfonijeta« (1940) i »Mala seoska simfonija« (1949), pa 
orkestralne suite »Plitvička suita« (1948), »Suita s Korduna« (1950), »Raden- 

ska suita« (1950), uvertira »Na vrbi svirala«, »Saćurica i šubara« i »Rad- 
nička uvertira«, zatim 16 simfonijskih plesova (»Bunjevački ples«, »Srijem- 
ski ples«, »Slavonski ples«, »Šijački ples«, »Zagorski ples«, »Bosanski ples«, 
»Hercegovački ples«, »Hvarski ples«, »Elegijski ples« itd.). Tu su i 4 kantate 
za solo, zbor i orkestar: »Žetelačka suita«, »Šokački svatovi«, »Slavonska ber- 
ba« i »Kantata o Ranki«. 

Za klavir komponirao sam »Bačku sonatinu«, »Sonatu rusticu«, »Požeš- 
ku suitu« (1946), »Subotičke impresije«, »Bukinsku suitu«, »Vinkovački dip- 
tih« i velik niz manjih kompozicija, a za violinu i klavir »Ljubavnu pjesmu«, 
»Dva srca na Tatrama«, »Ljubav na Petrinu«, »Lirsku suitu«, »Svatovski trip- 
tih«, »Lužački diptih« itd. 

Od vokalnih kompozicija najviše ih imam za jedan glas uz instrumental- 
nu pratnju. Za glas i klavir su ciklusi: »Večernje pjesme« na riječi Matoša 
i Gorana Kovačića, »Lirske impresije« na riječi Cesarića, Vlaisavljevića, 
Sprajcera, Šopa i Nazora, »Svijetlo u mraku« na riječi A. Sekulića, VI. Ko- 
Vačića i Dragoslava Grbića, »Tri slovačke popijevke« na riječi Hviezdoslava, 
»Tri bunjevačko-šokačke popijevke« na riječi Pekića, Kokića i Jakšića, cijeli 
niz pojedinačnih popijevaka na riječi raznih pjesnika hrvatskih, srpskih, 
čeških, lužičkih i ruskih. Najviše sam pjesama komponirao na narodne 
riječi i to uz pratnju klavira, simfonijskog ili tamburaškog orkestra, ukupno 
do sto na broju. Od tih su neke postale tako popularne te su ušle već u pje- 
smarice kao prave narodne pjesme (npr. »Kupi, diko, Ciglice«). Za vokalne 
zborove komponirao sam također prilično, npr. »Tri mješovita zbora« na 
riječi Kokića, Bešlina i J akšića, »Dvije balade« za muški zbor na riječi Gorana 
Kovačića, »Dvije proljetne pjesme« za muški zbor na narodne riječi, »Hvar« 
za mješoviti zbor i tenor solo na riječi Lenke Domančić, »Glogovi cvijeci« za 
muški zbor i bariton solo na riječi Dragutina Domjanića itd. 


Posebno mjesto među mojim kompozicijama zauzimaju tamburaške 
skladbe. Osim stotinjak pjesama uz tamburašku pratnju skladao sam oko 
130 kola u stilu narodnih kola, i to bilo samo za tambraški zbor ili za pje- 
vanje uz tamburaški zbor. U tim kolima dao sam muzičke uspomene na mje- 
sta svog rodnoga kraja Bačke (»Bukinsko kolo«, »Plavanjsko kolo«, »Som- 
borsko kolo«, »Subotičko kolo« itd.), na mjesta kraja svoje mladosti Srije- 
ma (»Morovićko kolo«, »Sarengradsko kolo«, »Iločko kolo«, »Šidsko kolo«, 
»Vinkovačko kolo« itd.), na momente iz seoskog idiličkog života (»Kolo u Šlji- 
Viku«, »Kolo kod bunara«, »Kolo na prelu«, »Kolo u jabučari« itd.), na ljude 
iz radnog života (»Seljačko kolo«, »Radničko kolo«, »Oračko kolo«, »Kolo u 
vršidbi«, »Učiteljsko kolo« itd.), na pojedine ženske osobe iz svog života 
(»Stankino kolo«, »Rankino kolo«, »Jasnino kolo«, »Vesnino kolo«, »Dikino 
kolo« itd.) i na muške osobe iz Svog života (»Rankovo kolo«, »Donkovo 
kolo«, »Nikolino kolo«, »Mijino kolo«, »Ivino kolo«, »Draganovo kolo«, 


je tambura instrument kojim se mogu podičiti i Velika umjetnička do- 
stignuća. Moja kantata »Šokački svatovi« za sola, mješoviti zbor i tam- 
buraški orkestar znači uz spomenutu simfoniju težnju k onom najvišem 
što je dosad tamburaška glazba u svom razvoju dostigla. Zatim se reda 
velik niz ostalih mojih većih skladbi za tambure: »Bačka suita«, »Ljetna 


suita«, »Mala suita«, »Moje selo pjeva«, »Proljetna rapsodija«, »Srijem- 

ska rapsodija«, »Djevojačka suita«, »Godina mladosti«, »Trsatska suita«, 
»Sokačka elegija«, »Bunjevačka elegija«, »Balada o Adžiji«, »Veče pod seoskim 
dudom« itd. Mnoštvo manjih tamburaških kompozicija reda se od prvih po- 
ćetaka mog kompozitorskih stvaranja, npr. »Pjesnikov cvijetak«, »Miris cu- 
klame«, »Djevojačke sanje«, desetak koračnica itd. 


Na području crkvene glazbe stvorio sam pedesetak kompozicija počevši 
od prvog »Ave Maria« za mješoviti zbog i orgulje iz travnja 1910. sve do naj- 
novije skladbe »Te Deum« za mješoviti zbor i orgulje iz ožujka 1954. Tu su 
dvije Mise, jedna iz g. 1913, a druga nedovršena iz 1946, zatim niz marijinih 
pjesama, pa razne molitve uglazbljene većinom za solo — glas i orgulje (»Oče 
naš«, »Zdravo Marijo«, »Zdravo Kraljice«, »Pod zaštitu Tvoju« itd.), onda 
»Tri psalma« za solo — glas i orgulje, više svetačkih pjesama (»Sv. Petru i 
Paviu«, »Sv. Petru Fourieru«, »Bl. Nikoli Taviliću«, »B1l. Marku Križevčani- 
nu«, »Bl. Ozani Kotorki«, »Svetoj Bernardici«, »Slavenskim apostolima« itd.), 
a nedovršena je kantata »Stabat Mater« za ženski zbor i orgulje. 


Tako je glazbom i glazbenim stvaranjem ispunjen cijeli moj život. Glavno 
mjesto u tom stvaranju zauzima moja rodna Bačka, a posebnu ljubav posve- 
ćujem svojom glazbom i Požegi, u kojoj sam zapravo počeo svoj kompozi- 
torski rad. Pedesetak mojih kompozicija potječe iz Požege ili obrađuje po- 
žeške teme. Među prvim je skladbama koračnica »Na Sokolovac«, uvrštena 
u triptih op. 1. zajedno sa sklabdom »U Jagodnjaku«. Najznačajnija moja 
mladenačka skladba »Pjesnički cvijetak« ima požeški sadržaj. Kao šesto- 
školac skladao sam »Poputnicu Bisernice«, posvećenu kolegijaškom tambu- 
raškom zboru. Požeške uspomene obradio sam muzički i u skladbama »Dje- 
vojačke sanje«, »Mjesečeve priče«, »Djevojačka suita«, »Na pjesnikovom gro- 
bu« (uspomena na Franju Cirakija itd.). Na riječi Silvija Cirakija skladao 
sam prizor iz pastirske igre »Šumska pjesma« i muški zbor »Pjesme naše 
glas«, a na riječi požeškoga đaka Viktora Mlinarića muške zborove »Ustaj 
rode«, »Sa Balkana« i »Ljetno jutro« te solo — pjesmu »Tiha noći« za tenor 
i glasovir. Na riječi J. E. Tomića skladao sam mješoviti zbor »Pod lipom«, 
a na riječi Franje Cirakija mješoviti zbog »Drage oči«, te operu »Otmica« (za- 
sad još nedovršenu). Požegu sam muzički ilustrirao u »Požeškoj suiti« sa 6 
stavaka (»Na gradu«, »Na Orljavi«, »Pred fra Lukinim spomenikom«, »U 
Grabriku«, »Oko Ranjenog Isusa« i »Pogled sa Sokolovca«). To je prvotno 
skladba za klavir, ali dva su stavka insirumentirana i za orkestar. Šetnje po 
požeškim vinogradima dale su sadržaj i kantati »Slavonska berba« za sola, 
mješoviti zbor i tamburaški orkestar. I »Šijački ples« pribraja se amo kao 
jedan iz niza mojih hrvatskih simfonijskih plesova. A jednog listopadnog 
dana 1949. g. nastala je uz klavir Đuke Kuntarića u Požegi i »Ljubavna pjes- 
ma«, jedna od najpopularnijih mojih intimnih kompozicija, koja se u verziji 
za violinu i klavir izvodi na mnogo mjesta, a ušla je i u međuigru opere »Du- 
žijanca«, gdje njom violina solo uz orkestar prati čobanovu pjesmu o lju- 
bavi. I Cirakijeve »Florentinske elegije« i Korajčevi »Šijaci« izazivaju u mojoj 
duši želju da im stvorim glazbu. 

I moj obiteljski život dao je niz tema u mom glazbenom stvaranju. Ože- 
nio sam se 29. listopada 1929. godine Stankom Heneberg, a vječao me je Šijak 
0. Đuro Bencetić. Uspomene na svoje svatovsko putovanje obradio sam u 
orkestralnoj »Plitvičkoj suiti« prigodom 25-godišnjice svoga braka (1948). 
Kako mi je žena bila učiteljica u Drežniku kraj Plitvičkih jezera, skladao sam 

i »Suitu sa Korduna« za orkestar (»Rakovačka elegija«, »Drežnička idila«, 
»Plitvička poema«, »Pastiri kraj Korane«). Amo dolazi i »Suita o otvorenoj 
ljubavi« za violinu i klavir, pa suita »Priča o Dunji« za tamburaški orkestar 
(»Dunja«, »Motika«, »Kukuruzovina« i »Svatovi«). Imam petero djece i sva- 
kom sam skladao uspavanku i kolo. K tome pridolazi i suita »Moja djeca« 
za klavir, zatim »Dječja suita« i neke druge skladbe posvećene ovom ili onom 
mom djetetu. Svojoj ženi posvetio sam melodramu »Kraljici« na riječi Ne- 
djeljka Dugonjića — Vrhovčića iz g. 1922, koja je kasnije i tiskana. 

Bavim se kulturom Lužičkih Srba te sam tajnik Društva prijatelja Lu- 
žičkih Srba. Napisao sam »Lužičko — srpsku gramatiku« (1952), radio sam 
na »Lužičko — srpsko-hrvatskom rječniku« i napisao povijesni prikaz »Lu- 
žičko — srpska glazba« (1954). Obradio sam više lužičko — srpskih narod- 
nih pjesama za jedan glas i klavir te za muški ili ženski zbor. Komponirao sam 
dvije pjesme »O Lužici« za bas — solo i klavir na riječi lužičko-srpskih pjes- 
nika J. Nowaka i Mine Witkojc, za violinu i klavir »Lužički diptih«, a za orke- 
star »Dva lužičko-srpska plesa«. 

Šezdeseta godišnjica mog života i četrdeset peta godišnjica kompozi- 
torskog rada navršavaju se u iste dane i simbolički označuju kako je moj život 
najuže povezan s glazbom. Zato se taj moj 60-godišnji životni jubilej, kao i 
jubilej mojih gimnazijskih kolega, i slavi uz moju glazbu. 


Maestro Andrić napisao je ovu svoju »AUTOBIOGRAFIJU« na traženje svog 
ranijeg biografa, zagrebačkog publiciste Željka Beršeka, prije petnaestak godina. 

Rođen na širini ovih ravnica gdje su obzorja daleka, 
ljepota prostranstva nedohvatna, u kraju koji ne pozna 
tjeskobe i skučenosti, Josip Andrić je u svome plodnom 
životu sačuvao širinu vidika, otvoreno srce za ljude, 
ljubav prema istinii pravdi... 


Kad jednom u potpunosti otkrijemo bogatu i svestranu 
djelatnost Josipa Andrića i mirno zbrojimo njegove ak- 
Cije, pothvate, rasuto iverje njegova srca, prepoznat 
ćemo u njemu divnog i požrtvovnog, nesebičnog čovje- 
ka. Iz njegovih djela: književnih, glazbenih, publicistič- 
kih, zračila je velika čovječnost i silna ljubav prema 
našoj zemlji i čovjeku. 


(Ante Sekulić) 


Simpozij u Ristovači 


MARIJANA HERNAUT, članica KUD-a »Šokadi- 
ja« iz Zagreba recitira u šokačkoj narodnoj 
nošnji »Grobnu poemu« Stjepana Kovačića na 
otvorenju Simpozija u Ristovači. 


GROBNA POEMA 


DRU JOSIPU ANDRIĆU 


senioru hrvatskoga 


katoličkog pokreta 





književniku i skladatelju 


Pokraj izrečenih prijateljskih riječi 
oproštaja s Tobom... pokraj nekrologa ... 
dopusti u ovom teškome trenutku, 
kad polaziš na put do Višnjega Boga... 


da kažem u formi Tebi simpatičnoj 
poetskog i mekog ugodnoga stiha 

ono što je bila Tvoja cijela duša 

premda silne snage... ipak skromna, tiha. 


Na putu iz Tvojeg dragoga Bukina 
iz nezaboravne šokačke Hrvatske 
preko Morovića i širokog Srijema 
u drage krajeve do Požege bratske... 


A van naše zemlje do zemlje Slovačke 
do znamenitoga »Hrvatskoga groba« 
zaokružio si svoj veliki opus... 

o čem svem govori Tvoja radna soba. 

U vremenu kad je stradala Hrvatska 

pod divljim balkanskim, nečovječnim igom, 
kad su svi Hrvati bili manje-više 

žigosani strašnim i krvavim žigom, 


Ti si putovao čak do male Irske 

i piso o njenoj i našoj slobodi... 

na koju po Božjem i ljudskom zakonu 
imaju pravo svi mali narodi. 


Za pomoć u tome tražio si Krista 
i njega molio čak u Jerusalemu, 
tamo si otkrio oltar Taviliću 

što je bila kruna tome putu svemu. 


Više decenija neumornog rada 

u srcu hrvatskih katoličkih snaga 
Jeronimskom društvu dao si ne štedeć' 
ni najteže žrtve... niti tražeć blaga. 


Svetom Jeronimu intelekt si dao 
i u njeg uzido nepojmljivu vjeru 
kojom si živio do posljednjih dana 
ne stičući nigdje pustu karijeru... 


No kraj svega toga kroz godine mnoge 
pokraj opsežnog i ogromnog rada, 

kraj čitavog brda napisa i knjiga 

kroz koje je sjala i vjera i nada... 


Sav taj svekoliki Tvoj životni ciklus 
još je prožimao skup glazbenih djela 
divnih melodija s ove naše grude 
u kojima skoro Hrvatska je cijela. 


Pa koliko snage svog svestranog uma 
dao si hrvatskom svom katolicizmu, 
toliko divote i bizarnog zvuka 

utkao si u svom skladnom muzicizmu. 


I ako u svome poetskom sastavu 
uzmognem da kažem ono što je bitno 

za Tvoj »movens vitae« (te kad mimoiđem 
ono što je za Te neznatno i sitno...) 


u mozaik Tvojeg životnoga lika 

u kojem bi bila Tvoja prava bista 

stavio bih alfu i omegu 

poput sjajnih zvijezda Hrvatsku i Krista. 

Al' te drage zvijezde, koje su pratile 

i svu Tvoju vjeru i Tvoj život cio, 

nek' i nama svijetle na stazama našim — 
to preuzimamo ko Tvoju poruku 

a Tebi, Andriću, u hrvatskoj zemlji 
vječni pokoj bio! 


Zagreb, 9. XII 1967. 


(Čitano na pogrebu dra Andrića, 
interpretirano na oba dijela Sim- 
pozija) 


Stjepan KOVAČIĆ 


LAZO KRMPOTIĆ, profesor i župnik u Bačkoj 
Palanci. Jedan od inicijatora i organizatora Sim- 
pozija o dru Josipu Andriću. 


Lazo KRMPOTIC 


RAD DRA ANDRIĆA 





NA DUHOVNOM POLJU 


Velikani duha doživljavaju manje-više istu sudbinu: njihovi ih su- 
vremenici ne razumiju. Često puta potrebno je da prođe i nekoliko dece- 
nija, u nekim slučajevima i nekoliko stoljeća, da ljudi shvate poruku ko- 
ju je velikan htio prenijeti svome narodu ili čovječanstvu uopće. Ali ne 
samo to. Potrebno je također imati pred očima naš nacionalni stav pre- 
ma velikanima, za koji je jedan naš istaknuti suvremeni teolog (dr Šagi- 
-Bunić) rekao da u sebi ima nešto belećivo, čak možda patološko. U na- 
$oj nacionalnoj svijesti živi nekakav kompleks da Hrvat ne može biti ve- 
likan. Veliko može biti samo importno-uvozno, stoga je jedan naš drugi 
veliki živući teolog ustvrdio da bi se djela naših mislilaca trebala tiskati 
negdje u evropskim metropolama da bi im se mogla priznati prava vri- 
jednost. Kao potvrdu ovakvog svog stava iznosimo ljudske slabosti naših 
velikana, kojih nigdje ne manjka, a zatim bolesno inzistiramo na njima, 
da bismo time zapravo zasjenili ono stvarno veliko što je dotični napravio. 
U tom poslu znamo biti neumoljivi i neumorni. Kako za života, tako i po- 
slije smrti naših velikih sinova. Imajući tu žalosnu činjenicu u vidu, po- 
kušao bih danas u vašim očima opisati kroz djela duhovni lik dra Josipa 
Andrića, da tako prekinemo našu dugu tradiciju koju smo skupo platili. 
Mi smo narod koji se može kititi dičnim priznanjima najviših evropskih 
kulturnih i duhovnih foruma, na račun svojih sinova, a u isto vrijeme 
ta imena, izvučena iz anonimnosti zaslugom često tuđinaca, ostaju ne- 
poznata našoj javnosti. Zar nam na primjer na duhovnom planu bjeloda- 
no ne govori ova činjenica o tome da nemamo ni jednog kanoniziranoga 

sveca? A legije su naših sinova svojom krvlju natapale ovo tlo 1 time o- 
mogućavale mirni razvoj duhovne kulture cijele Evrope. Mi tu činjenicu 
uviđamo, kritiziramo je! Zar ne bi trebalo činima početi demantirati tu 
stvarnost? Zar da i mi za očevima svojim jedemo kiselo grožđe? 

Za nekoliko trenutaka i u nekoliko poteza orisati lik velikog i za- 
služnog radnika na polju naše duhovne i nacionalne kulture, velika je 
vještina. Hoću li uspjeti? Pokušat ću! 

Mislim (to je moje skromno mišljenje) da dra Andrića, ako imamo 
pred očima cjelokupno njegovo djelo na duhovnom planu, možemo svrs- 
tati u red naših najistaknutijih duhovnih radnika, ne mislim samo među 
katoličkim laicima nego i klerom. Njegovim dalekosežnim zamislima i 
planovima, koji su često tretirani kao tlapnje, mogao bi se okiti lik mno- 
goga visokog crkvenog dostojanstvenika. Iz ovih njegovih čina jasno zrači 
sintetičnost njegove zamisli. Krivo bismo imali kada bismo mislili da je 
sva Andrićeva veličina u tome što je u svom životu ostvario niz pothvata, 
u sebi hvale vrijednih, ali nepovezanih. Ono što njegovu djelu daje po- 
sebnu vrijednost jest činjenica da je svaki pojedini njegov čin bio na- 
dahnut jednom idejom-vodiljom koja se provlačila kao crvena nit kroz 
to njegovo djelo i kroz cijeli njegov životni opus. On, na primjer, ponav- 
ija neke čine da bi oni dobili na intenzitetu (put u Svetu Zemlju prvi put 
pod vodstvom nadbiskupa Rodića, a drugi put pod vodstvom kardinala 
Stepinca). Njegove akcije imaju više ciljeva. On im na primjer, pokraj 
njihove duhovne intonacije, daje i jaki kulturni naglasak. On povezuje po- 
vijesne čine s našom nacionalnom poviješću, ističući pri tome zasluge 
naših ljudi, da bi na taj način pobudio zdravu svijest. U isto vrijeme od- 
gaja u ljudima zdravi estetski ukus za sve što je korisno, lijepo i ugodno. 
Sve je to oslonjeno na jedno živo nacionalno tkivo, prilagođeno menta- 
litetu naših ljudi. Naglasimo: ne samo seljaka prema kojima je gajio po- 
sebne osjećaje, jer su oni na neki poseban način bili zapostavljeni na 
ovom planu. Znao se prilagoditi i mentalitetu intelektualaca, o čemu, mis- 
lim, svjedoči i ovaj naš skup, tako zdušno i bez velike organizacione um- 
ješnosti skupljen. Na koncu istaknimo i to da je pokraj svega toga ostao 
bliz i razumljiv našem čovjeku. 

Drugu činjenicu koja izbija iz njegova rada, a potrebno ju je istaći, 
ja bih nazvao perspektivnošću. Kod svojih velikih akcija dr Josip Andrić 
je uvijek imao pred sobom dalekosežne ciljeve, ne mislim u ovom tre- 
nutku na pokretanje časopisa duhovnog sadržaja koji su trebali odgojiti 
jednu određenu skupinu ljudi: »LUČ« — katoličko đaštvo — buduću in- 
teligenciju; »OBITELJ«, koja je imala pomoći bračnim drugovima, toj 
osnovnoj živoj stanici jednog naroda, u rješavanju njihove zamršene brač- 
ne problematike itd. 

Ta misao prožima sva njegova djela, počevši od »Pijeva pokreta«, 
koji je, zapravo, prethodnica liturgijskoga pokreta i neki pokušaj antici- 
pacije katoličke akcije, preko tolikih komemorativnih akcija, u kojima je 
aktivno sudjelovao. Mislim da moju tvrdnju najbolje potvrđuje činjenica 
da je dr Andrić s pokojnim kardinalom Stepincem pokretač ideje o šire- 
nju kulta naših hrvatskih blaženika (ovaj njegov rad zaslužio bi jednu 
posebnu studiju, ja ga samo usput dotičem). Dr Andrić se zauzima za 
gradnju češko-slovačkog gostinjca u Jerusalemu, u kojem će kasnije, nje- 
govom zaslugom i nastojanjem, biti posvećen oltar na čast bl. Nikoli Ta- 

veliću. Pokreće kauzu blaženog Nikole Tavelića među širokim slojevima 
piše životopis, piše i širi propagandni materijal, organizira hodočašće. ... 
(Neka usput bude rečeno i to da se je ideja o ovom Simpoziju rodila 
prošle godine u postulaturi bl. Nikole Tavelića u Rimu, iz razgovora s 
postulatorom kauze drom Krešimirom Zorićem.) Istim marom propagira 
i ostale naše blaženike, piše životopise, organizira hodočašća na različita 
mjesta uz koja je vezan život naših blaženika. Posebno valja istaknuti 
njegov rad na organizaciji euharistijskih kongresa, koji su išli za buđe- 
njem i oživljavanjem vjere u duboki djelotvorni misterij katolicizma koji 
je vrelo potrebne snage za održavanje svega onoga ljudskog i kršćanskog 
u jednom narodu. Nadalje, njegov rad kao jednog od pokretača Katolič- 
ke akcije, koja nije išla ni za čim drugim nego za produbljenjem kršćan- 
ske svijesti u što većem broju ljudi koji su se priznavali vjernicima — 
svakako je važno posebno istaći. Nastupa kao širitelj katoličke akcije na 
tolikim mjestima širom naše domovine. A da se i ne spominje njegov 
veliki publicistički rad kojim je oblikovao generacije naših ljudi koji 
misle, jednako iz redova seljaštva i radništva kao i iz krugova inteligen- 
cije. U ovaj trenutak teško je ocijeniti sve dimenzije njegovoga rada. 
Vrijeme će pokazati prave i istinske plodove. Dopustite mi malu ilustra- 
ciju: kao da je sam Promisao htio pokazati domet jednoga od njegovih 
djela koje je prešlo granice nacionalnih okvira i ušlo u svjetske anale. S 
kolikom je radošću pisao poslije povijesnoga susreta Pape Pavla VI i ca- 
rigradskog Patrijarha Atenagore I, koji su se sastali u kapeli i rezidenciji 
za čiju se gradnju on toliko zauzimao! Pa onda nacionalno hodočašće Hr- 
vata u Svetu Zemlju pod vodstvom kardinala Šepera. Sve su to bile pra- 
ve satisfakcije i plodovi rada, koji su mu bili dani da ih okusi još za ze- 
4“maljskoga života. 

Sva je njegova djelatnost inspirirana i nošena njegovom = dubokom, 
proživljenom, kršćanskom religioznošću. S ovom konstatacijom može se 
složiti svaki onaj koji je pročitao makar i jedno njegovo djelo, ili barem 
pismo. Kršćanska i izvorno evanđeoska misao toliko je ukorijenjena u 
cijelo njegovo životno djelo da se ona ne da od njega odijeliti. Bilo bi ve- 
oma zanimljivo kada bi se moglo analizirati i na literarnom polju koliki 
je postotak njegovih djela isključivo religiozne tematike. Na glazbenom 
području on je osobno toliko učinio da je u pismu subotičkom biskupu 
Lajči Budanoviću prigodom 30-godišnjice njegova biskupstva poslao čes- 
titku u kojoj ističe da je od nešto oko 500 njegovih skladbi preko 50 is- 
ključivo duhovne naravi. Također je činjenica da je i u njegovim djelima 
koja nemaju religioznu sadržinu ta njegova kršćanska i religiozna misao 
tako prisutna da je ne možemo ne osjetiti. I ta njegova misao bila je 
prožeta pravim, nepatvorenim evanđeoskim duhom, u smislu služenja 
covjeku-pojedincu, a osobito potrebnima, narodu kao cjelini, a sve to ra- 
di slave Očeve. 

Tako, eto, u nekoliko poteza orisah lik našeg velikana koji je, na ža- 
iost, u posljednje dane života ostao nekako pomalo zaboravljen i o kome 
se poslije njegove smrti relativno malo pisalo. Neka zato ovaj naš Sim- 
pozij doprinese tamu da se naša javnost, kultura, i religiozna, više zain- 
teresira za dra Andrića kao i za naše druge velikane, da ih studiramo, 
njihovim se duhom zadojimo, njihovim stopama nastavimo. »Rod bo sa- 
mo koj si mrtve štuje, na prošlosti budućnost si snuje« (Petar Preradović). 

JURAJ LONČAREVIĆ, profesor, književnik, kul- 
turni biograf li organizator književnih večeri, 
jedan od inicijatora Simpozija o dru J. Andri- 
ću, autor knjige: »Šokački i bunjevački knji- 
ževni portreti«, potpredsjednik Organizacionog 
odbora za podizanje spomenika dru J. Andriću 
U Bačkoj, funkcionar KUD-a »Šokadija« u Za- 
grebu. 


Juraj LONČAREVIC 


DR JOSIP ANDRIĆ 


«in memoriam) 





Treba pisati o dru Andriću! 


Zadnje njegove dane provodio sam gotovo svakodnevno uz njega. Bio 
je potpuno svjestan činjenice da će umrijeti. Znao je da je kalendar »DA- 
NICA« ono zadnje što će još dospjeti učiniti. Nikako nije htio ići u bol- 
nicu. Ostade u njemu valjda onaj prkosni šokački životni optimizam iz 
našeg »Svatovca«: »Od doktora i špitalja i od svega što ne valja«. 

Ako zato prihvatimo misao koju je još davno o Andriću iznio jedan 
kritičar, onda su zaslužniji za narod oni ljudi koji, uočavajući ono što je 
njemu stvarno potrebno, bacaju se na mnoga područja rada i djelovanja 
ostavljajući pri tom sebe same nekako po strani i uskraćene. 

Takav je bio i dr Andrić. 

Bio je muzičar, književnik, javni i kulturni radnik, novinar, urednik 
književnog društva sv. Jeronima, i napokon — što treba danas posebno 
istaći — izvanredni i nesebični kulturni animator i organizator. 


Djela su ostala za njim. Istina, mnoga su bila samo izraz i potreba 
vremena i trenutka. Danas ona šute kao i njihov tvorac. Ali njihove ideje 
ostaju u narodu i u njemu žive. 

Prva takva ideja koja je postojano grijala našeg Andrića bila je ide- 
ja naše panonske Hrvatske, šokačko-bunjevačka ideja kojoj je posvetio 
sve svoje snage. Odmalena je na svojim leđima osjetio svu težinu naše 
nacionalne i kulturne periferije: 

»I otac i majka bili su čistokrvni Šokci, ali otac, koji je kao obrtnički 
kalla proboravio nekoliko godina u Budimpcšti, bio“ je posve pomađaren. 

Oženio se Šokicom — u kući se govorilo »šokački« — jer mi majka nije 
znala drugog jezika, ali izvan kuće, otac se izjavljivao za Mađara«. 
Volio je Andrić taj svoj hrvatski narod, kao što je volio i sve druge 
male narode o kojima je pisao: Slovake, Irce, Gradišćance i Lužičane. 
Ipak, ravničarska Hrvatska o kojoj će kasnije pjevati Miroslav Slav- 
ko Mađer kao o »oblasti fijakera, ciglana i bosutarnica« — cstat ću zau- 
vijek u njegovu srcu: 
I bio lišće, bio Bog, i bio familija, 
bio Slavonija. 
Preda mnom je na stolu njegovo zadnje pismo. Zahvaljuje mi se za 


emisiju o Šokadiji u hrvatskoj književnosti i poručuje: 

»Zaslužno je od Vas što pitanju šokačkih književnika posvećujete 
pažnju. Nastavite, jer za nas se baš nije mnogo marilo. 

Tako se ja već skoro dva decenija borim da i stvaranje šokačkih 
pjesama u glazbi dođe do izražaja. Ne nailazim na razumijevanje. Šokci 
sami imaju osjećaj manje vrijednosti i uz to su nemarni za svoje. No, 
valjda će se i to promijeniti. Ja sam valjda najizrazitiji šokački skladatelj. 
(Srijemska rapsodija, Simfonijeta iz bačke Hrvatske, prva bunjevačka 
opera »Dužijanca«, itd., op. moja.) Ne znam tko bi i taj moj stvaralački 
rad iznio na vidik, kao što ste to učinili sa šokačkim književnicima«. 

Sada je sve prekrila tišina. Pomalo i zaborav. Nitko ga skoro nije 
komemorirao! 

Tko će danas ispuniti tu veliku prazninu koja ostade za njim? 

A on je čak i u krevetu radio. »Iz horizontale« je dirigirao radom 
Bio je pun svježine i ideja koje više nije stigao ostvariti. Nove je surad- 
nike skupljao do zadnjeg danc. Neumoran i ustrajan kao u najboljim da- 
nima. 

Ideja rada za narod i njegove potrebe bila mu je uvijek u srcu i kri- 
stalno jasna. Ne jednom znao me je upozoravati da ne treba vjerovati pri- 
vidu i modi vremena: »Ne zaboravite da je i danas još uvijek u 40 pos- 
totaka naš narod seljački!« Nasuprot onima koji su se improvizirajući 
igrali Evrope, Andrić je organizirao između dva rata našu pučku knjiž- 
nicu. Stvorio je vlastitim radom takvu čitalačku publiku kakve ni danas 
nemamo! Seljaci i obični ljudi na terenu prepoznavali bi ga na osnovi) 
pročitanog štiva! Drugi su ga, dakako, potcjenjivali i s prezirom gledali na 
njegov rad. Nisu ni htjeli, a ni mogli otkriti Andrićevo srce i nepomućene 
izvore njegove stvaralačke inspiracije. Treba zato prelistati njegove zabo- 
ravljene strane: 

»Koliko sam onda vjerovao u ljepotu i dobrotu, a koliko sam se u 
tom iazočarao!« 

Ipak, ništa ga nije uzdrmalo u radu. Kao organizator i nesebični 
stvaralac za druge pobijedio je sve! Skupljao je ljude oko sebe, davao im 
ruke 1 dizao ih, dok je sam bio duboko razočaran, gledajući kako ne mo- 
že ostvariti sve ono kako je htio i mislio. Pri tom nije na sebe nikada 
mislio. Tu bi ideju trebalo staviti u temelje svake naše kulturne organi- 
zacije i akcije, danas kad je posve prirodna činjenica da pojedinci ulaze 
u uredništva listova samo zato da bi tiskali u prvom redu sebe. Na- 
suprot tomu, Andriću su akcije, polet i organizacija rada drugih bili sve. 

Tako su prošle njegove godine. Drugi su ga ostavili i otišli daleko 
neki su ga neprimjetno izgurali s njegova mjesta, ali on je i dalje ipak 

stvarao, posve predan radu i zaboravljen, kao pravi umjetnik, zaokupljen 
samo svojim poslom. Postupno su mu uzimali iz ruke sva ona izdanja 
Koja je sam bio pokrenuo. Morao je gledati kako plodove njegova rada 
sebi prisvajaju drugi. Kao čovjek, gledajući na sve to, znao bi se srditi 
i žalostiti, kao duh i organizator — ostajao bi uvijek optimista i bodar, 
spreman vazda na nove akcije. 


Na kraju mu ostaviše samo njegovu »DANICU« života, pučki kalen- 
dar za zaboravljenog seljaka s kojim je i počeo. 


Dogodilo se našem »Stevanu iz Srijema« ono što je sam jednom za- 
pisao u svoj dnevnik: 


»Imam nesretnu majku koju zovem domovinom ...« 
Zapišimo i mi to na početku ovog našeg sastanka — u svoja srca! 


Moona» 





Faksimil pisma što ga je dr Josip Andrić pisao prof. Jurju Lončareviću 

Simpozij u Ristovači, 29—30. VIII 1969. Sudionici i uzvanici. 


DR ĐURO KUNTARIĆ, požeški odvjetnik u miro- 
vini, književnik, školski i intimni prijatelj dra 
J. Andrića. Autor_ mnogobrojnih publicističkih 
i drugih (gospodarsko-privrednih) članaka, ese- 
ja, studija, knjiga, putopisa, kritika, osvrta. 
Urednik mnogobrojnih izdanja »Dobre štampe« 
u Slavonskoj Požegi. Jedan od pokretača post- 
humnih djela dra Andrića, autor-organizator 
brojnih izložbi, kulturni propagator i književ- 
ni organizator izložbi umjetničkih ličnosti i 
starijih autora slavenskih književnosti. 


Dr Đuro KUNTARIC 


DR JOSIP ANDRIĆ 


POVEZUJE POŽEGU 





S BAČKOM HRVATSKOM 


U arhivu sada već pokojnog dra Dragana Kraljevića naišao sam na sti- 
hove koje je sam on zapisao. Dopustite da ovim stihovima Dragana Kralje- 
vića, velikog Andrićevog prijatelja, započnem svoj referat: 


Iz lugova ravne Slavonije 

Dafna nosi vijenac od lovora, 
Uranija zove gorske vile, 
Najađde još sestre od izvora: 
Amo đa mi nađete se sada, 
molitvama pristupite žurno, 
Uran, Titan, Nestor, Nereida, 
Kadmus dični napusti Kadmeju! 
Aman plaču lari 1 penati 

časteć starca časnom uspomenom 
Olimp cijeli, Parnas i Palada 
TEBE nikad zaboravit neće. 


A mene, koji sam od svoga trećega razreda gimnazije s prvoškolcem Jo- 
sipom Andrićem cio život do njegove smrti 7. prosinca 1967. podržavao trajno 
prijateljstvo, koje nije bilo nikada prekinuto — zapala časna dužnost da na 
ovom svečanom zboru iznesem bar neke značajnije uspomene i sjećanja na 
nešeg Andrića. To smijem reći, jer je Andrić uistinu bio naš zajednički prija- 
telj i trudbenik na narodnoj njivi na svim područjima života i rada. Ove moje 

uspomene ograničuju se i povezuju ime dragoga pokojnika u isključivoj vezi 
s Požegom, nekoć nazivanom ponosnim nadimkom Slavonske Atene. 

Kroz Požegu i napose našu veliku, klasičnu gimnaziju prolazila su i djeca 
Bačke Hrvatske, djeca iz nekadanje Ugarske, kako su bila ubilježena u štam- 
panim godišnjim izvještajima gimnazije. Vrijedno je istaći da se u prošlosti 
naše nacionalno područje nije svršavalo na obalama Drave i Dunava. Te rijeke 
nisu dijelile naša naselja, jer su ona tekla sve do staroga Požuna i još dalje, 
prostirala su se preko plodnih panonskih nizina i brežuljaka pa smo tako 
nalazili u našoj gimnaziji đake iz Bača i Baje, Mohača i Pečuha, Palanke i 
Budima, da i ne nabrajam sva ta razna mjesta. Bili su oni iz naselja na ko- 
jima i danas još nalazimo naš svijet. Tako se u rujnu 1905. godine našao u 
našoj Požegi i dječak Josip Andrić. Tada ovaj mladi gimnazijalac nije ni slutio 
da će Požega postati njegova ljubav do njegove smrti. 

I kad smo se eto sastali na ovome tlu, gdje žive naša braća u ovoj bačkoj 
zemlji, neka mi bude dopušteno da evociram sjećanja na početke buđenja 
hrvatske narodne svijesti među Bačkim Hrvatima pred jedno stoljeće. 


Djelo »Pismenik za ilirski narod« Bertelovčanina 0. Grgura Čevapovića, 
sina požeškog kraja, bilo je poznato i ugarskim Hrvatima. Nezaboravno 
je djelo biskupa Antunovića oko probuđenja hrvatske narodne svijesti na 
ovom području koje se zvalo Ugarska. Književni list »Slavonac«, koji je iz- 
davao Požežanin Miroslav Kraljević i tiskao ga u svojoj, prvoj požeškoj tis- 
kari, imao je pretplatnike u Pečuhu, Mohaču, Baji, Bijeloj Crkvi, Budimu i 
drugdje. Buditelju hrvatske svijesti u Bačkoj, biskupu Ivanu Antunoviću bio 
je desna ruka u tom radu i jedan od najjačih njegovih suradnika nekadanji 
požeški gimnazijalac Blaž Modrošić, đakovački bogoslov i kasniji svećenik. 
Već u Antunovićevo doba gledali su Bački Hrvati na Zagreb, Suboticu i Novi 
Sad kao na svoja središta. U to se doba snažno ističe lik ovoga narodnog sve- 
ćenika, Blaža Modrošića. On u tadanjoj štampi godine 1872, dakle skoro prije 
sto godina, poručuje javno Madžarima koji su koristili državnu vlast pa i 
visoke crkvene službenike za mađarizaciju hrvatskog stanovništva. On im jav- 
no dovikuje: Vama Magjarima dorasli kao narod mi hoćemo obezbijeđenu 
potpunu svoju narodnost. U svemu 1 po svemu hoćemo u crkvi, školi, saboru, 
sudačkoj sobi i svim javnim poslovima naš materinski hrvatski jezik. Vje- 
rujemo da su tadanji muževi zato slali svoju djecu u hrvatsku Požegu, u njenu 
poznatu klasičnu i humanističku gimnaziju, jer u njoj nije bilo terora ni 
nastojanja oko pomađarizacije narodnog podmlatka. 

Kao što su nekoć naši stari pisali i pjevali za dra Ljudevita Gaja »on se 


stane, rodu zora svane«, tako je to vrijedilo i za Antunovića pa u neku ruku i 
za Modrošića i sve je to krijepilo hrvatski živalj da ustraje u borbi, izdrži sve 
progone i patnje i dođe do pune narodne svijesti. Bila su tada uz njih mnoga 
srca iz svih hrvatskih krajeva preko Drave i Dunava. U mađarskoj državi 
Slovaci i Hrvati bili su bespravna raja koja se nastojanjima budilaca osvješ- 
ćivala i postajala sve glasnijom. 


Došao je rasap Austro-Ugarske monarhije. Hrvatski stanovnici zajedno sa 
Srbima radosno su dočekali taj sretni čas oslobođenja. Orile su se pjesme, 
sa svih su strana dopirali zvuci melodije: »Srijem, Banat i Bačka, tri srca 
junačka«. Dočekalo ih je, kao i sve nas, brzo razočaranje. To je išlo tako da- 
leko da se počelo govoriti pa i prijetiti amputacijom! 

Nismo klonuli. I sve nas je držala misao koju je pjesnički izrazio slovački 
pjesnik-buditelj Ondrej Sladkovič: 

Svitne, hej zasvitnut musi 
tam ljepša hodina 

trpjet može lež zhinut nie 
slovenska rodina. 


Andrić je ostao u Požegi svih osam godina, sve do svoje mature 16. lipnja 
1913. Kroz šest godina kolegijaškog života marljivo je učio i razrede svršavao 
s odličnim uspjehom. Primao je pouke profesora a naročito hatehete pozna- 
tog učenjaka dra Frana Barca, znanje proširivao ne samo preko školskih 
knjiga nego i drugom literaturom pa sve izobrazio u nauci vjere, oplemenio 
se i postao visoko moralno odgojen mladić. Razvijao je i dotjerivao svoje 
vrline te izrastao kao plemenit, marljiv, ustrajan, točan i savjestan mladi čo- 
vjek, koji se i pored svih svojih školskih uspjeha nije uzoholio, nego je ostao 
skroman i tih radnik. Došao nam je sa širokih panonskih ravnica, s osjeća- 
jima u srcu i duši prema bližnjemu i svojemu narodu, s osjećajima kakve 
mogu roditi oni prostrani široki krajevi. Te će se njegove vrline i sklonosti 
pokazati u svom sjaju ne samo u pisanoj riječi nego na djelu; a u glazbi naći 
ćemo tugu i bol progonjenih i izrabljivanih seljaka i radnika i onih koji ži- 
votom plaćaju danak izrabljivačkom kapitalizmu. Prihvatio je kao svoju ori 
jentaciju kršćanski svjetovni nazor, razvio čvrsti značaj, okitio se troboj- 
nom značkom hrvatskog katoličkog narodnog đaštva, preko čijih je boja pre- 
vučen Kristov križ ovijenčan lipovim lišćem. Njegovo je geslo postala Stros- 
smayerova izreka: sve za vjeru i domovinu, i parola: Bog-narod-socijalna prav- 
da, koju je iskristalizirao Mahnićev pokret. Tako je postao čvrst značaj, 
takav je i ostao do kraja života. 


Svoje talente nije upotrijebio samo za školu. Njegova je duša čeznula 
za širim i svestranijim djelovanjem, tražila nove poglede i na zvukove Božje 
prirode i okoline zaigrala mu duša: osjetio je glazbeni poziv i poziv literarni. 
Kao istinski vjernik posvetio je sve svoje sile radu u Marijinoj kongregaciji 
i organizaciji hrvatskog katoličkog narodnog đaštva, a kao četvrtoškolac 
postao je suurednikom našega đačkog lista »Slavonac« i kasnije kao njegov 
samostalni urednik. Došavši na sveučilište u Zagreb, Andrić je bio već lite- 
rarni čovjek s uredničkom prošlošću i praksom i najmlađi skladatelj. 


Članstvo u đačkoj organizaciji razvilo je u njemu smisao za društveni 
rad. Postaje glavnim faktorom u gimnazijskim tamburaškim društvima »Bi- 
sernici« i »Osvitu«, organizira pjevački zbor »Liru«, u listu piše članke, a 
kako je bio nadaren osjećajima za glazbu, izlazi mu u »Slavoncu« pored 
ostalog i dramolet o Haydnu, skladbe Mariji, Kuhaču i drugima. Kad je gim- 
nazija izgubila učitelja pjevanja, gimnazijski ga ravnatelj Josip Sarkotić na 
građuje tim da mu prepušta orguljanje u đačkoj crkvi sv. Lovre, a otac mu 
šalje iz Kutne Hore novi pijanino da ga nagradi za uspjehe u školi i pojača 
njegovu naklonost prema glazbi, iako ne pristaje da se poslije mature po- 
sveti glazbenim studijama na konzervatoriju u Pragu. 


Doba našeg đakovanja u Požegi bilo je plodno doba našeg đačkog pokreta 
i ono se produljilo u prvi svjetski rat. K nama su dolazili u Požegu sveuči- 
lištarci domagojci iz Zagreba, održavali su se ljetni đački pokrajinski sa- 
stanci, a na njima se pojavljivao i Andrić. Bilo je to doba puno inicijativa, 
stvaranja i nastojanja, doba borbi s drugim grupama na gimnaziji kao i u 
đaštvu na svim linijama. Provodio se u neku ruku rat da se provede dioba 
duhova, orijentacija tabora: tko nije s nama, protiv nas je. Ali treba ipak 

naglasiti da kod nas te borbe i sukobi nisu nikada vodili do mržnja, uvreda 
ili kakvih neugodnih incidenata. Svakako je vrijedno istaći Andrićevo drža- 
nje za vrijeme đačkog štrajka 1912. godine. S prijateljima i kolegom Kiršne- 
rom piše dramu »Anđela« s radnjom o tom štrajku. Kao gimnazijalac svira 
sve tamburaške instrumente, harmoniku, violinu, klavir, pa je čak naučio 
i gajde! 

Kad je svršio gimnazijski život u Požegi, Andrić ostavlja taj grad, ali iz 
njega nosi bogatu baštinu. Krcat znanjem iz škole, iz glazbene prakse, lite- 
rarnim radom zadojen, obogaćen poznavanjem života na selu, naročito u 
Srijemu (Morović), ostavlja grad koji naziva svojim rodnim glazbenim gra- 
dom. 1z njega nosi sjećanja na naše bregove i vinorodne krajeve, zlatne žitne 
poljane i zelene sjenokoše, cvjetne plodonosne voćnjake, naše građanske kuće 
s vrtovima i nasadima cvijeća, tu ga osvaja jedno plavokoso djevojče s pro- 
zora prizemnice, kraj koga se nalazi krasno krošnjato šljivovo stablo. Tako 
se rodila i poznata popularna skladba »Požeška šljiva«. Posljednje dvije gim- 
nazijske godine (sedmi i osmi razred) živi u domu pjesnika Franje Cirakija 
i glasovirskog virtuoza suca Slavka Baloga. I malo bi se moglo nabrojiti ljudi 
koji nisu rođeni Požežani, a koji toliko zavolješe grad fra Luke Ibrišimovića 
Sokola s njegovim spomenikom kipara Đure Kiša, kao naš Andrić. Un se često 
navraća u Požegu. Ovdje boravi dane i tjedne na odmoru, koji je uistinu pun 
rada i stvaranja. Ovdje organizira sastanke i predavanja, ovdje prolazi našim 
selima kao urednik svetojeronimskih knjiga i publicista, mnogi ga seljaci 
osobno upoznavaju i s njim podržavaju i kasnije veze, redom Hrvati i Slo- 
vaci, zalazi i u njihove domove, a mnogi ga prepoznavaju i po slikama iz naše 
štampe. Svi se za njega zanimaju i pitaju za nj. Kad je za vrije okupacije naše 
zemlje bio od gestapovaca uhićen i zatvoren u Gracu i Beču, naš se svijet 
spontano utječe Bogu molitvama da ga izbavi toga zla i nevolje. 


Godine 1937. na euharistijskom kongresu u Požegi jedan je od svečanih 
govornika. Kao iskreno odani školski drug povezuje svoje konškolarce i or- 
ganizira s njima jubilejske maturalne sastanke u Požegi i Zagrebu. Oko tih 
se sastanaka sabiru i mlađi i stariji maturanti onih godišta, a za uspomenu 
na te sastanke sastavlja i izdaje prvo izdanje Cirakijevih Florentinskih ele- 
gija u posebnoj knjizi. Za to izdanje obrađuje sav materijal o pjesniku Cira- 
KiIju a predgovor tomu izdanju piše također Požežanin Matko Peić. Nastoji 
oko organizacije tamburaških društava po požeškim zavodima, trudi se da ih 
izvede na osječki tamburaški festival. Ovdje se štampa neko vrijeme 
iamburaško glasio, koje on uređuje i radi toga se često pojavljuje u Požegi. 
ovdje je dovršavao svoje putopisno djelo »Najljepši među otocima« (Sicilija). 
1o mu djelo izdaje Nakladna zadruga Dobra štampa u Požegi a Odbor Matice 
nrvatske u Požegi posmrtno mu je izdao 1969. godine djelo »Slavonske na- 
rodne pjesme Požeške doline«. Njegovoj upornosti treba zahvaliti da mu je 
uspjelo sabrati narodne melodije starijih narodnih pjesama našega kraja. 
Bilo je teško vrijeme kada ih je sabirao. Bile su to godine neposredno nakon 
svršetka narodnooslobodilačkog rata. Pješačilo se, nije bilo magnetofona, a 
ni električne rasvjete po našim selima, trebalo je pozorno slušati i zapisivati 
kajde, a još prije toga otkrivati pjevače i pjevačice i osvajati njihovo povje- 
renje. Taj melografski rad obavio je uspješno s mnogo zalaganja i napora, a 

uz odviše če+?dne, ili čak nikakve honorare. 
On nas je povezivao s bratskom čehoslovačkom zemljom i poveo do Vele- 
hrada, centra Apostolata svete braće Ćirila i Metoda za jedinstvo crkava i 

ekumenizam (1929). Njegova je zasluga širenje štovanja bl. Nikole Tavelića 
kao i čanjenica da je Požegu i požeški kraj obogatio umjetničkim djelima: 
Gabrijela Jurkića uljena slika koja prikazuje Blaženika dok propovijeda 
bogumilima (u crkvi kod franjevaca požeških), Kerdićevim oltarom u Jak- 
šičkom Cerovcu s potpunim priborom koji je kopija onoga u Jeruzalemu, 
Blaženikovim kipom Mile Vood kao i brojnim uljenim slikama po crkvama 
našega dekanata. 


On nas je povezivao s Blaškom Rajićem, Lajčom Budanovićem, Mihovi- 
lom Katancem, franjevcima i drugim bunjevačko-šokačkim prvacima. S naj- 
većim je poštovanjem i odanošću svaki put posjetio našu gimnaziju i njenog 
ravnatelja. Posljednji su njegovi napori bili da nas Požežane poveže s brat- 
skim slovačkim i češkim narodom! U dva je navrata, godine 1966. i 1969, 
dječji zbor jedne naše osnovne škole posjetio Slovačku: Trnavu, Trenčianske 
Toplice, Bansku Bystricu, Tatre, Bratislavu. Trnavski i banskobystrički zbo- 
rovi uzratili su Požegi posjete. Požega im je uzvratila primljenu slovačku lju- 
bav našom ljubavlju omogućivši im ugodne časove na obalama našega plavog 
Jadrana. Mi, potaknuti njegovom inicijativom, želimo ove uzajamne odnose 
ojačati i produljivati i to ne samo prema Slovacima nego i prema Česima i 
Gradišćanskim Hrvatima (uključujući i hrvatska naselja među Slovacima, 
Hrvatski Grob i dr.). 


Suviše sam oduljio, iako nisam sve njegovo đačko požeško djelovanje 
iscrpao kao i ono koje je poslije đačkih dana izvršio u Požegi i za Požegu. 
Njegovih pedesetak kompozicija namijenjenih časti i proslavi Požege kao i 
njegova djela, ostat će uvijek među nama i u Požegi. I trajat će, sad življe i 
rječitije, sad zapretana pod pepelom, ali će ipak ona biti i zauvijek ostati 
požeška. S njima će se moći Požega podičiti kako se dići drugim svojim sino- 
vima i njihovim djelima. Ona će podsjećati Požežane i na početne i kasnije 
veze požeških ljudi, počevši od o. Grgura Čevapovića i Blaža Modrošića sve 
do Andrića s Bačkom Hrvatskom. 

Da završim. 


S punim se pravom mogu, danas kad ga nema živoga među nama, pri- 
mijeniti na nj svečani stihovi Jovana Hranilovića: 
Kad bih danas sakupiti mogo sve biserje narodnog govora 
i uhvatit odsjev sjajnog sunca sa pučine našeg sinjeg mora, 
sve uzdarje roda hrvatskoga kad u jednu pjesmu bih salio, 
takvom pjesmom dostojno bih tekar Tvoje čelo okitio. 
Tebi, dragi moj Pišta, smjeli bismo na spomenik uklesati iste riječi koje 
su uklesane na Krekovu nadgrobnom spomeniku: 
Spomin na Te nikdar ne bo se zgubil, 
Se pozni rod k hvaležnosti bo vabil, 
Pri nas držimo, kar je kdo obljubil, 
Naš dom nikoli Te ne bo pozabil. (Krek, Turski križ) 


NAPOMENE 


Ivan Antunović, preporoditelj bačko-baranjskih Hrvata. Rođen u Kumbaji 
1815, umro u Kaloči 1888. kao naslovni bosanski biskup (od 1866). Kad su 
poslije austrijsko-mađarske nagodbe (1867) Mađari počeli provoditi sve- 
stranu mađarizaciju, prvi se tome odupro Antunović. Iako na odličnom 
crkvenom položaju, on je hrabro i nesebično pokrenuo buđenje hrvatske 

narodne svijesti kod Bunjevaca i Šokaca. Godine 1870. počeo je izdavati »Bu- 
njevačke i šokačke novine«, koje postaše od godine 1875. »Bunjevačka i šo- 
kačka vila«. Na njegovim knjigama piše da ih »izdaje i razdjeljiva pisac«! 
U svojem velikom djelu »Bog s čovikom« (1879) prvi se služi našim novim 
pravopisom. Godine 1882. štampa u Beču svoju »Raspravu o podunavskih i 
potisanskih Bunjevcih i Šokcih« u pogledu narodnom, vjerskom, umnom, 
građanskom i gospodarskom. Na tom je djelu dugo radio, upotrijebio sve 
poznatije izvore iz bečkog vojnog, financijalnog i dvorskog arhiva, kao i iz 
franjevačkog i gradskog subotičkog, somborskog i bajskog arhiva. Djelo je 
pisao kritički i jedino je koje nas upoznaje s nevoljama tadanje naše preko- 
dravske i podunavske hrvatske braće Bunjevaca i Šokaca. Na pisanje 
toga djela, kako sam navodi, sklonula ga je ljubav prema svome rodu, da mu 
predade povijest njegove prošlosti, da iz te prošlosti crpe snagu za svoju na- 
rodnu budućnost. Godine 1884. izdaje u Kaloči molitvenik »Čovik s Bogom u 
svojih molbah i prošnjah«. Iza Kanižlićeva molitvenika naš narod nije bolje 
i podesnije knjige te vrste u svoje ruke od ove Antunovićeve još primio. 
Strossmayer nije bolje molitve za 1000. godišnjicu smrti Metodove (1885) 
mogao naći od one u Antunovićevom Molitveniku na čast sv. Ćirila i Meto- 
dija, koju je za đakovačku biskupiju spomenute godine i okružnicom pro- 
pisao. U trenutku kada je skoro sam počeo svoj rad na buđenju Bunjevaca, 
nije bilo čovjeka koji nosi kaput, reverendu i habit koji bi sebe smio nazvati 
Bunjevcem pa su ga zato prijatelji dočekali skeptički: »Brate Ivo, zakasnio 
si sa svojim prijedlogom. Mi smo se već pomađarili«. Ali Antunović nije klo- 
nuo... Antunović je dočekao plodove svoga rada pa su mu prijatelji mogli 
reći s razlogom: Modo longus ordo est post nos venietium et idem peten- 
tium (sad je duga povorka onih koji idu za nama i traže ono isto kao i mi). 
Davanjem stipendija Antunović se brinuo za stvaranje i obnavljanje bunje- 
vačke inteligencije. (Enciklopedija Jugoslavije I sv., str. 131.) 

Blaž Modrošić. U školskim godinama 1853/54. i 1854/55. bio je gimnazi- 
jalac u Požegi i kao takav pitomac požeškog kolegija (alumnus u Alagovi- 
ćevom zavodu u Požegi). Tih je godina požeška gimnazija imala četiri go- 
dišta. (Cit. Požeška Kolegija (1835—1935) str. 236.) Susretljivošću biskupa 
Bauerleina iz Đakova primio sam od njega o Modrošiću ovaj podatak: 


Blaž Modrošić rođen je 30. siječnja 1839. u Lonji, u slavonskoj vojnoj 
krajini gradišćanske regimente. Niže razrede gimnazije polazio je u Požegi, 
više razrede i filozofiju polazio je u Zagrebu, gdje je kao pitomac sjemeništa 
svršio i dvije godine teologije. Godine 1861. primljen u pitomce đakovačke 
biskupije, odatle je otpušten zbog nekog političkog članka, koji je on napisao 
i objavio u novinama bez odobrenja biskupova. Dne 1. svibnja 1863. primljen 
je u pečujsko sjemenište i nakon svršene bogoslovije uvršten među sveće- 
nike ove biskupije. Kao kapelan službovao je u Podgajcima, Dalyoku, Szajku, 
Sombereku, Czikou, Abaligetu i Kurdu, napokon je kao takav poslan u 
Bogdassu. 

Ove je podatke izvadio biskup Bauerlein iz Recensio Universi Cleri 
Dioecesis Quinque-ecclesiensis per Josephum Brueztle, tomus II. 


Blaž Modrošić, vjerojatno poznat iz Požege s Miroslavom Kraljevićem, 
izdavačem lista »Slavonac« u Požegi, piše Kraljeviću iz Đakova 2. I 1863. 
da šalje dvije pretplate za »Slavonac« i tri za »Sv. Rožaliju« i suradnju. Za- 
hvaljuje se na knjigama, jedna je biskupova, druga Račkoga. Zbor mladeži 
tuži se na Salajev loš uvez knjiga i urgira da pošalje uvezane knjige. Pod sve 

moje članke pišite samo »Blaž«, jer ne bi rado, da mi cijelo ime u »Slavo- 
nac« dolazi, ja kanim i više pisati a to biskupu ne bi godilo« (Sign. muzej. 512). 

Biskup Strossmayer nije bio sumišljenik Kraljevićev uopće a napose ne 
u njegovu propagiranju »slavonstva«. Što više, biskup je stajao na protivnoj 
liniji. Kako mu nije bila po volji ta Modrošićeva suradnja, otpusti Modrošića 
iz svoga sjemeništa. Modrošić nije također stajao na »slavonskoj« liniji Kra- 
ljevićevoj kako je to jasno iz njegova djelovanja kao desne ruke biskupa An- 
tunovića u radu za probuđenje hrvatske narodne svijesti kod Bunjevaca i 
Šokaca. 

U knjizi »Povijest hrvatskog naroda 1860—1914« prof. dr Jaroslav Šidak 
i dr. zapisao je da je Blaž Modrošić bio jedan od najrevnijih suradnika Antu- 
novićevih (str. 66) koji je g. 1875. od Antunovića preuzeo »Bunjevačku i Šo- 
kačku Vilu«. (Izdanje Zagreb, Školska knjiga, 1968.) 

3. — Odbor Matice hrvatske u Slav. Požegi izdao je 1969. godine od dra 
Josipa Andrića sabrane »Slavonske narodne pjesme Požeške doline«, koje je 
muzički analizirao prot. Miroslav Magdalenić, također kompozitor, a biogra- 
liju je u toj knjizi napisao dr Đuro Kuntarić ograničivši se na Andrićev glaz- 
beni rad s nešto podataka u vezi s Požegom. Andrić je priredio i prvo izdanje 
Cirakijevih Florentinskiii elegija, koje su izašle u nakladi Muzejskog društva 
u Požegi. I uz slavonske narodne pjesme kao i uz Florentinske elegije na- 
pisao je članke za uvod, odnosno popratnicu, hrv. književnik, docent Matko 
Peić, Požežanin. 

4. — 0. Grgur Čevapović rodio se u Bertelovcima kod Požege (1786), umro 
je u Budimu 1830. Napisao je veći broj priznatih povijesno-književnih djela, 
bio je provincijal. Franjevačke je samostane okupio u kapistranskoj pro- 
vinciji. Djela je pisao hrvatski i latinski. 

RADOVAN  GRGEC, profesor, nasljednik dra 
Josipa Andrića kao glavni urednik Hrvatskog 
književnog društva sv. Ćirila i Metoda u Za- 
grebu. 


Radovan GRGEC 


DR ANDRIĆ 


KAO UREDNIK 





JERONIMSKIH IZDANJA 


Prije svega htio bih izručiti pozdrave u ime HKD sv. Cirila i Metode, pod 
kojim imenom Društvo sv. Jeronima od 1945. nastavlja svoje djelovanje, u 
ime Društva kojemu je dr Josip Andrić posvetio najveći i najbolji dio svo- 
jega života i rada. 

Društvo sv. Jeronima učinilo je u sto godina svojega opstanka vrlo mnogo 
za vjeru, kulturu i prosvjetu u hrvatskom narodu. Nećemo pretjerati ako 
ustvrdimo da je to najvećim dijelom zasluga njegova dugogodišnjega glav- 
nog urednika dra Josipa Andrića. 


Djelovanje dra Andrića bilo je svestrano, neumorno i požrtvovno. Dje- 
lovao je kao katolički javni radnik, književnik, publicista, kompozitor, mu- 
zikolog, organizator i urednik. To vrlo plodno i uspješno djelovanje bilo je 
okrunjeno mnogobrojnim priznanjima za života i nakon smrti. U red takvih 
priznanja ide i ovaj skup prigodom druge obljetnice njegove smrti koji treba 
da bude izraz našega poštivanja Andrićeve osobe i Andrićeva rada, a isto tako 
i manifestacija našega jedinstva i zajedničke volje da se Andrićevo djelo u 
hrvatskome narodu nastavi na svim područjima. 


U svom svestranom djelovanju Andrić se vjerojatno najviše istakao kao 
glavni urednik Društva sv. Jeronima. I dok više nije nominalno bio urednik 
Cirilometodskog društva, radio je na njegovim edicijama, naročito kao ured- 
nik Katoličkog godišnjaka, nekadanje Danice. Smrt ga je zatekla upravo 
kada je pripremao za štampu jubilarno izdanje toga Godišnjaka za 1968. 

Nalazim se kao urednik Ćirilometodskog društva nepune dvije godine na 
mjestu na kojemu je dr Andrić bio četvrt stoljeća, i svaki se dan sve više 
uvjeravam kako su goleme njegove zasluge za izdavačku djelatnost Društva 
koju je on potaknuo, razvio i usavršio, ostavivši joj neizbrisiv pečat svoje 
ličnosti. Često pomišljam na to koliko bi u današnje vrijeme osoba njegova 
ugleda i formata, održavajući kontinuitet plodne tradicije te uvodeći, u skladu 
s novim potrebama i zahtjevima, nove oblike i metode rada, mogla učiniti da 
Društvo i sada odgovori zadacima što ih preda nj postavlja Crkva, Hrvatska i 
ljudska zajednica. 

Dr Andrić postao je urednik jeronimskih izdanja g. 1921. i na tom mje- 
stu ostao do 1946. Ovaj mladi i sposobni intelektualac, nakon studija na tri 
fakulteta, u 27. godini života, unosi u svoj urednički posao mnogo poleta i 
požrtvovnosti, a možemo reći i iskustva, jer se već prije kao gimnazijalac 
i kao student bavio publicističkim i uredničkim radom. (Bio je urednik đač- 
kih listova: »Slavonac«, »Jeka« i »Luč«.) 

Poštujući kontinuitet tradicije, on postupno unosi nove sadržaje i oblike 
rada u izdavačku djelatnost Društva, koja će uskoro poprimiti neslućene raz- 
mjere. Kroz njegove ruke prošlo je preko 500 edicija, pokrenuo je nove li- 
stove, časopise i serije, organizirao reklamiranje i distribuciju, lektorirao, 
korigirao, pisao predgovore i pogovore, članke, studije i kritike, prevodio, a 
i sam stvarao nova djela. Pisao je i knjige s ekonomsko-političkoga, prav- 
noga i glazbenoga područja, popularizirajući razne teme za široke slojeve 
naroda. Uz njegove veće knjige (Dunje ranke, U Kristovoj domovini, Na Ze- 
lenom otoku, Najljepši među otocima, Srijemske elegije, Velika ljubav itd.) 
valja posebno istaknuti njegov zbornik hrvatskih katoličkih pripovjedača 
»Sunčani vinograd« (1943). | 

Ubrzo po njegovu dolasku na mjesto glavnog urednika djelatnost se Dru- 
štva obnavlja u literarnom i izdavačkom pogledu. Uz redovna izdanja po- 
krenuo je izvanredna izdanja, nove biblioteke i serije. Pokrenuo je i nove 
listove, kao npr. OBITELJ, GOSPU LURDSKU i MALU MLADOST. Osobito 
veliko značenje imala je »OBITELJ«, koju je Andrić uređivao suvremeno i 
interesantno prema potrebama i zahtjevima onoga vremena. (Pitamo se ne 
bi li se i u današnje vrijeme mogao pokrenuti sličan časopis, za kojim osje- 
ćamo tako veliku potrebu.) 

Osnovavši KNJIŽNICU DOBRIH ROMANA, Andrić je upoznao našu či- 
talačku publiku s mnogim nezaboravnim i zanimljivim djelima naše i svjet- 
ske književnosti. Sjetimo se samo s kakvim smo interesom nekada čitali djela 
pisaca svjetskoga glasa čiji su prijevodi izlazili u Knjižnici dobrih romana: 
Sienkiewicza, Mark Twaina, Paula Bourgeta, Sigrid Undsetove, Grazije De- 
ledde, Svensona, Stevensona i tolikih drugih! ' 


Iako nikada nije zanemario svoju brojnu obitelj, Andrićevu drugu obi- 
telj i drugi dom predstavljala je urednička soba u Društvu, gdje je proveo 
tolike dane i noći u neumornom i strastvenom radu. Plodovi toga rada vidjeli 
su se i onda, a vide se i danas. U vrijeme najživlje djelatnosti Društva, tj. u 
vrijeme Andrićeva urednikovanja, okupili su se tu mnogi pisci, suradnici, 
odbornici i članovi, koje je Andrić uspio animirati i pomoću njihove suradnje 
dati Društvu novu fizionomiju. Spomenimo samo neka imena iz toga raz- 
doblja: Velimir Deželić, Stjepan Markulin, Franjo Zagoda, Stjepan Bakšić, 
Ljubomir Maraković, Petar Grgec, Vjekoslav Gortan, Fran Binički, Antun 
Matasović, Marko Vunić, Mate Ujević, Ignac Horvat, Blaško Rajić, Baltazar 

Violić, Bogdan Babić, Đuro Kuntarić. Izidor Poljak, Narcis Jenko, Đuro Su- 
deta, Ivo Balentović, Gašpar Bujas, Jagoda i Ćiro Truhelka, Ivo i Antica 
Juras, Štefa Jurkić, Sida Košutić, Mara Švel, Milan Ivšić, Juraj Ščetinec, 
Viktor Grmović, Tomislav Prpić, Tin Tinović, Zvonimir Remeta, Božidar 
Širola, Ivo Horvat, Ante Šimčik, Ivo Kozarčanin, Milan Pavelić, Ton Smerdel, 
Vojmil Rabadan, Luka Perinić, Ante Jakšić, Pere Dulčić, Marko Soljačić, 
August Đarmati, Kuzma Moskatelo, Krešimir Mlač, Aleksa Kokić, Pavao Ma- 
tijević, Cvite Škarpa, Franjo Krleža, Stjepan Krčmar, Ante Sekulić, Stipa 
Bešlin itd. Književnici, umjetnici, učenjaci i razni stručnjaci stvaraju i pišu 
da bi različita područja ljudskoga uma i srca postala pristupačna širokim 
slojevima hrvatskoga naroda. Tu sudjeluju i seljaci-pisci kao Stuparić i Kor- 





Dr Josip Andrić za radnim stolom 


dić, te razni likovni umjetnici kao Zdenka Sertić, Kamilo Ružička, Gabrijel 
Jurkić, Vladimir Kirin, Mladen Veža, Ivo Duičić i mnogi drugi. Sav taj rad 
koordinira i brine se za njegove rezultate neumorni Andrić, koji dospijeva 
na sve, stupa u kontakt s novim suradnicima, vodi korespondenciju, anga- 
žira i potiče. Njegova je zasluga što je uspio stvoriti stalnu čitalačku publiku 
koja postaje sve brojnija. Zahvaljujući njemu, jeronimske edicije ulaze u 
mnoge kuće našega sela i grada. 


Danas, dvije godine nakon Andrićeve smrti, pitamo se u čudu kako je 
jedan čovjek u razmjerno kratkom vremenu mogao toliko toga učiniti. Zar 
njegov rad nije putokaz i onima koji dolaze iza njega da nastave njegovo 
djelo? To se naročito tiče onih koji su direktno u tom angažirani u današnjem 
HKD sv. Ćirila i Metoda. Ne smijemo zaboraviti da nas povoljnije prilike za 

izdavačku djelatnost obvezuju na uporni rad. Doduše, jubilarna 1968. godina, 
koja se nalazi na granici između uspješno završenoga prvog i s mnogo nade 
započetog drugog stoljeća našega opstanka, bila je rekordna godina naše 
poratne izdavačke djelatnosti ne samo s obzirom na broj izdanih publikacija 
nego i s obzirom na novost i raznolikost njihova stila i sadržaja. Ipak se tu 
ne smije stati, jer svako stajanje znači nazadovanje. Očekujemo pomoć i pot- 
poru svih slojeva i svih dijelova našega naroda, kako bismo u novim prili- 
kama u skladu sa suvremenim potrebama mogli nastaviti djelo dra Josipa 
Andrića, najzaslužnijega urednika Društva sv. Jeronima. Neka nam njegov 
svijetao primjer ostane uvijek pred očima! 

SV. ĆIRILA | METODA 


38 


ILIJA DŽINIĆ, učitelj, prosvjetni radnik, aktivi- 
sta li pisac historijskih radova iz zavičajne oblas- 
ti (Sombora), prisan prijatelj dra Josipa An- 
drića. 


Ilija DŽINIC 


DR JOSIP ANDRIĆ 





I BAČKA 


Prvenstveno moram istaknuti da dra Andrića usko veže za njegov za- 
vičaj, za njegovu dragu Bačku ne samo golama stvaralačka djelatnost na 
književnom, muzičkom, organizacionom i društvenom području nego i rodo- 
ljubivi rad oko buđenja nacionalne svijesti, pa i prosvjetno-kulturnog, soci- 
jalnog kao i vjersko-moralnog napretka bačkih bunjevačko-šokačkih Hrvata 
koji su do kraja prvoga svjetskog rata pod tuđinskom vlašću kao nerav- 
nopravan i nepriznat narod morali da se bore za svoj nacionalni opstanak 
ostavljeni samima sebi. 

Pri našem pismenom susretu on ističe: 

»Volim svoju Bačku i svojim je radom želim uzveličati u srcima sviju 
kojima je ona draga.« (Pismo dra Andrića iz Zagreba od 19. XII 1952.) 

Taj njegov idejni princip kao zlatna i ljubavlju opletena nit provlači se 
kroz njegovu bogatu stvaralačku mnogostranu djelatnost. 

Već prvo njegovo simfonijsko djelo »Bačka simfonija« iz 1939. g. pripada 
rodnom kraju, dragoj Bačkoj, a zatim dolaze: »Bačka suita«, »Bunjevačke 
elegije«, »Šokačka elegija«, »Bukinska suita«, »Subotičke impresije«, »Bački 
gudački kvartet«, »Bunjevačka kantata« za muški zbor, »Bunjevački ples«, 
»Bačko proljeće«, »Kantata o Somboru«, pa tridesetak kola vezanih za Bač- 
ku i njene Šokce i Bunjevce. No svakako su najznačajnije skladbe s bačkom 
tematikom: prva bunjevačka opera »Dužijanca« i šokačka opereta »Na vrbi 
svirala«. 

Kao melograf Andrić sabire po Bačkoj naše narodno blago, stare bu- 
njevačke narodne melodije u Subotici, Žedniku, Tavankutu, Bajmoku, Svet. 
Miletiću, Čonoplji i Somboru, a šokačke u Plavni, Vajskoj i Bođanima, Baču, 
Sonti, Bačkom Monoštoru i Bačkom Bregu i tako ih spasava od zaborava, 
i predaje Jugosl. akademiji znanosti i umjetnosti u Zagrebu. 

»Stvorio sam prvu bunjevačku operu ,Dužijancu', te sam se i time odu- 
žio svom rodnom kraju« — piše on dalje u svome pismu. »Glazba te opere 
posve je u narodnom duhu. To je moja bačka baština, koju sam u svojoj 
duši ponio u život«« — »Komponirao sam preko 100 (kasnije već oko 150. 
moja primj.) kompozicija s bačkom tematikom« — piše mi on 13. II 1953. 

»Od manjih kompozicija je primjer moje ,Plavanjsko kolo' za mješoviti 
zbor i tamburaški orkestar. To je primjer kompozicije koju sam na te- 
melju narodnog motiva razvio u obliku u kojem je lijepo um jetnički ostvaren 
tip našeg narodnog plesa. Kao što je« — piše on dalje — »kod Poljaka 
Chopin umjetnički formirao mazurku, a kod Nijemaca Johann Strauss val- 
cer, tako sam ja u 50 dosad komponiranih vlastitih kola ostvario tip umjet- 
ničkog formiranja našeg narodnog plesa. Takve moje kompozicije su nova 
tekovina kulture Bunjevaca i Šokaca.« 


Međutim valjda je još od većeg značaja njegova neumorna rodoljubiva 
djelatnost na nacionalnom i prosvjetno-kulturnom podizanju naroda koji bi- 
jaše stoljećima otcijepljen od svoje matice, od svoga staroga zavičaja, pa 
je pod tuđinskom vlašću bio ponižavan te nema značajke naroda, nego je 
samo kao neki »paorski svit« koji nema više od 300 svojih riječi (tvrdnja 
Farkaš Antala, prof. gimnazije u Szabadku — Subotici. — Enciklopedija Jugo- 
slavije 1956, str. 307). Tome bunjevačko-šokačkom i hrvatskom Rodu u 
Bačkoj, odnosno njegovim narodnim pregaocima, pristiže u pomoć mladi 
urednik Hrvatskog književnog društva sv. Jeronima u Zagrebu, dr J. An- 
drić. Njegov rodoljubivi rad u raznim oblicima djelatnosti dolazi tada do 
izražaja. Dr Andrić piše, surađuje, organizira, okuplja oko sebe mlade naše 
intelektualce, povezuje ih. Na svim područjima djelatnosti pozitivno dje- 
luje u cilju da se njegovi bački Hrvati nacionalno osvijeste te uz pomoć 
Društva sv. Jeronima što prije prosvjetno-kulturno uzdignu. Pomaže svetoje- 
ronimskim poklon-knjigama poslijeratne, novoosnovane »Bunjevačke« i »Šo- 
kačke čitaonice« (i Čonoplja dobiva npr. tridesetak poklon-knjiga za svoju 
»Bunjevačku čitaonicu«). S jeronimskim trojkama i petorkama, edicijama 
uz pristupačnu cijenu, omogućava da i bački hrvatski seoski domovi dođu 
lako do svoje knjige i da imaju svoje domaće biblioteke, koje su od velike 
važnosti za napredak kulturnog života baš na selu. 

Njegov blag način ophođenja i uporan postupak pridobivanja nekoga 
za dobro naroda rezultiraju okupljanjem novih suradnika, kao i stvaranjem 
publike, odane i vjerne ispravnim nacionalnim i plemenitim kršćanskim 
idejama. 

No, kao i svaki čovjek, tako je i dr Andrić morao u životu naići na 
nerazumijevanje i na neostvarenje svojih zamisli, i to u vezi sa svojim stva- 
ralaštvom na muzičkom području, čak i u svom voljenom rodnom kraju. 


Razočaran u ljudima, dolazi ponekad blizu očaja kada mi piše: »Možda 
bi već bio i red da umrem, jer sam već dosta stvorio.« — No, kao da se 
pokajao, jer njegov polet i akcija ne znaju ustuknuti, pa odmah nastavlja: 
»Ali ja se još ne dam!« (Pismo od 17. VII 1958.) »Komponirao sam mnoga 
nova djela među kojima i ,Kantatu o Somboru'. Bit će izvedena i u Zagrebu 
i u Sarajevu na radiju. A u Somboru?« — pita on (u pismu iz Zagreba od 9. 
XI 1954) razočaran i opravdano nezadovoljan, jer dalje piše: 


»Požega je mnogo manji grad od Sombora, pa će izvesti operu, ,Otmica 
Šijakinje',a u Somboru ne nađe se nitko da tako što ostvari. U Subotici su 

dapače ukinuli operu. Ne mogu se načuditi onima koji nemaju elana da 
ostvaruju veća kulturna djela ako su za to pozvani« (Ibidem). 

»Ja, eto, već niz godina želim doći sa Somborom u jači muzički kontakt, 
ali mi to ne uspijeva.« (Pismo od 10. ITI 1956.) 


Zatim mi se žali da je zborovođa Somborske filharmonije zatražio nešto 
što bi se moglo izvesti, pa mu je još prije 26 mjeseci predata partitura 
»Suite iz Dužijance«. Međutim, ni odgovora ne dobiva na svoje pismo. Pa ni 
partitura mu se ne vraća. — »Moja Plavna je pokazala veće razumijevanje. 
Žao mi je da je tako u Somboru, ali što tu možemo? Gradovi su tvrđi 
prema svome i bezosjećajniji nego sela i manja mjesta« (Ibidem). 

Međutim, 1. XI 1956. piše mi iz Zagreba već veselije da je utvrđen plan 
sa Plavanjcima za izvedbu opere »Na vrbi svirala« u Somboru za 1. XII 
1956. i da joj želi i sam prisustvovati. »Drago mi je« — piše — »da će Som- 
bor, prema kojem gajim od mladosti posebne osjećaje (1910. bio sam prvi 
put u Somboru) čuti prvi put jedno moje veliko muzičko djelo. A da to 
djelo izvode baš moji seljaci iz Plavne, to ima za mene još posebno značenje.« 
_— Kolika se ljubav odrazuje tu prema rodnom kraju, kao i prema seljacima 
u njemu! 

Ali, na žalost, čak je godinu dana trebalo čekati da opereta »Na vr- 
bi svirala« dođe konačno i pred somborsku publiku, no dr Andrić s lo- 
zinkom »Sirpljen, spašen!« gleda u budućnost i s nadom da će doživjeti 
izvedbu svojih kompozicija i u voljenom Somboru. 

U svome pismu od 17. VII 1958. i opet se žali što se ne pokazuje 
smisao da se u Bačkoj izvodi ono što je Bačkoj i za Bačku stvoreno. Po- 
slije moje smrti će se netko dakako naći da 'otkrije' što sam sve o Ba- 
čkoj komponirao i onda će se svi čuditi što se prije nije znalo, ni čulo, 
ni izvodilo«. 

Pored žalbi na Sombor zbog njegove indolencije — koja dira i mno- 
ge Somborce — u pismu od 30. I 1953. imamo malo i utješljivije riječi: 
»Mnogo sam Vam zahvalan na one lijepe sate koje ste mi posvetili onih 
večeri, meni tako dragih, u Vašem domu, te za onaj naš lijepi zajednički 
izlet u Čonoplju. Sve mi je to ostalo u dragom sjećanju i dugo neću na 
ta 3 dana provedena u Somboru i Čonoplji zaboraviti... Zahvalan sam i 
za one podatke o prošlosti Plavne. Bit ću Vam isto tako zahvalan i za 
podaike o drugim bunjevačkim i šokačkim mjestima Bačke. 


U svom pismu od 22. VIII 1958. između ostalog i opet ističe da će 
kompozicija »Subotičke impresije«, koja se izvodi na osječkom radiju, 


doći naskoro i na novosadski radio... »Zašto se ne bi« _ ističe dalje — 
»s orkestrom u Somboru izveo moj simfonijski "Bunjevački ples'? Čak ga 
u Prištini izvode, a Sombor i Subotica ne mare za svoje... Ako pomalo 


moje stvari prihvaćaju i izvode Novi Sad, Priština i drugi, prirodno bi bilo 
da moj uži kraj, gdje mi je Sombor od sviju gradova najbliži, također po- 
kaže interesa za kompozicije koje baš slave Sombor, te bunjevačko-šokač- 
ki narodni život. Ali to ponavljam već 5 godina. Ništa zato. I to je histo- 
rija. A ja ću ustrajati, dok gluhi ne pročuju. I to će biti. Onda će se ču- 
diti što su se oglušivali.« No rezignirano, ali ne bez nade zaključuje: 
»V1 ste mi tako prijateljski i bratski skloni da Vam se mogu barem izja- 
dati. Bolje to nego da se tužim na bolest i na druge životne nevolje. Dok 
je zdravlja, sve drugo može biti. I nada ostaje«. — Na žalost, čak i prija- 

teljsko moje zauzimanje nije moglo ubrzati ostvarivanje skladateljeve na- 
de u Somboru. 

»Evo me sad u Plavni« — javlja mi 4. X 1958. Preko Vukovara sam 
prešavši Dunav kroz plavanjski rit, kao nekad u djetinjstvu ovako sa ko- 
lima se vozio kroz rodni kraj, što mi je činilo naročito zadovoljstvo. Do- 
šao sam ovamo na berbu. To je posebno moje jesensko veselje«. 

9. X 1958. odlazi u Mol da posjeti Jocu Mlinku (Mimiku) i skupi od 
njega osobno podatke o njegovu životu i muzičkom radu. »On je zanim- 
ljiva pojava bunjevačke muzičke prošlosti. Njega je i pok. biskup Buda- 
nović više puta spominjao.« Iz Mola odlazi 10. XI u Novi Sad, gdje ima 
konferenciju o narodnoj muzici. Zatim ide u Beograd i valjda u Prištinu. 
Već 20. XI 1958. na putu za Plavnu misli doći u Sombor s Milanom Ma- 
tošem, bratom književnika A. G. Matoša. Njihov dida Grgo Matoš bio je 
iz Kaćmara i četvrt stoljeća učitelj u Plavni, gdje mu se rodio i sin An- 
tun, otac pjesnika Augusta i još živog Milana, koji kao 75-godišnjak želi 
još jedanput pohoditi Plavnu. Antun Gustav Matoš priznavanje i danas 
kao jedan od najvećih hrvatskih književnika, a kako je živio u emigraciji 
u Beogradu (nešto i u Parizu) bio je žrtva veza između književne Hrvat- 
ske i književne Srbije. Što je on bio zapravo Bunjevac uz moju Plavnu. 
držim da je to za nas bačke Hrvate kulturni historijski značajni faktor« 
— veli dr Andrić. 

U svome pismu od 27. III 1959. iz Zagreba radosno spominje da mu 
je mjesec ožujak (0. g.) obilan u proslavama i blagdanima, a posebno is- 
tiče da je 15. III pjevački zbor varaždinske Muzičke škole sa 120 pjevača 
prvi put izveo njegovo »Somborsko kolo«. »Dakle« — veli — »uspjeh u 
čast Sombora izvan Sombora... Zovu me i u Prag i ondje se sprema iz- 
vođenje mojih kompozicija. U Berlinu u junu o. g. (1959) na međuna- 
rodnom festivalu bit će izveden moj balet 'Jurjaši'. Samo Bačka šuti. Za 
Suboticu i Sombor više ne postojim. Još malko za Radio-stanicu u No- 
vom Sadu. Ali pustimo Sombor. Ni Petar Konjović, rođeni Somborac, ne 
može se sa Somborom pohvaliti. To je valjda takav grad koji za svoje ne 
mari. Uostalom, zar je Subotica bolja?« 

Ali već naviknut na dobro poznatu i nezavidnu sudbinu mnogih zas- 
lužnih rodoljuba, kulturnih radnika i književnika, umjetnika i stvaralaca 
na muzičkom polju u prošlosti, na kraju smireno zaključuje: »Hvala Bogu, 
još sam zdrav i mogu da radim, pa ako taj rad i ide širom — dobro je«. 

Međutim, taj silni rad ga premara, jer 22. XII 1960. čestitajući mi Bo- 
žić i Novu godinu, piše: »Proputovao sam Njemačku i svu južnu Jugosla- 
viju. Malko sam se premorio, srce je popustilo, pa se oporavljam da u 
januaru ili februaru mogu malo u Bačku«. A 4, XI 1961. piše mi iz Miin- 
chena da se susreo s nekim Čonopljancima te »razgovaramo o Vama i mno- 
go se sjećamo Vas, Čonoplje, Sombora i cijele drage Bačke«. Dakle i u 
tuđini rado misli na svoj rodni kraj, na toliko puta isticanu dragu Bačku. 

No 1. I 1962. javlja se već iz Rima. »I tu mislim mnogo na svoju ro- 
đenu Bačku, na Sombor, na Vas« itd. 

2. VIII 1963. piše mi iz Bissingena: »Ne možeš ni misliti koliko si 
me s poslatim povijesnim podacima razveselio. I ovi moji rođaci iz Obrov- 
ca odmah su me molili da im prepišem ono o Obrovcu. — Još da mi je 
tako o Baču, Vajski, Bođanima i Novom Selu, bio bih Ti zahvalan.« — A 
ja udovoljih molbi sav sretan što mogu barem sa svoje strane nekako po- 

praviti indolenciju Sombora, Subotice i Bačke zbog neizvođenja njegovih 
kompozicija. — Međutim, on u maloprije spomenutom pismu opisuje ka- 
ko je bio i na međunarodnom Ćiriloametodskom kongresu u Salzburgu, 
da je to bio velik događaj za nas Slavene, a za nas Hrvate posebno, jer se 
prvi put dogodilo da je u Salzburgu, u sjedištu katoličkog primasa Nje- 
mačke, u katedrali služena stara hrvatska služba Božja. Služio ju je za- 
grebački nadbiskup Šeper, a prisutno je bilo oko 10 biskupa s bečkim 
kardinalom Konigom na čelu. »Ideja službe Božje na narodnom jeziku« — 
veli dalje — »doživjela je trijumf po privilegiji koju imademo mi u gla- 
goljici. I naš subotički biskup bio je oduševljen, te mi je izjavio jedno 
veliko obećanje u tom smjeru« (što je prigodom proglašenja Subotičke 
biskupije 30. VI 1968. drugi dan u Baču dijelom već i izvršeno, moja 
primj.). 


»Iznenadio sam se« _— piše mi Andrić dalje — »da je i biskup Zve- 
kanović došao na salzburški kongres. Kad sam u dane 1. maja bio u Su- 
botici, prvi put je od mene čuo da se sprema taj kongres i pokazao za 
njega zanimanje. Čim sam se vratio u Zagreb, pisao sam u Salzburg da 
i subotičkom biskupu pošalju poziv na kongres. To je odmah učinjeno. 
I tako se on odlučio poći u Salzburg. Još je važnije što je on bio jedan 
od trojice predavača na kongresu i zapravo jedini biskup koji je preda- 
vao na kongresu. To je čast za Bačku i nas Bačvane. Njegovo je predava- 
nje pobudilo veliku pažnju, te će o njemu biti mnoge naučne diskusije. 
Radi se naime o tom da li je sv. Metod osnovao bačku nadbiskupiju. 
Mnoge činjenice potvrđuju to. Dakako, mađarski historičari neće o tome 
da čuju, jer bi to bilo protiv njihove koncepcije, a potvrđivalo bi to da 
je bačka dijeceza bila prije kaločke, i da je bila slavenska«. — »Na salz- 
burškom kongresu« — piše on dalje — »bilo je preko 70 predavača iz 
mnogih država, pa tako i iz slavenskih: iz Čehoslovačke, Poljske, Bugar- 
ske i Jugoslavije, dalje iz Mađarske, Njemačke, Irske, Amerike itd. Iz Ju- 
goslavije bilo je predavača: 1 Srbin, 6 Slovenaca i 3 Hrvata (Kniewald, 
Zvekanović i Andrić). Ja sam imao glazbeno predavanje i to o Oratoriju 
sv. Cirila i Metoda od Božidara Širole, koji je 1927. na međunarodnom 
kongresu u Frankfurtu dobio prvu nagradu. Uz predavanje razdijelio sam 
na kongresu i jedan štampani dio tog oratorija, koji je jedino djelo te vr- 
ste u cijeloj muzičkoj historiji Jugoslavije. Šaljem primjerak i Tebi, 
župniku i KUD »Vlad. Nazor«. Tako eto pokazujem da mislim odavle i na 
Sombor« —- završava dr Andrić svoj izvještaj od historijske važnosti. 


lako već mjesecima teško bolestan, nada se da će Bog valjda dati da 
sve bude opet dobro, pa da mi, kako veli, »možeš čestitati i 80-godišnjicu, 
ai ja Tebi. Ta nas smo dvojica vršnjaci... Samo da mi je bar na jesen 
moguće doći malo u Bačku«. — Javlja dalje da namjerava izdati i svoju 
»Kantatu o Somboru«, koja kao bunjevačka i ikavska spada u grupu nje- 
govih karakterističnih kompozicija o Bačkoj. Iz Subotice je već dobic 
potporu da izda svoje »Subotičke impresije«,y pa se nada da će također 
biti susretljivi kod izdanja jednoga većeg muzičkog djela o Somboru, ko- 
je će Somboru služiti na čast... — I već 22. X 1964. piše da je bio kod 
njega predsjednik KUD »Vl. Nazor« u Somboru i da su se dogovorili za 
štampanje njegove »Kantate o Somboru«, koja će, nada se, do Nove go- 
dine izaći iz štampe. 

Piše dalje da se za operu »Dužijanca« interesiraju u Pečuju, a isto 
tako su je zatražili i iz Slovačke. 

I već mi 7. V 1965. iz Zagreba piše: »Izašle su štampom i moje 'Su- 
botičke impresije' za klavir, sad dolazi na red 'Kantata o Somboru'«. Nada 
se da će ona biti preko ljeta doštampana. »Veselim se« — piše — »da ta- 
ko našu dragu Bačku po redu glazbom opisujem i iznosim pred svijet«. 

žali se i opet na loše zdravlje i pod velikim je dojmom strašne pop- 
lave, koja je poharala našu šokačku, zapravo donju Bačku. »Moja Plav- 
na i Bukin veoma su stradali.« Pita kako je sa Sontom, Monoštorom i 
Beregom. Što je sa Somborom? »Htio bih u Kalendaru donijeti možda 


kratku statistiku cijelog tog stradanja naše Bačke« — piše on pun bola 
i brige zbog stradanja rodnog kraja, drage Bačke. 
»Hvala Bogu« — piše 23. I 1966 — »naš obnovljeni svetojeronim- 


ski kalendar izašao je dostojno i za Koncil, i za Crkvu, i za Društvo sv. 
Jeronimo (sada sv. Ćirila i Metoda), i za Bačku«. 

»Preda mnom je« — piše dalje — »časopis 'Obitelj' iz god. 1939. i na str. 
145. gledam u sliku ispod koje piše: Dvije bunjevačke Hrvatice iz Bačke 
šalju pozdrav svojoj dragoj 'Obitelji'. Kako mi je drag ovaj susret s tom 
slikom poslije skoro 27 godina! Kao urednik tadanje 'Obitelji' zahvalju- 
jem dragoj Emici za onaj pozdrav. Zahvalio bih i Stani da joj znam ad- 





resu.« — Koliko pažnje, nježnosti, ljubavi i sjećanja i na stare štovatelje 
i prijatelje iz voljene Bačke! 
» Kantata o Somboru' je u štampi« — nastavlja dalje u pismu. — 


»Zbog zauzetosti štamparije s jedne strane i zbog moje bolesti s druge 
strane malo se to oteglo. Dotle se u Slovačkoj izvodi 'Somborsko kolo' iz 
te kantate od muškog zbora slovačkih učitelja, najboljeg slovačkog zbora 
u Slovačkoj. Dakle glas o Somboru po mojoj glazbi se širi. Izlazi štam- 
pom 'Somborsko kolo' i za dječji (ženski) zbor. A u cijeloj Kantati je za 
mješoviti zbor. Nijedna moja skladba nije u toliko verzija rađena, štam- 
pana, izvođena«. — »Moje 'Subotičke impresije' bit će sad početkom ve- 
ljače snimljene za radio u Bratislavi u izvedbi zagrebačkog umjetnika 
Petra Dumičića. Moji Slovaci pokazuju zanimanje za moju Bačku.« 

23. III 1967. iz Zagreba piše da je proslavljen u Slovačkoj, te se od 
umora i silnog uzbuđenja razbolio i bolestan vratio kući. »Često sam mis- 
lio i na Sombor, kojemu sam muzički dužnik, Sve ću naknaditi s povrat- 
kom zdravlja«. 

Na Ilijin-dan 20. VII 1967. čestita mi imendan. »Želim da Ti mogu 
još četvrt stoljeća čestitati na ovom svijetu... Evo doživljavam novu ve- 
liku radost. Blagdan sv. Jakova apostola, prvog jerusalemskog biskupa. 
koji je patron i moje Plavne i njene crkve. I baš na taj dan sam prije 30 
godina uredio da je nadbiskup Stepinec posvetio u Jerusalemu naše hr- 
vatsko svetište, kojemu je prije tri i po godine došao sam papa Pavao VI. 
A evo sada na isti dan Pavao VI ide u Carigrad Atenagori. Zar to nije ve- 
liki događaj za cijeli svijet, a eto posebno za mene i moju Plavnu? Hvala 
Bogu za sve to!« 

Zatim piše da je primio moj članak za kalendar Kat. godišnjak: »Fra- 
njevci u prošlosti Sombora«. Ali me moli da mu pošaljem i historijski o- 
pis svih bačkih šokačkih mjesta. Na kraju piše: »Moja bolest me po ma- 
lo ruši. Srce popušta. Noge otiču. Uređivanje kalendara teško obavljam. 
Ali moram sada izdržati i za 100-godišnjicu Društva sv. Jeronima. Kad vi- 

še ne budem ja uređivao, malo će se drugi sjećati Bačke. Zato hoću da 
sad još bude što više o njoj.« 

U posljednjem pismu od 4. X 1967. iz Zagreba mi piše: »Dragi moj 
Ilija! Dovršavam naš kalendar (u koji ulazi i Tvoj članak) ležeći pogorša- 
no bolestan u krevetu u kojem i ovo pišem. Moje stanje biva sve lošije 1 
ne znam dokle ću moći s ovim oslabljenim srcem izdržati. Preporučam 
se svima u molitve. Želio sam još urediti ovaj kalendar za 100-godišnjicu 
Društva sv. Jeronima. Imam s tim još desetak dana posla, pa će biti go- 
tovo. A to ću valjda još uz pomoć Božju izdržati. Iza toga ću po svoj pri- 
lici morati u bolnicu. I kako dragi Bog dalje da. — U ovom sam kalen- 
daru (za 1968) dao dosta mjesta suradnji iz Bačke i o Bačkoj, jer kad ja 
više ne budem urednik, nitko neće za Bačku više imati toliko smisla nj 
ljubavi. (No, hvala Bogu, za jači pesimizam do sada kao da ne bi bilo 
opravdanog smisla, moja primj.). Zato se nadam da će Bačka u većem 
broju nego prije prigrliti i raspačati ovaj naš Kat. godišnjak“. 

Sve pozdravljam. Tvoj Joža.« 

I konačno mi 24. XI 1967. iz Zagreba rođak dra Andrića Antun Šar- 
vari, inače iz Plavne, javlja da je čika dr Josip Andrić u bolnici »Rebro«. 
»Lijepo i puno Vas je pozdravio i preporučuje Vam se za molitvu, da bi 
mu dragi Bog ublažio njegove bolove.« 

I tek što je primio i moj zadnji pismeni pozdrav, stiže tužna vijest da 
je plemenito srce velikog i zaslužnog sina drage Bačke prestalo kucati 
7. XII 1967. u 13 sati u 73. god. života. 

Zadužena Bačka odužuje se danas svome velikom sinu dru Josipu 
Andriću, koji mi je pri jednom mom susretu s njime rekao: »Treba prvo um- 
rijeti, da bi se znao procijeniti i priznati naš rad za narod!« Bez dvojbe, 
imao je pravo. Potvrđuje to i naš današnji simpozij i sutrašnja svečanost. 





Kardinal Šeper s asistencijom pred lijesom dra Josipa Andrića (9. XII 1967) 

BELA GABRIĆ, profesor, Subotica. Funkcionar 
Hrvatskog kulturno-umjetničkog društva  »Bu- 
njevačko kolo«. 


Bela GABRIC 


SURADNJA 
DRA JOSIPA ANDRIĆA 


S HRVATIMA U BAČKOJ 

Pored mnogih djelatnosti o kojima na ovom svečanom skupu govo- 
rimo s najvećim priznanjem, želim posebno naglasiti stalnu i neuwmornu 
suradnju pokojnog dra Josipa Andrića s hrvatskim ustanovama u Bač- 
KOj, posebno u Subotici. 


Da bismo potpunije shvatili važnost te suradnje, malo ćemo opširni- 
je pogledati u kakvim se uvjetima tokom povijesti razvijala suradnja iz- 
među Hrvata u Bačkoj i Baranji s njihovim sunarodnjacima u Hrvatskoj. 

Osvrnut ćemo se u prošlost kada su bili drukčiji uvjeti i kada su po- 
litičke tuđinske sile nastojale da spriječe našu suradnju i ujedinjenje. 


Daleko je izvan okvira ove naše teme da govorimo o svim patnjama 
našeg naroda za vrijeme uporne germanizacije i mađarizacije, ali poznato 
je da je to izazvalo snažan otpor kod svih naroda u okviru Austrije; u 
prvoj polovini 19. vijeka došlo je do narodnih pokreta i preporoda. Sna- 
ge napretka i slobode išle su naprijed i ništa ih nije moglo zaustaviti. 


Premda je bilo žrtava i tragičnih događaja, i premda je 1849. godina 
završila nesretno za sve male narode u Austriji, ipak je bedem austrij- 


skog centralizma i germanizacije srušen, uzdrmane su zidine velike ev- 
ropske tamnice naroda. 


Centralistički apsolutizam postao je neodrživ, a federalizam je za beč. 
ku vladu bio neprihvatljiv i zato je izabran dualizam kao najprikladnije 
rješenje pitanja političkog uređenja države. 

1867. godine sklopljena je austro-ugarska nagodba po kojoj je Aus- 
trija postala dvojna unonarhija s novim imenom: Austro-Ugarska. 

Država je podijeljena na dva dijela, na Austriju i na Ugarsku. 

Hrvati u Bačkoj, Baranji i u Hrvatskoj ostali su u sastavu Ugarske. 

Zbog vjekovnih ustavnih prava Hrvatske, Ugarska je bila obvezatna 
sklopiti posebnu hrvatsko-ugarsku nagodbu 1868. godine. 

Prelazi okvire ove teme da govorimo o uvjetima sklapanja te nagod- 

e između Ugarske i Hrvatske, ali možemo kratko reći da je nagodba u 
Hrvatskoj dočekana s najvećim ogorčenjem jer je davala manje politič- 
kih prava no što su Hrvati očekivali i željeli. 

Međutim, Hrvati u Bačkoj i Baranji, kao i drugi narodi u Ugarskoj, 
vjerovali su da dolaze bolji dani i nadali su se da će dobiti više prava i 
da će postići priznanje svoje nacionalne opstojnosti. 

I doista, u Ugarskoj je doneseno više zakonskih odredaba; priznata 
i osigurana su sva prava svim narodima. 

Ugarska je u 38. i 44. zakonskom članku 1868. g. regulirala narodnos- 
no pitanje na svojem teritoriju. Po 35. paragrafu 38. zakonskog člana 1868. 
godine svaki učenik treba da na svom materinskom jeziku dobije školsku 
obuku. 

Ali, demokratski zakoni ostali su mrtvo slovo na papiru jer ih ugar- 
ske vlasti nisu izvršavale, nego baš suprotno, sve je činjeno da se stvori 
integralna mađarska nacija u integralnoj mađarskoj državi, bez obzira na 
povijesna i prirodna prava svih naroda u okviru Ugarske. 

To je izazvalo otpor kod svih naroda u Ugarskoj i javili su se nacio- 
nalni pokreti kao izraz narodnog buđenja i otpora. 

Među Hrvatima u Bačkoj u tim burnim godinama biskup Ivan An- 
tunović digao je barjak borbe i počeo je nov narodni preporod. Poveo 
je borbu da se ostvare proklamirani zakoni i da Hrvati u Bačkoj dobiju 
priznanje svojih političkih prava i da dobiju mogućnosti djelovanja na 
području prosvjete i kulture. 

Ne možemo ovdje dati prikaz cjelokupne kulturne i političke djelat- 
nosti bunjevačko-šokačkog narodnog preporoditelja biskupa Ivana Antu- 
novića, ali spomenut ću samo jedan motiv koji je usko vezan za našu 
temu danas. Želim posebno naglasiti da je u tim teškim godinama borbe 
za osnovna ljudska prava, u borbi za narodni jezik i opstanak, dolazilo 
do bliske i česte suradnje između Hrvata u Bačkoj i Hrvata u Hrvatskoj. 

Istina, ta je suradnja bila pojedinačna i možda nedovoljno organizi- 
rana, ali bila je stalna i korisna. 

Tako da kažemo, službena Hrvatska, tj. Hrvatski sabor nije mogao 
da se javno zauzme za Hrvate izvan trojedne kraljevine Hrvatske, Slavo- 
nije i Dalmacije. 

Ono što nije mogla učiniti službena strana, učinili su pojedinci. 

Pojedine novine u Hrvatskoj, npr. »Obzor«, »Dom« i druge, često su 
pisale o Bunjevcima i Šokcima u Bačkoj i Baranji kao o dijelu hrvatskog 
naroda, opisujući njihove nacionalne težnje i političku borbu. 

Posebno želim spomenuti Vjekoslava Klaića koji je u svojoj knjizi 
»Opis zemalja u kojih obitavaju Hrvati« u trećem svesku vrlo lijepo opi- 
sao život Bunjevaca i Šokaca kao pripadnika hrvatskog naroda. 

Biskup Ivan Antunović imao je podršku najistaknutijih Hrvata toga 
vremena, ali da spomenem samo biskupa Josipa Juraja Strossmayera j 
Franju Račkoga. 

Uz sve poteškoće i bez dovoljno suradnika među Hrvatima u Bačkoj, 
biskup Ivan Antunović počeo je 1870. godine u Kalači izdavati »Bunje- 
vačke i šokačke novine« s prilogom »Bunjevačka i šokačka vila«. 

Suradnik biskupa Ivana Antunovića, Stjepan Grgić, zabilježio je ko- 
liki je bio broj pretplatnika u nekim mjestima 1876. godine. 

On kaže da je u Suboticu slao 40 primjeraka, u Zagreb 52, u Varaž- 
din 43, u selo Sent Ištvan 32, u Gornji Sveti Ivan 16 primjeraka novina. 

Koliko god ove brojke pokazuju kako je bilo teško stanje opće kul- 
turne zaostalosti i političke bespravnosti Hrvata u Bačkoj i Baranji, ipak 
vidimo da je među Hrvatima u Hrvatskoj bilo zanimanja za položaj i 
probleme njihovih sunarodnjaka. Prateći i čitajući bunjevačke novine, 
mogli su upoznati njihove nacionalne težnje i političku borbu. 

Kasnije je ta suradnja proširivana i jačana, tako da je bunjevački 
pjesnik Ante Evetović Miroljub surađivao u hrvatskim književnim časo- 
pisima. 

Matica hrvatska imala je svoje članove i povjerenike u Subotici i u 
drugim mjestima u Ugarskoj, a Matičine knjige bile su pomoć u borbi 
za prosvjećivanje jer je domaćih pisaca bilo malo, a knjiga nedovoljno 

Osim knjiga Matice hrvatske, među Bunjevcima i Šokcima bile su 
rado čitane knjige Društva sv. Jeronima. 

Ove dvije hrvatske ustanove imaju velike zasluge što su Bunjevci i 
Šokci uspjeli sačuvati svoj jezik i što se nisu izgubili u panonskom mo- 
ru naroda i narodnosti. 

U ovom našem kratkom povijesnom prikazu, zbog nedostatka vre- 
mena, moramo sve ostalo preći da se nađemo u sudbonosnom momentu 
rušenja stare Austro-Ugarske Monarhije. 

U tim presudnim danima Hrvati u Bačkoj i Baranji opredijelili su 
se da žive u novoj državnoj zajednici Južnih Slavena. 

Poslije prvog oduševljenja i idealizma nastupilo je razočaranje, ali 
baš tada je suradnja s Hrvatskom pojačana na političkom i na kultur- 
nom području. 

Politička suradnja očitovala se u zajedničkoj akciji s Hrvatskom se- 
ljačkom strankom Stjepana Radića, ali prikaz tih političkih zbivanja ne- 
moguće je dati u okviru ove teme, nego ću posebno prikazati suradnju 
kulturnih ustanova u Subotici s Društvom sv. Jeronima, kojemu je od 
1921. godine glavni urednik bio dr Josip Andrić. On je najveći dio svoga 
života proveo daleko od svoje Bačke, ali nikada je nije zaboravio i uvijek 
se s radošću k njoj vraćao, nalazeći svoje prijatelje koji su cijenili nje- 
gov rad i zalaganje. Stalna mu je bila želja da pomogne hrvatskim kul- 
turnim ustanovama u Subotici i u ostalim mjestima Bačke i Baranje. 

14. siječnja 1934. godine osnovana je Subotička matica i na inicija- 
tivu dra Josipa Andrića odmah je došlo do suradnje s Društvom sv. Je- 
ronima u Zagrebu. 

Subotička Matica bila je mlada ustanova i zato joj dr Josip Andrić 
pruža nesebičnu pomoć u želji da dođe do što veće suradnje. 

Prigodom mlade mise Alekse Kokića bio je gost u Subotici kanonik 
dr Ferdo Rožić, predsjednik Društva sv. Jeronima. Tada je 11. srpnja 

1937. godine na svečanoj sjednici Subotičke matice dr Ferdo Rožić izab- 
ran za prvoga počasnog predsjednika. Time je Subotička matica pokazala 
koliko cijeni tu suradnju i pomoć. 

Zalaganjem dra Josipa Andrića ta je suradnja još povećana i došlo 
je do zajedničkih izdanja knjiga Subotičke matice i Društva sv. Jeronima. 

Tako je Subotička matica 1937. godine uz kalendar »Subotička Da- 
nica« izdala još dvije knjige zajedno s Društvom sv. Jeronima. Jedna od 
tih knjiga jest zbirka pripovijesti Blaška Rajića »Bunjevčice«. 

Poslije toga nastavljena je zajednička izdavačka djelatnost sve do 
rata. 

Među Hrvatima u Bačkoj i Baranji posebno su bile popularne knjige 
koje su objavljivane u jeronimskoj knjižnici dobrih romana koju je ure- 
đivao dr Josip Andrić. 

Pored ostalih, osobito su bili popularni romani poljskog pisca Hen- 
rika Sienkiewicza i pojedini romani Velimira Deželića, starijeg i mlađeg. 

Izdavanjem ovih romana dr Josip Andrić je mnogo pomogao u stva- 
ranju nove čitalačke publike među najširim narodnim slojevima. 


Na kraju želim prikazati djelatnost dra Josipa Andrića u okviru Dru- 
štva bačkih Hrvata. 

Nije potrebno mnogo objašnjavati kakve su bile političke i socijalne 
prilike u predratnoj Jugoslaviji zbog neriješenih nacionalnih i socijalnih 
pitanja. 

Hegemonističke težnje bile su sve otvorenije. U takvim uvjetima oso- 
bito oštri sukobi bili su u perifernim pokrajinama, gdje su nacionalni 
interesi dolazili do većih sukoba, jer se velikosrpski hegemonizam smat- 
rao te krajeve svojima. To se odnosi i na Bačku i na Baranju, gdje su 
se Bunjevci i Šokci morali boriti za svoje nacionalno priznanje i opredje- 
ljenje. 

U takvim uvjetima političke borbe osnovana je u Subotici 8. ožujka 
1936. godine Hrvatska kulturna zajednica sa zadatkom da bude organi- 
zator rada hrvatskih društava. 

Dr Josip Andrić i zagrebački studenti iz Bačke i Baranje osjetili su 
potrebu da osnuju društvo Hrvata iz Bačke i Baranje koji žive u Zagre- 
bu. Svima je bilo jasno da suradnja s Hrvatskom, još nije bila dovoljna. 

Poslije priprema i dogovora održan je početkom studenoga 1938. go- 
dine prvi sastanak te je osnovan zagrebački Pododbor subotičke Hrvat- 
ske kulturne zajednice. 

Članovi prve uprave bili su: predsjednik dr Josip Andrić; potpred- 
sjednik dr Ante Šokčić; tajnici: Marko Čović i Marin Radičev; odbornici: 
Aleksa Kokić, Albe Šokčić, Bariša i Josip Radičev. 

Mlada organizacija nije imala mogućnosti da uredi i izdržava svoje 
prostorije. Tu je opet došla do izražaja suradnja i pomoć Društva sv. 
Jeronima i urednika dra Josipa Andrića. Tako su u jeronimskim prosto- 
rijama našli svoj dom članovi zagrebačke podružnice Hrvatske kulturne 
zajednice. 

Zadatak toga Pododbora bio je dvostruk: Prvi zadatak bio je da okup- 
lja Hrvate iz Bačke i Baranje koji su živjeli u Zagrebu. Drugi zadatak bio 
je da hrvatsku javnost upozna s političkim borbama i s nacionalnim tež. 
njama Bunjevaca i Šokaca u Bačkoj i Baranji. 

Kao prvi prikladni momenat Pododbor je iskoristio jubilej dvadesete 
godišnjice oslobođenja. 

Tim povodom napisali su Aleksa Kokić i Marko Čović brošuricu »Bu- 
njevci i Šokci«, koja je objavljena u 20.000 primjeraka u izdanju Društva 
sv. Jeronima, u knjižnici Jeronimsko svijetlo, a urednik je bio dr Josip 
Andrić. 

Želja pisaca bila je da najširu hrvatsku javnost upoznaju s najvažni- 

iim povijesnim događajima u prošlosti Hrvata u Bačkoj i da prikažu dje- 
lovanje pojedinih istaknutih ličnosti u kulturnoj povijesti Bunjevaca i 
Šokaca. 

Također je bila želja da se Hrvatima u Hrvatskoj skrene pažnja na 
najudaljeniji ogranak hrvatskog naroda. 

U tom pogledu uporno je nastavljen rad jer problema je bilo vrlo 
mnogo. : 

Tokom 1939. godine priređeno je nekoliko priredaba u Zagrebu, ali 
nemoguće je sada prikazati program svih tih priredaba i zato ću spome- 
nuti samo neke. 

U Zagrebu je izazvala neviđeno oduševljenje priredba u Hrvatskom glaz- 
benom zavodu 23. travnja 1939. godine pod imenom Bunjevačko-šokačka ma- 
tineja. 
Pozdravnu riječ izrekao je dr Josip Andrić, predsjednik Pododbora 
Hrvaiske kulturne zajednice. 

Najvažnije točke programa ove matineje bila su predavanja Blaška 
Rajića i Ive Prćića. 

Blaško Rajić, predsjednik Hrvatske kulturne zajednice u Subotici, 
govorio je o temi »Bunjevci i Šokci kao grana hrvatskog naroda«. 

Ive Prćić, urednik Subotičke Danice, govorio je o temi »Bunjevačka 
Subotica«. 

Osim toga izveden je bogat kulturni program. Izveden je niz glazbe- 
nih kompozicija dra Josipa Andrića i drugih hrvatskih glazbenika. Nas- 
tupilo je Hrvatsko obrtničko pjevačko društvo »Sloboda« i Hrvatski tam- 
buraški orkestar »Zajc«, a od solista treba posebno istaći Peru Kopuno- 
vića koji je pjevao kompozicije na tekstove bunjevačkih i šokačkih pjes- 
nika. 

Gosti ove matineje bili su predstavnici svih hrvatskih kulturnih druš- 
tava u Zagrebu, a uspjeh priredbe bio je vrlo velik pred cjelokupnom 
hrvatskom javnošću. 

Tri mjeseca iza te matineje izveden je prvi program preko zagrebač- 
ke radio-stanice, posvećen bačkim Hrvatima. 

Na taj način kroz sva prostranstva čula se riječ o kulturnim vrijed- 
nostima Hrvata u Bačkoj i o njihovoj borbi za nacionalno priznanje. 

U jesen 1939. godine donesena je odluka da organizacija promijeni 
ime i da se zove Društvo bačkih Hrvata, jer tako će se više naglasiti koga 
društvo okuplja i koji su mu zadaci. 

Poslije potrebnih priprema, 26. siječnja 1940. g., održana je osnivač- 
ka skupština Društva bačkih Hrvata na kojoj su prihvaćena pravila i iza- 
brana nova uprava: predsjednik dr Josip Andrić; potpredsjednik dr Bariša 
Radičev; prvi tajnik Marko Čović; drugi tajnik Marin Radičev; prvi bla- 
gajnik Josip Radičev; drugi blagajnik Josip Landović; odbornici: Stjepan 

Sekereš, Marin Šemudvarac, Aleksandar Kokić, Blaško Ivić, Pero Kopu- 
nović i Geza Horvat. 

Također je odlučeno da Društvo bačkih Hrvata bude član Hrvatske 
kulturne zajednice u Subotici kao i ostala bunjevačka i šokačka društva. 

Pravila Društva bačkih Hrvata potvrdile su vlasti Banovine Hrvatske 
17. travnja 1940. godine, broj 35. 910-1-3. 

Poslije toga Društvo bačkih Hrvata nastavilo je rad i priređeno je niz 
priredaba. Najvažnije su priredbe u Zagrebu, Varaždinu i Čakovcu. Bila 
je želja da što više hrvatskih gradova upozna kulturne vrijednosti Hrvata 
u Bačkoj. 

Da posebno spomenem veličanstveno trodnevno slavlje Društva bač- 
kih Hrvata i Hrvatskog pjevačkog društva »Zvonimir« od 12. do 14. trav- 
nja 1940. godine u velikoj dvorani Zagrebačkog zbora. 

Pored prigodnih svečanih govora izvedeno je više kompozicija, a 
nastupila su pjevačka društva, i to Hrvatsko pjevačko društvo »Zvonimir« 
iz Zagreba i Hrvatsko pjevačko društvo »Neven« iz Subotice. Svečanost 
je uveličao i tamburaški orkestar iz Subotice. 

Io je bila najveća manifestacija koja je priređena u Zagrebu kao iz- 
raz podrške opravdanim težnjama Hrvata u Bačkoj i Baranji, a uz broj- 
nu publiku slavlju su prisustvovale mnoge najuglednije ličnosti hrvatskog 
javnog i kulturnog života. 

Za uspjeh ovih priredaba velika je zasluga dra Josipa Andrića, koji 
je mnogo učinio i mnogo se zalagao da pomogne u radu Društva bačkih 
Hrvaia. 

Ali, 1940. godina donijela je nenadoknadiv gubitak Društvu bačkih 
Hrvata i svim Hrvatima u Bačkoj: 17. kolovoza umro je pjesnik i aktiv- 
ni kulturni radnik Aleksa Kokić. 

Svi članovi Društva bačkih Hrvata, na čelu sa drom Josipom Andri- 
ćem prisustvovali su veličanstvenom sprovodu kada je Subotica ispratila 
i oplakala svoga najvećeg pjesnika. 

Te godine u jesen Društvo bačkih Hrvata priredilo je spomen-veče 
Aleksi Kokiću, a Radio-Zagreb izveo je program posvećen Kokićevoj po- 
eziji. 

Zatim su nastupile velike promjene. 

Došao je rat i sve promjene koje su ga slijedile. 

U novim uvjetima za vrijeme rata bitno se mijenja uloga Društva 
bačkih Hrvata. 

Poslije ulaska okupatorske vojske u Bačku i Baranju mnogi su Hr- 
vati emigrirali u Hrvatsku. Društvo bačkih Hrvata pomoglo im je da na- 
đu posao i smještaj, a đaci i studenti da dobiju potrebnu stipendiju. 

Društvo bačkih Hrvata dobilo je svoj velik dom na uglu Gundulićeve 
i Šuflajeve ulice. 

Drugi zadatak Društva bačkih Hrvata za vrijeme rata bio je da hr- 
vatsku javnost obavještava o životu Hrvata u Bačkoj i Baranji pod ma- 
đarskom okupacijom. 

I u tim teškim ratnim danima nastavljen je raniji kulturni rad, pri- 
ređivane su priredbe i predavanja, a u stalnoj čežnji kada će se moći 
vratiti na svoje drage bačke ravnice. 

U svim ovim akcijama za sve vrijeme djelovanja Društva bačkih Hr- 
vata neprocjenjiva je pomoć i podrška dra Josipa Andrića, koji je bio 
predsjednik Društva i duša svakog pothvata i svake manifestacije. 

Ali ne samo u okviru Društva bačkih Hrvata. Dr J. Andrić pomagao 
je svojim radom u kulturnom napretku svih Hrvata u Bačkoj i Baranji, 
koje je uvijek iskreno volio i nikada ih nije napustio. 

Pomagao je u radu sve hrvatske ustanove i društva, pomagao je mla- 
dim znanstvenicima, otvarajući im vrata novih znanstvenih područja i 
služeći im svojim primjerom neumornog i upornog kulturnog radnika. 
Takoder je pomagao mladim književnicima iz Bačke i oni su na neki 
način njegovi učenici. 

Za sve što imamo mi Hrvati u Bačkoj i Baranji, mnogo smo dužni 
dru Josipu Andriću. 


U ovom svečanom momentu, kada se sa zahvalnošću sjećamo nese- 
bičnog i pregalačkog rada dra Josipa Andrića, moramo sa žalošću priz- 
nati da on u svom radu nije uvijek doživljavao priznanje i podršku. To 
mu je donijelo mnogo gorkih časova razočaranja i ogorčenja. 

Mi, Hrvati u Bačkoj, obećajemo na ovoj svečanosti da ćemo sve uči- 
niti da se vrijednosti rada dra Josipa Andrića sačuvaju i njeguju. Ovaj 
simpozij i otkrivanje poprsja veliko je priznanje, ali neka ne bude pos- 
ljednje, jer Bačka je zahvalna svom velikom: sinu, 

Hrvati iz Bačke u vijenac pred njegov spomenik uplest će ruže lju- 
bavi i zahvalnosti za sve što je učinio i za sve što trajno ostaje kao naše 
zajedničko blago. 

DR ANTE SEKULIĆ, književnik i kulturni histo- 
rik iz Subotice. 


Dr Ante SEKULIC 


NEKOLIKO MISLI 


O KNJIŽEVNOM RADU 





DRA JOSIPA ANDRIĆA 


U raskošnom bogatstvu jesenskog dana, sastali smo se na krilu dra- 
gih bačkih oranica da progovorimo istinu o sebi i otkrijemo svima dobro- 
namjernima svestranu i u mnogo čemu jedinstvenu pojavu dra Josipa 
Andrića. 

Rođen na širini ovih ravnica gdje su obzorja daleka, ljepota prostran- 
stva nedohvatna, u kraju koji ne pozna tjeskobe i skučenosti, Josip And- 
rić je u svome plodnom životu sačuvao širinu vidika, otvoreno srce za 
ljude, ljubav prema istini i pravdi. 


To nam daje pravo da na ovom skupu otvorena srca kažemo riječ, 
toplu i ljudsku; da prozborimo o sebi i kulturno-književnom radniku s 
kojim nas vežu tragično lijepi zavičaj, bogatstvo ideala, silna vjera u bu- 
dućnost, odlučnost da ostanemo vjerni djedovskoj grudi, postojani u lju- 
bavi prema svima, napose prema ljudima ovih divnih ravnica. 

Kad je riječ o kulturnom radniku i književniku Josipu Andriću, do- 
zvolite mi da s vama i pred vama nižem svoje misli, da otvorim srce i 
progovorim — srcu... 


Ponekad iznenađuje činjenica da u brzopletom vremenu zaboravlja- 
mo našu povijest i vrijednosti kojih se ne smijemo odreći niti ih 
zaboraviti. 


53 


Neće biti suvišno upozoriti na poznatu istinu da nema ni jednog raz- 
loga, laži, bogatstva i moći koji bi odanost i vjernost domovini umanjili, 
suzbili. 

Uostalom, šta se može oprijeti ljubavi prema domovini i narodu? 

A hrvatski narod, poštujući tuđe, ima pravo oikrivati i oikriti bogat- 
stvo svoje povijesti pune patnje, stradanja, lomova i zanosnog rada. Ima 
pravo ovaj narod upozoriti na blistave stranice svoje kulturne povijesti 
i odvažne pojedince koji su svojim radom povezivali različite krajeve i 
burna vremena u divnu cjelinu našega narodnog bića. 

Josip Andrić je bio jedan od graditelja, neumorni stvaralac koji je 
čuvajući širinu vidika svoga zavičaja našao u našoj metropoli puninu ra- 
da i smisao pregaranja. 

Da se razumijemo: 

upozorenje nije veličanje i nepotrebni napor da slavom ovjenčamo 
događaje i likove nedostojne poštivanja. Ne, upozorenje na djelovanje Jo- 
sipa Andrića je naše uvjerenje da nam primjer njegova rada i stvaranja 
može biti jamstvo budućnosti. 

Upravo je o tome riječ. 

Životni put Josipa Andrića potpuno je poznat. Jasna je nit koja pove- 
zuje 1894. i 1967. godinu rođenja i smrti. Znamo o Andriću sve podatke 
koje ljubomorno ispituju statističari, bibliografi a ponekad i dokoni ljudi. 

Još nešto: suvremeni čovjek teško može mjeriti nedavnu razdaljinu 
između Bukina i Zagreba. Posjedujemo tolikih prijevoznih pomagala, 
prometnih sredstava te nam se čini da tri i pol stotine kilometara i nije 
daljina koja rađa čežnju, osamljenost i tugu. | 

Ipak — poslužit ću se vjerojatno tuđim mislima — nemojte mi zamje- 
riti — i upozorit ću Vas: 

Bukin više uopće ne postoji u onom obliku u kojem su ga stvorili 
šokački starosjedioci u 15. stoljeću. I ime mu je danas promijenjeno (Mla- 
denovo). Kuća starosjedilačkih je malo... 

A i Zagreb nije ono što je bio u vrijeme Andrićeve mladosti. No taj 
dragi, voljeni grad neka ostane nedorečena naša riječ danas, neisplakana 
naša suza... 


Između dva međaša, Bukina i Zagreba, bilo je drugih mjesta kojih se 
Josip Andrić sjećao, nosio ih sobom... Spomenimo Morović, Slav. Požegu, 
Plavnu, Suboticu... 

Uostalom, nije nam želja kopati po životopisu Josipa Andrića, koji je 
bogatstvo svoga srca i rada poklonio svima i konačno se smirio u Za- 
grebu. 

I kao što se u raspoloživom i određenom vremenu ne može ispričati 
životopis Andrićev, još će teže biti obuhvatiti književni rad ovoga plod- 
nog pisca. 


Primijećeno je već da je književni rad Josipa Andrića veoma važan 
za razumijevanje njegove fizionomije. Jedva se dade razlučiti glazbena, 
urednička i publicistička djelatnost od one, u užem smislu, književničke. 
Oduvijek sam bio protiv seciranja umjetničke, stvaralačke ličnosti, pro- 
tiv diobe sveukupne djelatnosti umjetnika. No ipak, evo i danas moram iz- 

lučiti književni rad Josipa Andrića od ostaloga. Dakako, književni rad u 
užem značenju riječi. 

"rije svega ne bih se složio s tvrdnjom da književnički rad Josipa An- 
drića nije obilan. Andrić je napisao nekoliko zbirki proze i dva romana, 
ali je rasuo po jeronimskim izdanjima i drugdje obilje svojih impresija, 
lirskih fragmenata i kritičarskih bilješki. Danas je još teško rigorozno 
sve zabilježiti što je Andrić napisao a što bi trebalo po svim mjerilima 
biti uključeno u njegov književni rad. Pravednost traži da prema Andriću 
postupimo kao i prema svim književnim poslenicima, koji su kidali koma-« 
diće vlastitog bića i darivali ih svima koji vole ljepotu i njeguju hrvatsku 
književnu tradiciju. 

U jednom prikazu književnog rada Josipa Andrića, pisanom s puno 
pijeteta u povodu obljetnice piščeve smrti, nabrojene su mu zbirke: 
Dunje ranke (1928), Nove brazde (1924), koje su pod talijanskom okupacijom 
Istre izišle kao »Tri pripovijetke« u izdanju sv. Mohora (1924) i Srijemske 
elegije — koje su izašle kao zbirka 1939. K_ tome treba dodati romane Svega 
svijeta dika i Velika ljubav — roman iz života Hrvata u Slovačkoj (Juraj Lon- 
čarević: Dr Josip Andrić — In memoriam — Šokački i bunjevački književni 
portreti — Zagreb, 1969, str. 38—47). 


Moram ponoviti: u književni rad Josipa Andrića treba uključiti nje- 
govu prevodilačku djelatnost (prevodio je s njemačkog, češkog, francus- 
kog i madžarskog jezika), njegov kritičarsko-esejistički i urednički rad, 
Sve to — po mome mišljenju — čini potpuni književnički lik Josipa And- 
rića. 

U analizi književnog rada našeg Andrića nude nam se brojne ideje, 
pred nama je pregršt njegovih stavova, mišljenja, mozaik njegovih osob- 
nih raspoloženja. 

I odakle početi, čemu treba dati prvenstvo u književnom radu Josipa 
Andrića? 


Možda baš neće uvijek vrijediti postavka i tvrdnja da su veliki ljudi 
odraz samo svoga vremena, jer nam se čini da su veliki umovi odraz čov- 
ječanstva, i svakom članu te velike bratske zajednice pripada i dio slave. 
I zaista, kad nam umjetnik pruža određene predmete, kad nam otkriva 
istine i istražuje za nas tajanstvene predjele, kad nam priča možda i otuž- 
nu priču jednog života punog samoprijegora, odricanja pod plaštem čež- 
nja, kad nam poneki put iznese čitave vjekove kulture okupljene u jed- 
nom genijalnom, zanosnom ali i određenom potezu, što mu tada, u tim 
divnim trenucima beskrajnog predanja nismo dužni? 


Josip Andrić je odraz vremena koje je prošlo, razdoblja koje je poz- 
navalo razigranost naših želja, narodnog ponosa i silne vjere. On je dijete 
svih naših lomova, padova ali i iskonske težnje da se sačuvamo od pro- 
pasti, da budemo dosljedni i postojani, svoji na svome! Josip Andrić nam 
je ispričao priču našeg života, jednostavnu istinu naših pregaranja i od- 
ricanja. Čini mi se da je ovaj naš Andrić svjedočanstvo nas, naših pros- 
tora, naših višestoljetnih muka na narodnoj i kulturnoj periferiji. 


Ne, nisu ovo suvišne riječi! Andrić je potresno, ali jednostavno ispo- 
vjedio vlastitu istinu: 


»I otac i majka bili su čistokrvni Šokci, ali otac, koji je kao obrtnički 
kalfa proboravio nekoliko godina u Budimpešti, bio je posve pomađaren, 
Oženio se Šokicom — u kući se govorilo »šokački« — jer mi majka nije 
znala drugog jezika, ali izvan kuće, otac se izjavljivao za Mađara.« 

(Hrvatski radiša 1940, str. 105) 

Ovim bismo riječima dodali tvrdnju da su vlastite kušnje i opasnost 
očistile i produhovile ljubav Josipa Andrića za sve što je naše: naše obi- 
telji i domove, za naš puk rasut na tragičnom razmeđu svjetova, između 
hrvatskih obala i širokih, žitorodnih bačkih ravnica. 

Nema sumnje da je Andrića postojano grijala ideja zavičaja, ideja 
naše panonske Hrvatske, šokačko-bunjevačka ideja kojoj je posvetio svo- 
je snage. Zar nisu zavjetne riječi Andrićeve koje bilježi u jednom proznom 
sastavu: 

»Da na didin i mamin vinograd, na lipu Bačku, ako te bilo kuda i od- 
nesu iz nje, nikad ne zaboraviš«. 

(Didino grožđe, str. 95) 

Prihvaćam bez ograda bilješku Jurja Lončarevića o Josipu Andriću uz 
piščeve rečenice: 

»Hrvatska je uvijek ostajala u srcu, i to ona periferijska, na koju ni- 
je nitko mislio, ona u kojoj se ljudi više ne osjećaju onim što jesu. Javit 
će se ubrzo elegični ton, zanos će tada zamijeniti zamišljenost i tuga: 

— Tajanstveno su šumjeli valovi Dunava, a ja sam stajao na palubi 
parobroda i slušao ih kao slatki šapat iz ranog djetinjstva... 

Koliko su me puta ti valovi zvali na djedovsku grudu, a ja ih nisam 
htio čuti!... 

Koliko puta se nešto u duši mojoj rađalo kao čežnja za onim krajem, 
a ja sam se tome otimao...« 

(J. Lončarević: Šokački i bunjevački književni 
portreti, str. 38) 

Znam, na vašim usnama lebdi primjedba, i ne samo jedna, da li baš 
ovo treba isticati danas, ovdje, na ovom skupu. 

Da, upravo danas treba istaći Andrićevu povezanost sa zavičajem, s 
vama i sa mnom, s nama. Taj vez nas je okupio ovdje, da se osluškujući 
valove Dunava, divimo zrelini i širini naših prostora. Upravo to! Jer na 
ovim nepreglednim ravnicama ne možemo biti uskih vidika, ne možemo 
i ne smijemo nikoga mrziti. Ponosni i ranjeni sagibamo glave pred onima 
koji su bili dio nas samih, koji su osjećali našu tugu i naš jad, koji su nas 
voljeli. 

Zato smo rekli ove riječi o Josipu Andriću. 


Treba priznati: pisac je ponor, bezdan u kome se kriju nakaze i bli- 
staju daleke zvijezde. Treba mnogo vremena, godina, decenija, stoljeća da 
njegovo djelo bude shvaćeno, ne pomoću prolaznih teorija prividnih knji- 
ževnih škola, nego prodiranjem: u samu bit njegova bića. 

Ovo vrijedi kad je riječ o Josipu Andriću. Otvoreno: Josip Andrić je 
umjetnik, stvaralac. No on to nije bio uvijek i na svakom mjestu. Ali ono 
što vrijedi i što bi se trebalo osjetiti u cijeloj panorami Andrićeva rada, 
njegova stvaralaštva, to je svjedočanstvo misli, snaga i impuls riječi. Nas 
ne zanima forma, niti stil. Osvaja nas i zanima u prvom redu priznanje i 

ispovijest srca, ispit savjesti, svjedočanstvo misli hrvatskog intelektualca 
u zadnjih pedesetak godina. A kako je prava umjetnost iskrena, snažna, 
sugestivna, velika i trajna kad je izraz iskrena čovjeka, samog sebi dos. 
ljedna — dopustite mi istaći još neke misli u vezi s književnim radom Jo- 
sipa Andrića. 

Najteža i najkrupnija pogreška kulture dvadesetog stoljeća jest u tom 
što je ona izgubila smisao humanog, ljudskog. Moralo se prema tome čita- 
vo društvo vratiti čovjeku, ljudskosti. Trebalo je spasiti čovjeka! Ova po- 
treba povratka čovjeku, koja se javlja kod evropskog intelektualca našeg 
stoljeća, u skladu je s raspoloženjem jednog dobrim dijelom umornog 
čovječanstva, jednog naraštaja koji je dugi niz godina ostajao izvan 
zbiljnosti, živeći u sjeni svijeta bogatstva, najblistavijih i najsjajnijih sen- 
zacija, razapet između pukih fraza i deklarativnih povika. Mnogi je naš 
intelektualac — osim rijetkih patnika — bio predstavnik salona, ispovjed- 
nik i priznavalac briljantnih režima. Sve je bilo u znaku simbola i riječi: 
misao je bila skrivena u parabolama krupnih izraza. I što je najtragičnije: 
postojala je golema razlika između kulture pojedinca i kulture mnoštva 
Time se nužno postavlja pitanje: može li kultura (razlikujemo: civiliza- 
ciju!) postati svojina mnoštva? 

Tako smo stigli do gledišta i stavova Josipa Andrića, koja je izrekao 
O svojoj zadaći i o svome djelovanju. 

Rekoh već da je Andrić u svemu bio sastavni dio nas, naše zemlje, 
našeg društva. I zato je prilazio narodu, jednostavnom puku s raznih 
strana. Slažem se da je to bilo »folklorno, postupnim prosvjećivanjem i 
izdavački.« 

Znam, pomišljate da nemam druge namjere nego označiti i obilježiti 
Josipa Andrića »pučkim« piscem. 

Nemojte tako! 

Nije mi poznato, ili — barem — ne priznajem, da postoji pučka, in- 
telektualna, desničarska ili ljevičarska, napredna ili nazadna, natražnjač- 
ka književnost. Ne! Postoji umjetničko djelo i ono me privlači! Sve o- 
stalo, svi nepotrebni, ponekad i suvišni atributi kazuju mi malo ili ništa. 

Nema sumnje: Josip Andrić je znao imenovati stvari pravim imenom. 
On govori (i ne jednom!): 

»Vrijednost književnih djela ne mjeri se po tam da li ga može razum- 

jeti svaki čitalac ili samo obrazovani krug čitatelja, nego po tom, da li je 
doista po obliku i sadržaju umjetničko ili znanstveno djelo.« 
Zabilježio je tako i vjerovao Josip Andrić. A mi još uvijek, kad je 
riječ o njemu ili književnicima njegova kruga, ne lučimo umjetnost, um- 
jetničko djelo, od piskaranja. U ime međusobnih nesporazuma i zavisti 
htjeli smo (a i danas to želimo) degradirati i književnike, i umjetnička 
djela! A već nas je upozorio Andrićev suradnik i istomišljenik dr Ljubomir 
Maraković da odgovorno moramo izricati svoje sudove, korektno postu- 
piti prema književnosti, umjetničkim djelima i umjetnicima. 

»Pisati za puk« — piše Lj. Maraković — »ne znači sniziti svoju in- 
telektualnu razinu i umjetničku vrijednost, nego dignuti priprosta srca 
naroda prema pravoj vrijednosti, koja svojim idejnim svijetom može 
zaokupiti dušu čovjeka iz naroda.« 


(Lj. Maraković: Pučka knjiga) 

Ne moramo se složiti s ovim mislima, ali nužno je potrebno mije - 
njati stavove, potrebno je ozbiljno vrednovati sve ono što je naše. Jer 
sve dok nas budu dijelile samodopadnosti i zloba, nećemo moći skupiti 
ono što je hrvatski narod stoljećima stvarao, čuvao, prinosio žrtve za oču- 
vanje onoga blaga koje mu je bilo sveto i drago. 

Kad je riječ o valorizaciji naše književnosti, dodao bih još jednu 
misao. 

Poznato je da je Josip Andrić bio urednik izdanja književnog društva 
sv. Jeronima. Golemi posao što ga je obavio u toj djelatnosti jedva će se 
ikad moći u potpunosti ocijeniti. A ipak — nisu mnogi našli mogućnosti 
da otkriju taj rad i ocijene njegovu vrijednost. Nemojte me krivo shva- 
titi — ali složit ćete se sa mnom da boli šutnja, prešućivanje rada umjet- 
ničkih ostvarenja, umjetnika i pisaca, koji nisu vezani za određene ori- 
jentacije, književne ili dnevne listove. Budimo još određeniji: rad Josipa 
Andrića prešućen je možda upravo zbog toga što je radio u izdavačkoj 
kući koja je u stotinu godina svoga djelovanja čuvala tradicije, držala se 
određenih načela. — A u vrijeme kad je Josip Andrić ulazio u puninu 
svoga rada, pisao je Antun Barac da  »za prosuđivanje književnog znače- 
nja nekoga autora nije od važnosti jedino dojam što ga pobuđuje u čita- 
telju danas, već u konačnoj ocjeni treba u prvom redu uzeti u obzir onaj 
umjetnički i uopće duhovni doprinos što ga je netko svojim radom unio u 
kulturni život svoga naroda i svoga doba«. (Antun Barac: August Šenoa, 
strana 3) 

Uostalom, možda ponavljam misli. No nisam htio biti nametljiv, ne- 
go baš ovdje istaći kako u očuvanju nas i naših vrijednosti, našeg bogat- 
stva, naše duhovnosti i kulture moramo biti svjesni da smo dijelovi, pri- 
padnici malenog naroda koji je na ovoj geopolitičkoj vjetrometini upu- 
ćen na zajedništvo svih snaga i potencijalnih mogućnosti. 


Razapet između mnogih potreba, želja i dužnosti, Josip Andrić je 
često pisao »preko koljena«. Ali ako želimo istaći barem neka od obiljež- 
ja njegova rada, onda bismo morali priznati istinu da se književno os- 
tvarenje Andrićevo nalazi negdje između lirskih dojmova i publicistike. 


Kad Andrić piše o srijemskim berbama ili o bačkim krajolicima, nje: 
gov je lirizam protkan ugođajem koji se ne zaboravlja. Rekli bismo da 
Andrić široko i raspjevano voli svoj zavičaj, ljepotu fruškogorskih prop- 
lanaka, širinu naše divne srijemske zemlje, vedrinu i otpor našeg hrvat- 
skog čovjeka. 

Morović, Bukin, Plavna nisu imaginarna sela, usputne stanice na ši- 
rokom putu Josipa Andrića. »Srijem i Bačka, njihova mukotrpna proš- 
lost i snaga te crne naše zemlje, uvijek ponovno uzbuđuju umyjetnikovo 
srce.« (J. Lončarević) 


Doduše, Andrićev književni rad treba vezati za folklornu građu, nje- 
gov pristup našim ljudima usklađen je s njihovim nošnjama, govororn, 
običajima, jelima i pićima. Metaforičko kazivanje mu je blisko narod- 
nom. 

Opsegom književno djelo Andrićevo nije izuzetno, a sadržajno je na- 
še: ravničarsko, stoljetno naše, bačko-srijemsko. 

Andrić je pisao i o drugima. Njegova ljubav prema djedovskoj grudi 
odvela ga Slovacima, Ircima, Gradišćanskim Hrvatima, Lužičkim Srbima. 
Za sve je nalazio riječ, od sviju je tražio poticaj. Znao je Andrić da treba 
razumjeti, pomoći, poticati nastojanja malih naroda da sačuvaju sebe, 
svoju vlastitu kulturu i pravo na nezavisni razvoj. Putujući po svijetu, 
osluškujući zbivanja, Andrić je uspoređivao prilike u drugih naroda s 
našima. I koliko je god vjerovao u ljepotu i dobrotu, nije mogao zato- 
miti gorke spoznaje. A jednu je zapisao: 

»Imam nesretnu majku koju zovem domovinom... « 

Zaista, kad se o Josipu Andriću bude govorilo kao hrvatskom knji- 
ževniku, uvijek će se morati isticati njegova povezanost sa zavičajem, S 
ljudima i krajolicima na obalama Dunava. 


Selo između dva rata, selo za prvoga svjetskog rata pružalo je obilje 
građe za Andrićevu prozu. Ne treba ni u »Srijemskim elegijama« niti u 
drugim proznim stavovima Josipa Andrića tražiti dubinu i širinu proble- 
ma. Pred piščevim se očima odigravao bolni proces propadanja naših se- 
la, zadruga i domova. Andrić je prilazeći tom pitanju više unosio srca 
nego razuma i analize. Činjenica da su »Srijemske elegije« rađene u go- 
dinama prvoga svjetskog rata a da su objavljene tek g. 1939. govori u 
prilog istine da je pisac pratio događaje na selu. On možda nije imao 
snage da razradi i prouči svu težinu našeg seljaštva, ali je svoje sposob- 
nosti stavio u službu naroda, u veliki pokret da hrvatska knjiga uđe u 
svaku našu kuću. Andrić je htio ublažiti proces koji je prijetio da nas 
uništi. Kad nije ništa drugo mogao učiniti, uputio je toplu, prijateljsku 
riječ našem čovjeku: hrvatsku knjigu. 


I konačno: moram priznati da su ove moje riječi zapravo nabačena 
pitanja koja nam se nameću u vezi s književnim radom Josipa Andrića. 
Nije spomenuto ovdje njegovo kršćanstvo i primjena u radu. O tome će 
sigurno drugi govoriti. 

Nisam nabrajao njegove knjige, niti sam vas umarao citatima iz knji- 
ževnih djela. Vjerujem da ćemo s ovog skupa otići odlučni da skupimo 
i objavimo sve što je Andrić u književnosti ostavio. To je naš dug prema 
njemu i prema — sebi. 

Nisam izgovorio velike, pohvalne riječi o Josipu Andriću. To nije pol- 
rebno. Znam da književna djela Josipa Andrića nisu jedinstvena ostvare- 
nja. Ali sam duboko uvjeren da će Josip Andrić naći svoje mjesto u sva- 
koj serioznoj enciklopediji, u svakom ozbiljnom leksikonu hrvatske knji- 
ževnosti. Tako će biti uvijek kad ozbiljni ljudi i znanstvenici, ljubitelji 
istine i našeg naroda budu vrednovali našu umjetnost, kulturu i povijest. 


Kad jednom u potpunosti otkrijemo bogatu i svestranu djelatnosi 
Josipa Andrića i mirno zbrojimo njegove akcije, pothvate, rasuto iverje 
njegova srca, prepoznat ćemo u njemu divnog i požrtvovnog, nesebičnog 
čovjeka. Iz svih njegovih djela: književnih, glazbenih, publicističkih, zra- 
čila je velika čovječnost i silna ljubav prema našoj zemlji i čovjeku. 


Rođen ovdje na voljenim oranicama, tijesno i nerazdruživo vezan za 
svoj zavičaj, uvijek uz nas i s nama u radu, naučio nas je da ne zabora- 
vimo djedovske ravnice i vinograde, i da budemo — svoji! 

KUZMA MOSKATELO, profesor, Rije«a 


Kuzma MOSKATELO 


DR JOSIP ANDRIĆ 





KAO PUBLICISTA 


Pisati za puk ne znači sniziti svoju intelektualnu 
razinu i umjetničku vrijednost, nego dignuti priprosta 
srca naroda prema pravoj umjetnosti, koja svojim idej- 
nim svijetom može da zaokupi dušu čovjeka iz na- 
Oda. 


(Dr Ljubomir Maraković) 


Publicistici je dr Josip Andrić posvetio pretežan dio svojih kulturnih 
nastojanja. Počeo je pisati kao srednjoškolac u đačkim listovima »Slavonac« 
i »Jeka«, kao student u Zagrebu uređivao je studentsku reviju »Luč«. Pero nije 


ispustio sve do zadnjega časa: smrt ga je zatekla kad je dovršavao »Katolički 
godišnjak« za g. 1968. 


Andrić je bio književnik, novinar, urednik, glazbenik, muzikolog i glaz- 
beni kritičar, politički i gospodarski pisac i kulturni organizator, davši sva- 
kom pojedinom od tih područja djelo dovoljno da ispuni život istaknuta 
čovjeka. 

Iz njegove suradnje u mlinarskom poduzeću njegova oca u Moroviću 
niklo je Andrićevo bavljenje ekonomikom i ekonomska publicistika. Ali srce 
ga je vuklo prema publicistici, prema beletristici (noveli i crtici), te osobito 
prema glazbi. Od djetinjstva njegov blizak dodir s tamburom odigrao je u 
tom pogledu odlučno ulogu. Kad je bilo očito da zbog očeva protivljenja neće 
imati mogućnosti da se glazbi sav posveti, sve se više obraćao publicistici, 
gdje je najneposrednije mogao očitovati unutarnje težnje kao pisac i urednik. 


Andrić je studirao kršćansku filozofiju u Insbrucku, pravo u Zagrebu, 
Višu trgovačku školu i glazbu u Pragu za vrijeme prvoga svjetskog rata kada 
se u Rijeci i u Zagrebu bio već razmahao novinarski i književni rad pisaca 
koji su poduzeli svojim radom služiti kršćanskim načelima — nasuprot 
liberalnoj, pa i borbenoj protuvjerskoj struji u hrvatskoj štampi onoga vre- 
mena. Osim katoličkih dnevnika »Jutro« i »Hrvatstvo« u Zagrebu, afirmirao 

se bio katolički list »Riječke novine« (tu je Andrić g. 1913. objavio prve svoje 
»Srijemske elegije«). Kad je taj dnevnik u kolovozu 1914. g. mađarska uprava 
u Rijeci zabranila, list krajem godine seli u Zagreb, gdje o danu Bezgr. začeća 
izlazi pod imenom »Novine«. 


»Riječke novine» su uređivali mladi intelektualci (ističu se Rudolf Eckert, 
dr Petar Rogulja) potekli iz redova Hrvatskog katoličkog pokreta, što ga je 
poveo bio krčki biskup dr Antun Mahnić. Taj pokret posvećivao je veliku 
pažnju novinstvu, beletristici, dao se na organiziranje gospodarskog života 
(osobito na selu), u novoj SHS radio je i na političkom polju okupljajuci 
pristaše oko tzv. Hrvatske pučke stranke. Politički korifej pokreta bio je dr 
Petar Rogulja, Sarajlija. Pokret je svoje djelovanje usmjerio dobrano prema 
selu. Rogulja je umro g. 1921, ali on je Andrića već za njegova studija upu- 
ćivao u tom smjeru, te mu je povjerio uredništvo stranačkog tjednika »Se- 
ljačke novine«. Budući da je već g. 1921. postao i urednik Hrvatskog knji- 
ževnog društva sv. Jeronima u Zagrebu, a »Seljačke novine« je napuštao 
dajući im neke smjernice gotovo sve do kraja g. 1928. 


Publicističke tendencije dra Andrića u Jeronimskom književnom društvu 
nisu bile stranački ograničene kao u novinama. 


Već u prvom razdoblju njegove djelatnosti ispoljila su se posebna svoj- 
stva Andrićeva novinarskog stila i uredničkog talenta, a to je: poseban smisao 
da se čovjeku približi, da zaokupi i manje obrazovane čitaoce, osobito seljake. 
Uočio je to i Stjepan Radić i otvoreno je iskazao laskavo priznanje. Bilo je 
to pred izbore za konstituantu u SHS g. 1920. Radić je želio da se rad tih 
novina uklopi u kolotečinu HSS-a. 


U svemu svojem djelovanju Andrić je bio konstruktivan, širokogrudan, 
pristupačan 1 pomirljiv čovjek. Međutim, načela kršćanskih i hrvatskih nije 
se odricao, pa su i novine svjedok nepomirljivosti s politikom beogradskog 
centralističkog režima. On napada i optužuje, a zbog toga je globljen i kaž- 
njavan. 

Neposredno pred uvođenje šestojanuarske politike Aleksandra Kara- 
đorđevića, Andrić je u uvodniku božićnog broja »Seljačkih novina« g. 1928, 
pod naslovom »Božić hrvatske autonomije«, naglasio da se Hrvati ne odriču 
svojih slobodarskih prava. Taj članak izazvao je onda uzbunu u političkim 
krugovima i novinarstvu, bio je snažan udarac Koroščevu režimu, osobito 
malobrojnim pojedincima iz Hrvatske pučke stranke koji su još podupirali 
Korošca. 


Andrić je tada posve ostavio stranačko djelovanje, koje je počeo bio 
napuštati još g. 1921. 

Njegovu oku nije izmakla pojava da je stranačka politika podložna čud- 
nim hirovima i da je u kulturno nezreloj sredini teško politički uspješno 
djelovati, jer je takvo tlo plodno za cvat demagoških sljeparija. Narod stoga 
treba prosvjećivati, da postane i politički zreliji. Taj put je naporan i dugo- 
trajan, a ide ne stranačkim nadmudrivanjem, već sustavnim kulturnim po- 


dizanjem naroda. Timi je putem krenuo Andrić. To je postalo životni cilj 
njegova rada. 


On je uočio silnu važnost Jeronimskog književnog društva u kulturnom 
izgrađivanju hrvatskoga naroda, osobito seljaka, onda našega najbrojnijeg 
staleža. Zato se isključivo posvetio publicistici i uredničkom radu u ovoj 
staroj i vrlo popularnoj kulturnoj ustanovi. 

Da bi Društvo moglo uspješno poslovati i u promijenjenim prilikama 
nakon što su u I svjetskom ratu propale sve njegove zaklade, Andrić je osno- 
vicu Društva stavio na novu podlogu, a ta je ležala na organiziranju svjesnog 
i požrtvovnog povjereništva, kao stalnoj vezi ustanove s čitalačkim masama 
u provinciji i u Zagrebu. Na toj podlozi on razvija djelatnost, koja će uz tra- 
dicionalni kalendar »DANICU«, obuhvatiti još 2 kalendara: zabavni i vjerski, 
a izdanja za članove Društva proširuje s 8 knjiga godišnje; započinje izda- 
vati romane domaće i prevedene, popularne brošure o suvremenim zbiva- 
njima i pitanjima, prelazi na pučki ilustrirani časopis »Naša Gospa Lurd- 
ska«, zatim na ilustrirani tjednik »Obitelj«, koji s brojnim rubrikama za od- 
rasle i djecu predstavlja krunu svega Andrićeva novinarskog djelovanja. Preko 
časopisa »Mladost« (odnosno »Krijes«), dječjeg lista »Mala mladost« i iz- 
danja u »Knjižnici dobre djece« on će u kolo čitača uvoditi mladež i djecu. 
Uklapajući s urednikom Marakovićem u jeronimsku nakladu »Hrvatsku pro- 
svjetu«, glasilo Kola hrvatskih književnika, zatim Grkčev književni almanah 
»Selo i grad« i njegovu knjižnicu općega znanja, postavio je temelj za izda- 
vanje umjetnički snažnijih i znanstvenih djela u Društvu i proširio je krug 
jeronimskih suradnika starijim i mlađim književnicima. Njegovim nastoja- 
njem u Jeronimski odbor ulaze dr Stjepan Markulin i književnik dr Velimir 
Deželić st., a poslije i mlađi. Do zadnjega je časa okupljao mlađe hrvatske 
talente u jeronimsko suradništvo, pa su brojni hrvatski književnici ondje i 
počeli svoj publicistički rad. Odgajao je i seljačke pisce, satima i satima je 
znao provesti u razgovoru sa seljacima, među kojima su bili Mijo Stuparić, 
Mihovil Pavlek Miškina, Nikola Kordić i drugi. 

Andrić je dakle svoje vlastito publicističko stvaranje znao uvijek spajati 
s organizatorskim radom, općenito, a osobito na književnom izdavačkom pod- 
ručju. Njegove studijske i informativne publikacije: »Ustavno pitanje u Če- 
noslovačkoj« (1922), »Gospodarska politika« (1923), »Politika kao nauka« 
(1926), »Žito u svjetskom gospodarstvu« (1928), pratile su tome odgovarajuće 
njegovo djelovanje. Muzička njegova djela kao: »Slavenska opera«, »Ruska 
opera« (1924), »Slovačka glazba« (1942), »Lužičkosrpska glazba«, »Škola za 
tambure«, »Povijest tamburaške glazbe«, glazbene kritike, te njegova stručna 
muzička suradnja u »Hrvatskoj tamburici«, u »Hrvatskoj enciklopediji« i sve 
do rada na zasnovanoj pučkoj muzičkoj enciklopediji, jedan su vid njegove 
praktične djelatnosti kao muzičara i muzičkog organizatora. 


PIŠUCI, ANDRIC JE PRED OČIMA UVIJEK IMAO ČITATELJA. Ni 
kakvo čudo što su ga zbog toga seljaci obožavali. Oni su mi s oduševljenjem 
znali reći: »Čim pročitam 2—3 rečenice, ja nama' poznam da je to gospo- 
din Joza napis0.« 

On je zbiljski ostvario ono što je o pučkoj knjizi napisao dr Ljubomir 
Maraković: | 

»Pisati za puk ne znači sniziti svoju intelektualnu razinu i umjetničku 
vrijednost, nego dignuti priprosta srca naroda prema pravoj umjetnosti, koja 
svojim idejnim svijetom može da zaokupi dušu čovjeka iz naroda. A za uz- 
vrat za to, treba opet pisac da se dovine one jasnoće i bistrine ne samo stila 
nego u prvom redu i misli, koja je prvi preduslov za to da knjiga omili na- 
rodu. Život naroda teče ustaljenim kolotečinama i samo onaj tko se umije u 
njih uživiti, može biti narodu bliz i da govori njegovu srcu .. .« 

Maraković je o Andrićevu djelu kazao i ovo: 


»Jeronimsko književno društvo uspjelo je da u toku svoga djelovanja 
pokaže kako nije dosta davati narodu samo mrvice sa stola slavnih književ- 
nika, jer bi to bila tek milostinja od koje je narod više zaslužio; da pučka 
knjiga postane umjetnina svoje vrsti koja će i u općoj književnosti zauzimati 
svoje naročito mjesto i svoju zasebnu, ali ne relativnu vrijednost«. (Citirano 
prema Katoličkom godišnjaku za g. 1968.) 


Tako je Andrić postupao čak i u glazbenoj kritici. Veliku popularnost kao 
takav stekao je kritikama u »Svetoj Ceciliji«, »Hrvatskoj prosvjeti«, »Obite- 
lji«, »Hrvatskoj straži« i dr., te ga je s pravom dr V. Rabadan nazvao naj- 
informativnijim hrvatskim glazbenim kritičarom. Čim se pojavio film, on ga 
prati i pojave popularno tumači. Bilješke kojima su — radi bolje razumlji- 
vosti — popraćene jeronimske knjige i časopisi (potvrda za to je i arhiv 
rukopisa jeronimskih knjiga i časopisa) svjedok su o Andrićevoj uredničkoj 
brižljivosti i savjesnosti kojom je rukopise priređivao. 


Andrićevo se pisanje odlikuje uzornom jasnoćom i informativnošću. 1 
kada piše kao stručnjak u prilozima za »Hrvatsku enciklopediju«, njegova 
riječ ne prestaje biti novinarski laka. 


Svojim tjednikom »DOM« dr Ante Radić približio je hrvatsko novinstvo 
našem čitaču i utro je put zamjernom publicističkom radu Stjepana Radića. 
Takvoj školi pripadao je i Andrić. Ipak, njegov rad i prema nedostiživim pio- 
nirima hrvatskog pučkog novinarstva predstavljaju novost, napredovanje, 
radićevsku razumljivost, pučkost u štivu za široke narodne slojeve, njihov 
smisao za preglednost, razgovijetnost, slikovitost i zornost, Andrić opleme- 
njuje snagom svojega poetskog talenta. U poučnu prozu on unosi toplinu 
feljtona i živost pučkoga eseja. 

Svestrana je bila njegova naobrazba: obuhvaćala je poznavanje kršćan- 
ske filozofije, sociologije, ekonomike, prava, književne teorije i djela, zatim 
glazbe i raznolikih ljepotnih manifestacija narodnoga duha počevši od pjes- 
me, melodike i igre. Živeći u gradu, tim je duhom i osjećanjem narodnoga 
života ostao uvijek prožet i upravo je sjao iskazujući zanos prema plodovima 
ljepote hrvatskoga čovjeka (mlađe je npr. upozoravao na ljupku gipkost 
kretnji kod slavonskoga kola). Taj zanos ne skriva ni u svojim književnim 
i glazbenim djelima. Njegove orkestralne tamburaške kompozicije — gdje 
ne zazire od dulje glazbene fraze koju vješto melodijski i ritmički oživljuje 
i razvezuje u nove tokove — govore osvježujuće živahno i hrvatski srdačno. 
Po toj svježini one su neiscrpne kao što je neiscrpan vrutak hrvatskoga na- 
rodnoga genija Andrićeve umjetničke invencije. Njegovo načelo u umjetnosti 
bilo je: crpsti iz naroda i vratiti mu to oplemenjeno — da ga obogaćuješ! 


Upravo takva je i Andrićeva rečenica u prozi i u njegovoj beletristici: 
razumljiva, živa i zanimljiva, misaona plodna i dosljedna, skladan dio pre- 
gledne cjeline. Njegove novele, crtice, njegovi romani (»Svega svijeta dika«, 
kao politička satira, i »Velika ljubav«, roman hrvatsko-slovačkoga prijatelj- 
stva), pa i njegov rad na pučkoj drami — predstavljaju stalno Andrićevo 
traženje novih oblika u govoru njegove duše, koja želi oplemeniti, poučiti 
podići. i 

Prirođena jednostavnost i otvorenost, kojoj je tuđa svaka namještenost, 
to je stil Andrićeva kulturno-umjetničkog rađa. 

Ona je izvirala iz njegove osobnosti. Pisao je jednostavno, ne samo o 
općim temama za svoja tri jeronimska kalendara nego i za časopise i revije 
jeronimske i za ostale listove, jer on je, zamoljen, velikodušno davao surad- 
nju za različita hrvatska izdanja, pa i za pučke glasnike. I u njima ćemo sresti 
Andrićeve popularne članke o irskom rodoljublju i vjeri, o bratskim Slova- 
cima, o našim iseljenim granama u Gradišću, Slovačkoj i Moravskoj, o ve- 
zama Hrvata sa Svetom zemljom. Ti njegovi prilozi u nerijetkom sivilu hrvat- 
skih vjerskih glasnika ili među nadmudrivački pisanim štivom drugih časo- 
pisa znače osvježenje za čitaoca. Primjer njegova obrazovno bogatog i odga- 
jajućeg pisanja jesu Andrićevi putopisni feljtoni, osobito putopisne knjige »Na 
zelenom otoku«, »U Kristovoj domovini« (i »Najljepši među otocima«) — 
štivo koje je narod dobro razumijevao u vrijeme kada se nije moglo govo- 
riti izravno. Onda Hrvatima nisu ruže cvale; stanje je i u Hrvatskoj bilo takvo 
da su osobito za vrijeme šestojanuarske diktature i hrabriji duhovi posum- 
njali. Međutim, Andrić je uvijek znao naći način da radi konstruktivno, da 
otvori narodu svoju dušu, da podiže duhove, jača otpornu snagu. I upravo je 
to vrijeme zlatno doba njegove publicističke i druge kulturne djelatnosti. 


Andrić je po svojem osebujnom postupku u stvaranju ostao sebi doslje- 
dan i kada piše lingvistička djela (Slovačka gramatika i Rječnik slovačko — 
hrvatski). Ali takav je i kada raspravlja teoretska književna i glazbena pita- 
nja. Jedan hrvatski muzikolog u predavaonicu obično sa sobom nosi njegovu 
»Kako ćemo razumjeti glazbu« (1939). Što znači Andrićev stil u književnim 
esejima, u moru takvih njegovih prikaza, sjajno posvjedočuje studija »Hrvat- 
ska katolička književnost« (Luč, 1918), a pisana za katolički češki tjednik 
»Den«, zatim predgovor antologiji hrvatske katoličke proze »Sunčani vino- 
grad« (1943), gdje je pisac bio vezan još i strogim propisima ondašnje či- 
stunske jezične terminologije u Hrvatskoj. Manje je poznato da je uspješno 
prevodio beletristiku i prozu s češkoga, slovačkog i francuskog. 


Dr Josip Andrić je primjer slavenske širine i plemenitosti hrvatske duše 
koja uživa djetinju radost u nesebičnom davanju i trajno je pripremna slu- 
žiti istini i pravdi. Po tome je on i u publicističkom radu ostao uvijek svoj, 
kršćanski altruistički idealista, velika humana duša, koja ne može gledati da 
opravdana potreba stoji nezadovoljena. Služba istini, pravdi i slobodi svoga 
naroda poticala ga je na njegova djela posvećena Slovačkoj, Irskoj i Hrva- 
tima izvan uže Domovine, gdje su posebno mjesto zauzimali Bački Hrvati, 
kojima je posvetio i reviju »Klasje naših ravni«, pa je stvorio i prve njihove 
opere i operetu. 

Andrićev rad i postupak nije međutim uvijek ocjenjivan s razumijeva- 
njem. U posljednja dva i po desetljeća vrijeme ga je bilo donekle preteklo. 
Prilično potisnut, i tada je poticao na pozitivan rad. A to nije uvijek dobro 
shvaćeno. Nije izmaknuo ogovaranju, pa niti potcjenjivanju, kojim su neki 
neelastični kulturni radnici znali popratiti njegova nastojanja i poticaje da 
i najneobrazovanijima treba na prikladan način uvijek pružati kulturna i 
estetska dobra. Dogodilo se čak da jedan, inače ugledan vjerski časopis, pri- 
godom njegove smrti nije donio niti kroničarsku bilješku. 


Svima takvima odgovorio je hrvatski narod — čitatelji legendom koja je 
u Hrvatskoj stvorena uz Andrićevo publicističko i uredničko djelovanje. Jedva 
da je ta legenda što izblijedjela u ova 3—4 desetljeća poslije njegova vrhun- 
skog djelovanja. Trebao bi za njega više doznati i mlađi naš naraštaj, koji 
također priželjkuje otvorenu, razumljivu riječ. 

O potrebi toga govori i fenomen pred kojim se u Hrvatskoj nalazimo: 
zapanjujuće neznanje temeljnih pojmova suvremenih i baštinjenih; s druge 
strane, pod vidom viših kvaliteta, javljaju se osamljenički pokušaji stvara- 
nja u literaturi i drugim umjetnostima, bez obzira na to da li je naš prosje- 
čan čovjek kroz nejasnu alegoriju i daleke asocijacije u tim djelima kadar 
razumjeti osnovne sadržaje. Neznanje vlada danas ne samo u ispražnjenom 
selu, koje je u nekadašnjem smislu iščezlo, nego smo svjedoci toga među 
ubrzano kovanom novom inteligencijom i među stručno obrazovanim svije- 
tom, koji je povučen težnjom za sticanjem i jeftinim užicima. Ne razumije- 
vajući alfabet života, taj čovjek duševnu glad zasićuje trujući se neukusom, 
koji je danas vrhunac dosegao u slobodnoj prodaji ljudskog golog mesa 
na papiru. 

Kako taj jaz premostiti? 

Povratak posuvremenjenom Andriću gradi taj most. Dojučerašnji seljak, 
koji je ispunio tvorničke dvorane, došao na kolodvore i raskršća ulica i cesta, 
bit će nam zahvalan ako mu tako pomognemo da očuva moć zdrava rasuđi- 
vanja, spasimo njegove životne vrijednosti, ako široke mase učinimo spo- 
sobnima za dodir s istinski lijepim ljudskim osjećajima. 

Naš bivši seljak i zapušteni građanin prečesto nije mnogo pismeniji od 
dojučerašnjeg stanovnika sela. 

Za toga bivšega seljaka XX stoljeća trebaju nam novi Andrići! 


Na kraju bih napomenuo da je upravo »Obitelj« bila ogledalo života i 
smjernica koje je dr Andrić godinama provodio ne ispuštajući iz vida niti 
svoju odvratnost pred ratnim nasrtajima i nasilnoj smrti. Tako on pod inici- 
jalima »P. Ć.« piše u »Obitelji« o nacizmu, prigodom krvavog kola nakon 
dolaska nacista na vlast u Njemačkoj, gdje je on uočio naličje nacista i ras- 
krinkavao sve tješnju njihovu vezu s diktaturom u Jugoslaviji (Stojadinovićev 
postupak, kojim su izolirani Hrvati). Uglavnom zbog toga je Andrić 1941. 


bio bačen u zatvor od nacista. Reagirao je dakle u svim vidovima za obranu 
slobode. 


I — zato nam trebaju novi ANDRIĆI... 

JULIJE NJIKOŠ, skladatelj, bivši urednik muzič- 
ke sekcije Radio-Osijeka. Pod njegovim je vod- 
stvom često bio na programu Andrićev reper- 
toar. Danas muzički urednik RTV Zagreb. 


Julije NJIKOŠ 


DR JOSIP ANDRIĆ 


KOMPOZITOR 





I MUZIKOLOG 


Moji predgovornici dali su presjek književnog i publicističkog rada 
dra Josipa Andrića. Ja ću pokušati da prikažem najvažnija glazbena dje- 
la i melografski rad pokojnog maestra. 


Kompozitor_ dr JOSIP ANDRIĆ rodio se 14. ožujka 1894. godine u 
bačkom selu BUKINU. Šarengrad sa srijemske strane Dunava a Bukin 
s bačke strane dva su bliska sela koja su među sobam uvijek bila u pro- 
metnoj i gospodarskoj vezi svojih stanovnika. Bukinski Šokci ženili su se 
Šarengrađankama, a Bukinske šokice udavale su se za Šarengrađane. Ta- 
ko je i baka dra Andrića bila Šarengrađanka. Kad mu je kao petogodiš- 
njem dječaku umrla majka Eva rođ. Fabry iz Plavne, sela nasuprot Vu- 
kovaru, brinula se za nj neko vrijeme njegova tetka Reza Maričić iz Ša- 
rengrada — majka našeg poznatog glumca Josipa Maričića. Poslije se 
preselio u Morović kraj Šida u Srijemu u kojem je proveo mladost do 
završetka osnovne škole. 1. rujna 1905. godine upisuje ga otac u Gimna- 
ziju u Slavonsku Požegu. Već u drugam razredu otkrio je njegov glaz- 
beni talenat prof. RIKARD KRESTIN. U ono vrijeme bio je zborovođa 
đačkog tamburaškog zbora požeške gimnazije »BISERNICA« đak Dragan 
Korenić, koji ga je uveo u tamburaški zbor. Tambura je bila prvo glazbalo 
koje mu je otac još kao morovićkom pučkoškolcu kupio 1903. godine u 
Sremskoj Mitrovici, dakle iste godine kada je u Sisku počeo izlaziti ča- 


sopis TAMBURICA. 

U proljeće 1909. godine za vrijeme jednog tamburaškog pokusa mali 
je Andrić prišao zborovođi Koreniću, pružio mu note svoje prve kompo- 
zicije zamolivši ga da se to odsvira. Kada je ta mala skladba, koju je na- 
zvao »Proljetna pjesma« bila izvedena, drugovi se odobravajući zagledaše 
u četvrtoškolca, biserničara, koji se usuđuje već i komponirati. Tri go- 
dine nakon toga članovi tamburaškog zbora BISERNICA, birajući sebi za 
slijedeću školsku godinu svoga novog dirigenta, pošto je dosadašnji đak 
Korenić, prešao na zagrebačku gimnaziju — izaberu na tu dužnost 15-go- 
dišnjeg učenika Josipa Andrića. Tako je mladi kompozitor došao do pr- 
vog jednodušnog priznanja. 

Za vrijeme školskih praznika komponirao je u Moroviću koračnicu 
»Na Sokolovac« sjećajući se mnogih šetnji na to požeško brdo, a u ruj- 
nu, početkom nove školske godine, kao mladi dirigent skladao je kom- 
poziciju »U Jagodnjaku«. Te dvije kompozicije, zajedno s onom prvom 
— »Proljetnom pjesmom«, čine ciklus prvih Andrićevih kompozicija, ko- 
jima je dao zajednički naslov »POD POŽEŠKIM BRDIMA« i označio ih 
kao svoj opus 1. 

Bačka sela Bukin i Plavna iz kojih je po ocu i majci potekao, sri- 
jemsko selo Šarengrad odakle je jedna grana njegovih pređa i u kojem 
je kao dječak boravio, drugo srijemsko selo Morović u kojem je završio 
osnovnu školu te Slavonska Požega, gdje je kao gumnazijalac stekao svo- 
ju izobrazbu, pa i muzičku — sve su to mjesta odakle je dr Andrić udisao 
narodni muzički duh kojim diše sva njegova glazba, a to je duh slavon- 
sko-srijemsko-bačke narodne glazbe. 

Siavonija, Srijem, Baranja i Bačka jedno su glazbeno područje u na- 
šoj narodnoj glazbi. To je područje istih melodija, istih ritmova, istog mu- 
zičkog izražaja, područje s kojeg je tambura postala naše glavno i opće- 
nito narodno glazbalo. 


Bačka, koja obuhvaća geografski sjeveroistok toga muzičkog područ- 
ja, ističe se posebno etničkom šarolikošću koja, začudo, nije bitno utje- 
cala na glazbenu fizionomiju pojedinih etničkih skupina. 


Šokački elemenat jedna je od najstarijih živih spona između sva če- 
tiri sastavna dijela toga područja. Muzika toga šokačkog elementa jedna 
je od najznačajnijih kulturnih tradicija, koja je ondje do danas sačuva- 
na. Šokački glazbeni folklor, sa svojim specifičnim karakteristikama, sa- 
čuvan je kao osebujnost u velikom bogatstvu cjelokupnog našeg narod. 
nog muzičkog blaga. 


Dok je muzički folklor slavonskih, srijemskih, pa i baranjskih Šoka- 
ca sabiran, zapisivan i proučavan u našoj melografiji, muzički folklor, 
bačkih Šokaca ostao je po strani — nezapažen, nezapisivan i neprouča- 
van. A nije mnogo bolje bilo niti s bunjevačkim muzičkim folklorom, ko- 
ji se u Bačkoj nadovezuje na šokački. 


Osnivač jugoslavenske muzikologije Osječanin Franjo Ksaver Kuhač, 
koji je prvi sabirao i proučavao narodne melodije svih južnih Slavena, zalazio 
je iu Bačku. U njegovim poznatim zbirkama među dvije hiljade južnosla- 
venskih narodnih melodija ima 47 pjesama i iz Bačke. Poslije Kuhača nije 
eje sistematski posvećivao pažnju šokačkom muzičkom folkloru u 

ačkoj. 

Dr Josip Andrić, potaknut od Jugoslavenske akademije znanosti i umjet- 
nosti u Zagrebu, poslije Drugog svjetskog rata, da kao rođeni Bačvanin 
sistematski sabere narodne melodije bačkih Šokaca i Bunjevaca, popunio je 
prazninu koja je postojala u našoj melografiji. Od 1947. godine obavljao je 
taj posao, pa je za nepunih 12 godina sabrao i zapisao oko 1.300 narodnih 
melodija iz svih bačkih mjesta u kojima žive Šokci i Bunjevci. Od toga 
broja otpada oko 900 zapisa na sela bačkih Šokaca, a ostali su iz bunjevač- 
kih mjesta. 

Počeo je sa Plavnom, rodnim selom svoje majke. To selo ima svoju 
izrazitu folklornu fizionomiju sa svim elemeniima šokačkog narodnog života, 
u ikavskom govoru, u pjesmi i plesu, narodnoj nošnji i u narodnim, običa- 
jima. Nivelizacijom koju provodi civilizacija ti su folklorni elementi potiski- 
vani, njih pomalo nestaje, ali jezgra je još uvijek ondje i neće još dugo 
odumrijeti. To se posebno očituje u velikom muzičkom blagu koje je baš u 
samoj Plavni doktor Andrić otkrio. Jer, od 900 narodnih melodija koje je 
zapisao među bačkim Šokcima 280 ih je iz same Plavne. U cijeloj našoj zemlji 
nema valjda ni četiri-pet sela u kojima je zapisan tako velik broj narodnih 
melodija. Tridesetak pjevača i pjevačica, većinom starijih osoba, pjevalo 
je u Plavni pjesme za te tolike Andrićeve zapise. Najstarije pjevačice bile 
su Kata Vinković, Manda Marijanov, Ivka Bartulov i Kata Somborac, a naj- 
stariji pjevači Marin Bartulov i Miša Pinter. 

U Požeškoj dolini zapisuje dr Andrić također oko 350 narodnih melodija. 
Većina njih ugledala je svjetlo dana ove godine u Andrićevoj zbirci »Slavon- 
ske narodne pjesme Požeške doline«. 

Osim toga dr Andrić je zapisao u Slavoniji oko 210 narodnih melodija, 
pripremio zbirku od 120 narodnih pjesama s otoka Hvara i 20 narodnih 
pjesama iz Zrinja, Turopolja i karlovačkog kraja, zapisanih 1951. godine. U 
rukopisu mu je i zbirka od 25 narodnih pjesama slovačkih Hrvata iz 1943. 
godine. - 

Duh narodnog glazbenog folklora slavonsko-srijemsko-bačkog tipa pro- 
žima gotovo sva njegova djela, a do danas je on svakako kompozitor koji je 
dušu tambure najbolje poznavao i u svojim skladbama za tambure najvjer- 
nije iznosio. Vođen tim duhom, stvorio je Andrić u razdoblju između 19i2. 
i 1956. godine 125 novih kola i 82 pjesme na vlastite i narodne tekstove, kako 
je narod Slavonije, Srijema i Bačke stvarao svoja kola i pjesme stoljećima... 
Slušajući te Andrićeve pjesme i kola, mnogi neće vjerovati da to nisu prave 
narodne pjesme i kola. Navodim za primjer da je Andrićeva pjesma »KUPI 
DIKO CIGLICE« ušla u zbirku narodnih pjesama jednog priznatog našeg 
melografa kao narodna pjesma iz Hrvatske ... 


Nikada nitko nije glazbom uzveličao slavonska, srijemska i bačka sela 
tako kao što je dr Andrić to učinio svojim novim kolima, od kojih je svako 
za sebe posebno karakteristično. 

Jedna zbirka njegovih kola obuhvaća oko 25 raznih kola kojima je 
autor dao naslove raznih mjesta Bačke, svoga rodnog kraja, te su tu u 
prvom redu: BUKINSKO KOLO, pa PLAVANJSKO, MONOŠTORSKO, BO- 
ĐANSKO, SOMBORSKO, SUBOTIČKO, NOVOSAĐANSKO KOLO i tako re- 
dom. Zatim slijedi zbirka od 25 kola s imenima raznih mjesta Srijema, 
kraja kompozitorove mladosti... Tu su opet u prvom redu ŠARENGRAD- 

SKO i MOROVIĆKO KOLO pa onda se nižu redom: ŠIDSKO, ILOČKO, 
MITROVAČKO, TOVARNIČKO, VUKOVARSKO itd., te zbirka kola raz- 
nih mjesta Slavonije u koju je uvrstio OSJEČKO, POŽEŠKO, BRODSKO, 
VALPOVAČKO, DONJOMIHOLJAČKO, ROKOVAČKO i još neka kola. Osim 
toga Andrić je skladao veći broj drugih kola kojima je dao razne idiličke 
nazive kao na primjer: KOLO NA RASKRSŠCU, KOLO POD LIPOM, KOLO 
U ŠLJIVIKU, KOLO KRAJ BUNARA, KOLO NA LEDINI, zatim nazive po 
raznim vrstama rada kao: RADNIČKO KOLO, UČITELJSKO KOLO, LA- 
ĐARSKO KOLO, ŽETELAČKO KOLO I PUDARSKO KOLO. Neka od tih 
kola građena su u malom obliku, većina ih je u širem obliku nego prava 
narodna, a ima ih i takvih koje je kompozitor razvio i u koncertni oblik. 
Ovdje ne ubrajamo njegovih 16 simfonijskih u širinu razvijenih plesova, 
koji nose nazive po raznim našim krajevima kao: SLAVONSKI PLES, 
SRIJEMSKI PLES i ŠIJAČKI PLES opus 140, BARANJSKI PLES, ZA- 
GORSKI PLES i MEĐIMURSKI PLES opus 141, PRIMORSKI PLES i 
HVARSKI PLES opus 142, BUNJEVAČKI PLES, ŠOKAČKI PLES i BAČ- 
KI PLES opus 143, te BOSANSKI PLES i HERCEGOVAČKI PLES opus 
144. U ovaj ciklus svrstani su i GRADIŠĆANSKI PLES, PLES SLOVAČKIH 
HRVATA i PLES MORAVSKIH HRVATA opus 145. Ove plesove kompo- 
nirao je Andrić između 1947. i 1950. godine. Instrumentirani su za razne 
sastave: simfonijski orkestar, mali orkestar, gudački orkestar, tamburaški 
orkestar, violinu i klavir i klavir solo. 





Još kao mladić tražio je Andrić umjetničke tragove u tamburaškoj 
glazbi i počeo se za taj smjer boriti pisanjam u sisačkoj TAMBURICI i is- 
ticanjem posebnog značenja Canićevih kompozicija za tamburaški orkes. 
tar. Pošavši njegovim primjerom, stao je odlučno na stanovište da svaki 
instrumenat umjetnički vrijedi toliko koliko ima za nj dobre izvorne lite- 
rature. Uz to je počeo sve. više komponirati u Canićevu smjeru, pa je ta- 
ko između 1910. i 1918. godine nastao niz tamburaških kompozicija koje 
su ga dovele do stvaranja »MOROVICKE SUITE« opus 2 (1910. g.), »VE- 
ČERNJE RAPSODIJE« opus 23 (1911. g.), suite BALKANSKA ZORA opus 
19 (1912. g.), idiličke rapsodije »NA BUNARU« (1914. g.), SRIJEMSKE 
RAPSODIJE opus 37 (1914. g.), PASTORALNOG PENTAGRAMA opus 49 

(1917—1956. g.) i suite »S PROZORA MOJE MLADOSTI« opus 46 (1918. 
g9.). Nekako u to vrijeme, točnije rečeno između 1914. i 1916. godine, And- 
rić uči privatno muziku u Pragu, budući da mu otac nije dopustio upis 
na konzervatorij. Sveučilišne nauke završava u Pragu, Zagrebu i Insbrucku. 


Prvi svjetski rat zaustavio je tamburašku glazbu u razvoju, pa je ta- 
ko i Andrićevo stvaranje na tamburaškom polju jenjalo. 


Kada je 1936. godine u Zagrebu pokrenut časopis »HRVATSKA TAM- 
BURICA«, njegov urednik Vjekoslav Mutak stao je otkrivati i na novi rad 
pozivati tamburaške skladatelje, koji su bili zanijemjeli. Josip Canić je 
već bio umro, a Vinko Vodopivec, Roko Šimunaci, otac Kamilo Kolb, 
Zlatko Špoljar, dr Josip Andrić, Slavko Janković, Boris Krnic, Josip Sto. 
janović i još mnogi drugi kompozitori mogu baš revnom uredniku »Hr- 
vatske tamburice« zahvaliti što ih je opet privukao k stvaranju novih 
kompozicija za tamburaške orkestre. Godine 1937. osniva se u Osijeku, 
gradu Paje Kolarića, HRVATSKI TAMBURAŠKI SAVEZ u kojem je dr 
Josip Andrić vršio dužnost potpredsjednika, a kasnije i predsjednika. U 
spomen osnutku Saveza komponirao je uvertiru-koračnicu  RASPJEVA- 
NOM SLAVONIJOM... Riječju i peram širio je misao o potrebi sve um- 
jetničkijeg afinmiranja tamburaške glazbe. Ideal jedne tamburaške fil- 
harmonije, orkestra koji bi izvodio tamburaška djela simfonijskog karak- 
tera, lebdio mu je stalno pred očima, te je o tome stvarao i iznosio pla- 
nove. 

Zagrebački Hrvatski tamburaški orkestar »ZAJC« priklanjao se sve 
više u svome radu Andrićevim idejama, koje su probile i u tadanji Hr- 
vatski tamburaški savez, i na koncertni podij, i na zagrebačku radio-sta- 
nicu. Trebalo je samo stvarati djela koja su tim idejama odgovarala... 


Tako se rodila 1939. godine i Andrićeva BAČKA SIMFONIJETA opus 
16, rađena posve u klasičnom simfonijskom obliku: I stavak u sonatnoj 
formi u kojem prikazuje rodni dom i rodno selo na širokoj bačkoj rav- 
nici, Il stavak u širokoj trodjelnoj formi jest elegija o majčinom grobu 


nad kojim se razliježe pjesma o Bačkoj, treći stavak scherzo — plesnog 
karaktera u kojem opisuje radost bačkog sela, dok četvrti stavak u formi 
ronda iznosi pred slušaoce dušu bačkih salaša, sela i gradova — i završa- 


va himnom radosti. 


Prvo skiciranje BAČKE SIMFONIJETE započeo je dr Andrić u lipnju 
1933. godine, i to najprije drugog stavka. Tek u jesen 1939. godine zapo- 
čeo je komponiranje I stavka, koji je završio 18. veljače 1940. Već u trav- 
nju iste godine izveden je na koncertu Hrvatskog tamburaškog orkestra 
»Zajc« u Hrvatskom glazbenom zavodu u Zagrebu. Uspjeh I stavka kod 
publike i kritike doveo je do odluke da tamburaški orkestar »Zajc« u 
proljeće iduće godine izvede prvi put cijelu »BAČKU SIMFONIJETU«. Tri 
stavka već su bila uvježbana, a kod završetka IV stavka prekinuo ga je 
rat, tako da je ova Andrićeva simfonijeta doživjela svoju praizvedbu go- 
dine 1947. po Tamburaškom orkestru Radio-Zagreba, pod ravnanjem Jo- 
sipa Stojanovića. 


Uz BAČKU SIMFONIJETU spomenimo još njegovu SRIJEMSKU SIM- 
FONIJETU opus 100, MALU SEOSKU SIMFONIJETU opus 109 (1946. g.) 
i RADNIČKU SIMFONIJETU. 

U tamburaškoj glazbi prvi je koncertne kompozicije s nazivom elegija 
skladao dr Josip Andrić. Prva je njegova ŠOKAČKA ELEGIJA OPUS 33, 
komponirana 31. prosinca 1940. godine. Nju je skladatelj posvetio. svom 
rodnom selu Bukinu u Bačkoj. Kako se i po čisto hrvatskom imenu vidi, 
to je selo od davnina bilo naseljeno Šokcima. No u drugoj polovini 18. sto- 
ljeća stali su se naseljavati u tom selu Nijemci, koji su pomalo potiskivali 
starosjedioce — Šokce. Skladatelj nam u ovoj svojoj elegiji iznosi sudbi- 
nu svoga rodnog sela, iz kojega se i on još kao dijete preselio u Srijem. 
Kroz lijepu šokačkim duham prožetu melodiju te skladbe osjeća se tugo- 
vanje koje je izazvano Andrićevim sjećanjem na rodno selo. BUNJEVAC- 
KA ELEGIJA opus 94 (1943. g.), možemo reći, prava je glazbena sestra 
»Šokačke elegije«. Nju je skladatelj posvetio bunjevačkim salašima. Poz- 
nato je da u Bačkoj žive dvije grane Hrvata: južnije su naseljeni samo 
Šokci, a sjevernije Bunjevci. I jedni i drugi su se za stare Austro-Ugarske 
teško odupirali odnarcđivanju i tuđinskom ugnjetavanju. 


Bunjevci su, živeći kao seljani uglavnom na svojim salašima tu izvan 
sela i gradova, gdje je bilo sve veće prisilno odnarođivanje, sačuvali svoj 
jezik, svoju narodnu svijest, svoju bunjevštinu. To je eto lebdjelo dru 
Andriću pred očima kada je usred drugoga svjetskog rata, dok je Bačka 
stenjala opet pod tuđinom okupatoram, skladao BUNJEVAČKU ELEGIJU, 
koju je završio 12. rujna 1943. g. Iako iz melodija te kompozicije proizlazi 
tuga, ipak kroz nju probija vedra nada u oslobođenje koje je moralo doći. 


Rodni kraj čovjek nikada ne zaboravlja... Uz njega nas veže cijelog 
života posebna ljubav, koja u raznim momentima dolazi do jakog izra- 
žaja... Tako se i radnja Anđrićeve operete NA VRBI SVIRALA odvija u 
Bačkoj i Srijemu. Opereta NA VRBI SVIRALA prvo je muzičko-scensko 
djelo iz života bačkih Šokaca. Radnja se događa u selu Plavni, koje leži s 
druge strane Dunava nasuprot Vukovaru, s kojim je to selo od davnine 
najuže ekonomski povezano. Skela između Plavne i Vukovara i u ovoj 
je opereti važan faktor. Prva zamisao te operete potječe iz 1912. godine, 
kada je kampozitor još kao požeški maturant skladao uvertiru. Iza toga 
je prošlo preko 40 godina, dok nije 1955. godine konačno operetu dovršio, 
te je 1. veljače 1956. godine u samoj Plavni bila i njena praizvedba. Bio je 
to značajan kulturni događaj: omladina malog bačkog sela izvela je opere- 
tu, u kojoj su i radnja i muzika i libretista-kompozitor i svi izvođači iz 
istoga sela. Neka se u Plavnu ugledaju i druga naša ne samo sela nego i 
gradovi: s mnogo ljubavi, volje, kulturnog smisla i ustrajnog rada mogu 
se uz čedne sile postići i lijepa ostvarenja. Kako vidimo, mještani Plavne 
to nisu zaboravili... Odužili su se svom kompozitoru — i postavili mu 
spomen-poprsje na sredini sela... 


I njegova prva opera DUŽIJANCA opus 200 na vlastiti libreto, kom- 
ponirana 1952. godine, čija je praizvedba održana u Narodnom pozorištu 
u Subotici, građena je u stilu koji vuče korijenje iz bačkog muzičkog fol- 
klora, pa je, bez sumnje, naišla na jak odjek u najširim narodnim slojevi- 
ma naše publike. Sadržaj opere DUŽIJANCA zasniva se na bunjevačkom 
žetvenom narodnom običaju. Kada je žito požeto, onda Bunjevci slave 
svoju proslavu žetve — dužijancu... Prema toj riječi dobila je i Andri- 
ćeva prva bunjevačka opera svoje ime. — Sva je glazba opere DUŽIJANCA 
izrasla iz dva osnovna motiva: iz motiva bunjevačkog momačkog kola i 

motiva pjesme o žetvi »Ej, što je lipo žito«. (...) Svi ostali motivi koji 
se pojavljuju u pojedinim dijelovima opere, a ima ih ukupno 25, mogu 
se svesti na ta dva osnovna motiva iz kojih su svi redom izrasli poprimiv- 
ši u pojedinoj svojoj muzičkoj funkciji vlastitu fizionomiju. Prvi od ta 
dva osnovna motiva, motiv »Momačkog kola«, daje temeljnu notu, temelj- 
ni ugođaj cijeloj operi, koja njim u uvertiri počinje i njim u završnoj 
baleinoj sceni završava. Plesni karakter tog motiva obilježava radost i 
vedrinu kojom je cijela opera prožeta. Taj najtipičniji bunjevački narodni 
motiv označuje najjasnije da je srž svega zbivanja, i scenskog i muzičkog, 
u ovoj operi bunjevački život, glorificiran u okviru glavnog bunjevačkog 
godišnjeg rada — žetve... Kada odmah na početku prvog čina mlade ri- 
saruse zapjevaju »Jarko sunce odskočilo, a naši momci uranili...«, osje- 
ćamo ovdje melodijski i ritmički oslon na motiv bunjevačkog momačkog 
kola. Glazba i pjev na taj motiv prati mlade risaruše i risare kroz cijeli 
prvi čin, sve dok se iza pletenja uža ne zaigra kolo... Drugi glavni motiv 
»Dužijance«, motiv pjesme o žetvi, postaje i motiv ljubavi bandaša i ban- 
dašice, koji su predvodnici žetve i središte risarskog rada i slavlja. Radnja 
opere događa se na salašu u okolici Subotice, pa je i Subotica ovdje do- 
bila svoj poseban svečani motiv u glazbi »DUŽIJANCE«, motiv koji je ma- 
nifestativno istaknut osobito u orkestru. Takva je muzika »DUŽIJANCE« 
s obzirom na motivičku građu. Iz te građe razvijaju se melodije koje su 
stvorene u duhu bačkog muzičkog folklora. Niti jedna melodija nije citat 
poznatih narodnih melodija, nego ih je dr Andrić stvorio u duhu ili na 
način narodnih melodija. Jedino motivi »Bunjevačkog momačkog  kola« 
nastupaju djelomično citirani. Dapače, sva tri motiva toga kola javljaju 
se raštrkano u muzici završnog baleta. Citiranje ovog najznačajnijeg bu- 
njevačkog muzičkog motiva ima svoje obrazloženje u biti i značenju ope- 
re, koja je izražaj bunjevačkog života i bunjevačke radosti u najsveča- 
nijem času bačkog svakogodišnjeg rada, napisao je dr Josip Andrić uoči 
premijere... — Opera DUŽIJANCA po svojoj muzici doista je prava ba- 
čka, prava bunjevačka narodna opera. Ona je toliko popularno narodna 
da će u njoj naći sebe i svoje uživanje svaki salašar, a uz to je ona toliko 
umjetnički odraz bačkog života da će biti doživljaj za svakog uopće tko 
voli ono najljepše i najvrednije što Bačka u sebi ima... 

Prve kompozicije dra Josipa Andrića nastale su u Slavonskoj Požegi. 
koju je on zbog toga nazivao svojim muzičkim rodnim gradom. Prve su 
mu kompozicije o Požegi, a kasnije je ovom gradu posvetio još cijeli niz 
svojih kompozicija. Nisu to bile samo kompozicije za tamburaški orkes- 
tar nego i skladbe za pjevanje, za simfonijski orkestar, pa čak Slavonskoj 
Požegi posvećuje svoju »OTMICU ŠIJAKINJE«, operu u 3 čina iz požeške 
prošlosti, opus 202 na libreto Franje CIRAKIJA, komponirane između 1953. 
i 1956. godine. 

»RASPRŠENO KOLO«, opera u 1. činu iz slavonskog života, opus 225 
na libreto Viole Marinović, treća je Andrićeva opera. 

Cetvrta Andrićeva opera »MATOŠ«, na libreto Gene Senečića i Bore 
Pavlovića, ima za glavnog junaka pjesnika koji se rodio u Srijemu a pot- 
ječe iz Bačke. Na žalost, ovu operu Andrić nije uspio završiti. 

Dr Josip Andrić napisao je i mnoge muzičke studije i eseje, osobito 
s područja slavenske glazbe. Neke su izašle i u posebnim knjigama kao 
»RUSKA OPERA« (1923. g.), »KAKO ĆEMO RAZUMJETI GLAZBU« (1939. 

g.), »SLOVAČKA GLAZBA« (1944. g.), »ŠKOLA ZA TAMBURE« (1953. g.) 
i »TAMBURAŠKA GLAZBA« historijski pregled (1962. g.). Njegova knjiga 
»SLOVAČKA GLAZBA« prva je potpuna historija slovačke glazbe uopće... 
U rukopisu se nalaze: historijski prikaz »LUŽIČKOSRPSKA  GLAZBA«, 
»RAZVOJ HRVATSKE OPERE U PRIKAZIMA I KRITIKAMA«, »NAUKA 
O TAMBURI«, »MALA TAMBURAŠKA ENCIKLOPEDIJA«, monografija 
»BOŽIDAR ŠIROLA« i monografija o narodnom pjevaču IVANU ČAKA- 
LIĆU. Andrić je bio »vječiti putnik«... Posebno je svojim radom zadužio 
Hrvate koji žive izvan granica naše zemlje: Gradišćanske i Slovačke Hr- 
vate, kao i Hrvate Baiskog trokuta u Mađarskoj. Rad za male narode od- 
veo ga je kao slavenskog demokratu i humanistu i do mnogih drugih ma- 
lih naroda: Slovaka, Iraca i Lužičkih Srba kojima je posvetio mnoga svo- 
ja glazbena i književna djela. 

Komponirao je i oko 120 pjesama na riječi hrvatskih, srpskih, čeških, 
slovačkih, lužičkosrpskih, ruskih i drugih pjesnika i na riječi narodne 
poezije. 

Od klavirskih kompozicija posebno mjesto zauzimaju njegove »SUBO- 
TIČKE IMPRESIJE« opus 112 (iz 1946-52. g.), »SONATA RUSTICA« opus 
108 (1946. g.), »BAČKA SONATINA« opus 107 (1946. g.), »BUKINSKA SU- 
ITA« opus 183 (1949. g.) i »DVIJE SRIJEMSKE ELEGIJE« opus 212 
(1959. 2). 

Napisao je i niz kompozicija za violinu i klavir, od kojih izdvajam 
»LJUBAVNU PJESMU« opus 179 broj 6 (1946. g.), diptih »RASPJEVANA 
LJUBAV« opus 63 (1948. g.), posvećen njegovoj supruzi Stanki, te »LIRS- 
KU SUITU« opus 192 (1950. g.). Treba spomenuti i Andrićev klavirski 
trio »BAČKO PROLJEĆE« opus 227 (1946-56. g.). 


Za simfonijski orkestar komponirao je dr Andrić pet suita: »POŽEŠ- 
KU SUITU« opus 104 (1946/48. g.), »RADENSKU SUITU« opus 160 (1928- 
-48. £.), »VESNINU SUITU« opus 157 (1947-48. g.), »RANKINU SUITU« 
opus 160 (1928-48. g.) i »PLITVIČKU SUITU« opus 164 (1948. £.). 


Andrićevo kompozitorsko stvaranje, što se tematike tiče, ima još jed- 
no posebno obilježje. On muzički opjevava mjesta i krajeve koji su mu 
posebno srcu prirasli. O mnogim gradovima i selima Bačke, Srijema i 
Slavonije, gdje se rodio, gdje je živio i kamo je dolazio, stvorio je pokoju 
kompoziciju. U nizu tih Andrićevih kompozicija o našim krajevima zapa- 
ženo je i devet kantata. 


Prva njegova kantata pojavila se na programu Radio-Zagreba 1948. 
god. pod nazivom »ŽETELAČKA«, iz koje je kasnije izrasla njegova prva 
bunjevačka opera »DUŽIJANCA«. Godinu dana kasnije komponirao je kan- 
tatu »ŠOKAČKI SVATOVI« opus 182, koju mnogi ubrajaju među najbo- 
lja Andrićeva muzička ostvarenja. U kantati »ŠOKAČKI SVATOVI«, And- 
rić prikazuje svatovske običaje šokačkog sela u 6 stavaka. — Prvi stavak, 
»Svatovska predigra«, iznosi dva glavna motiva kantate, uzeta iz svatov- 
skih pjesama »Svatovi su uranili« i »Metla nogu na potegu«. Bez stanke 
prelazi predigra u drugi stavak, »Prosci nose jabuku«, koji izvode sopran 
solo (mladenka) i ženski zbor uz tamburaški orkestar. Treći stavak, »Mo- 
mačko veče«, čini živahni kontrast pređašnjem stavku, a izvode ga tenor 
solo (mladoženja), muški zbor i tamburaški orkestar. Četvrti stavak, »Maj- 
ka čeka svatove s vinčanja«, počinje kao svatovska koračnica te prelazi 

u elegični pjev alta — solo i mješovitog zbora. Peti stavak, »Čajin vinčac«, 
neke je vrsti svatovske humoreske, u kojoj glavni lik čajo ili čauš (ba- 
riton) šaljivim pjevom uz bockanje i smijeh svatova (mješoviti zbor) uno- 
Si veselo raspoloženje. Šesti stavak, »Svatovi u kolu«, građen je u ritmu 
kola te se ovdje ples i pjesma razvijaju u živi muzički tok. Svatovi su tako 
uz koio »svu noć propivali«, ali ni to im nije dosta... Želja im je da »zo- 
ra rana ne sviće sedam dana«, jer su nekad, dok su se još držali stari sva- 
tovski narodni običaji, znali katkada toliko i trajati gdjekoji veseli šo- 
kački svatovi... 

Poezija požeškog vinogorja zanosila je od rane mladosti skladatelja 
Josipa Andrića. Pa kada je u šestom deceniju svoga života opet jednom, 
kao toliko puta prije, zašao u požeške planine u vinograd svoga školskog 
kolege dra Đure Kuntarića, rodila se u živoj požeškoj jesenskoj prirodi 
zamisao i skica kantate »POŽEŠKA BERBA«, kojoj su sadržaj i glazba 
duboko povezani s dušom cijelog požeškog kraja. Plastičnost slavonskog 
glazbenog folklora trijumfira u umjetničkoj nadogradnji melodijske ras- 
pjevanosti, koju je skladatelj iz elemenata narodnog glazbenog izražaja 
razvio u novi tok i u širinu gotovo scenski zorno razvijene kantate. 


Spomenimo još i njegove kantate »PASTIRSKA PJESMA« na tekst 
Silvija Cirakija opus 28 (1911. g.), »KANTATU O RANKI« opus 16 (1949. 
-1950. g.) te za I festival tamburaške glazbe Jugoslavije u Osijeku (1961. 
god.) komponiranu kantatu »FRUŠKA GORA« na tekst Boška Petrovića, 
pjesnika koji je potekao iz sela Morovića u kojem je kompozitor Andrić 
odrastao. Da bi uzveličao goru uz koju se rodio i prvi decenij živio, pri- 
hvatio se teksta Boška Petrovića i stvorio reprezentativno djelo za prog- 
ram Svečanog koncerta I festivala tamburaške glazbe Jugoslavije u Osije- 
ku, čiji je bio i idejni pokretač. 

Praizvedba njegove kantate »PAPUK« na tekst Josipa Cazija uslije- 
dila je 1965. god. u okviru II festivala tamburaške glazbe Jugoslavije. 

»KANTATU O KOLARICĆU« za sopran, bariton, dječji zbor i tamburaš- 
ki orkestar napisao je dr Josip Andrić u spomen 120-godišnjice osnivanja 
prvog tamburaškog zbora u Osijeku (1847_1967). KANTATA O KOLARICU 
posljednje je djelo koje je komponirao dr Andrić neposredno prije sa- 
mog festivala tamburaške glazbe Jugoslavije na kojem je prvi put izve- 
dena. Iako teško bolestan, uz velike napore nastojao je da ova vrhunska 
manilestacija tamburaške glazbe dobije još jedno djelo o osnivaču prvo- 
ga tamburaškog zbora. Zamislio je napisati TRIPTIH O KOLARIĆU, ko- 
jemu je ova kantata trebala biti I stavak. Na žalost, pri tome je samo os- 
talo. Pero u rukama bolesnog maestra napisalo je posljednje taktove nje- 
govog bogatog opusa. Dr Josip Andrić je već u ranijim opusima više svo- 
Jih kompozicija posvetio Paji Kolariću. Osim jednog manjeg djela, KOLO 
PAJE KOLARICA, programnom uvertirom »PAJO KOLARIĆ« opus 214 
(1955. god.) muzički oživljava pojavu Paje Kolarića, koji je kao istaknuti 
osječki pobornik ilirskog pokreta, čedniji od Lisinskog, Livadića i Rusana, 
velikom ljubavlju prema tamburi utisnuo neizbrisiv trag u hrvatsku glaz- 
benu kulturu sredinom XIX stoljeća. S tamburom u ruci dao je narodu 
nekoliko popularnih popijevaka u kojima njegov duh do danas živi. Kra- 
jem listopada 1956. god. pred osamdesetu godišnjicu Kolarićeve smrti, 
komponirao je dr Andrić ELEGIJU O KOLARIĆU u polaganom tempu i 
melodijski raspjevanoj lirici, te scherzo, kojemu je dao naslov TAMBURA 

PAJE KOLARIĆA — za brač solo i tamburaški orkestar, u kome solistič- 
ka dionica zorno doziva pred oči Kolarića kao tamburaša — umjetnika, - 
izdižući tim njegovu izrazitu ličnost u zvučnom svijetu tambure. Obje 
kompozicije, elegiju i scherzo, svrstao je kompozitor pod zajednički nas- 
lov »DIPTIH O KOLARICĆU« opus 230. 


»KONCERT U A-MOLU« za brač solo i tamburaški orkestar opus 259 
(1961. g.), izveden na I festivalu tamburaške glazbe Jugoslavije u Osijeku 
24. IV 1961. god., prvo je djelo te vrste u cijeloj tamburaškoj literaturi. 


Ako navedenom pribrojimo balet »JURJAŠI« opus 210 (1953. g.) prema 
jednom narodnom običaju iz Turopolja, čija je praizvedba bila u Berlinu 
1960. godine, 6 koncertnih uvertira, 10 elegija, 7 rapsodija i 3 idile — do- 
bit ćemo tek pravu sliku o opsežnom kompozitorskom stvaralaštvu dra 
Josipa Andrića, čiji opus dostiže preko 700 kompozicija. 

Posvećujući ove retke dru Josipu Andriću i njegovom muzičkom ra- 
du, želio sam posebno istaći njegovo stvaralaštvo u narodnom smjeru. 
Baš po tom njegovom radu možemo ga ubrojiti ne samo među najplodni- 
je nego i najznačajnije naše kompozitore uopće. A što je tim svojim kom- 


pozicijama učinio krajevima svoga rođenja, djetinjstva i mladosti — Ba- 
čkoj, Srijemu i Slavoniji — to će možda tek budućnost znati pravo oci- 
jeniti. 





Đački tamburaški orkestar »Vatroslav Lisinski« iz Iloka, u narodnim nošnjama, pod ravnanjem 

nastavnika Mije Blažeka, izvodi Andrićeve skladbe koje su ilustrirale opširno muzikološko predavanje 

Julija Njikoša iz Zagreba. Isti je orkestar svirao i na otkriću spomenika dru Josipu Andriću 
u Plavni 31. kolovoza 1969. 

Dr Josip Andrić (u sredini) 


sa skupinom. svojih prijatelja iz Zagreba na trinaestom 
izvođenju opere »Dužijanca« u. Subotici, 29. XI 1953. 


DR VINKO ŽGANEC, muzikolog, docent za mu- 
zički folklor na Muzičkoi akademiji u Zagrebu. 
Jedan od prvih koji je dra J. Andrića naveo na 
sistematsko skupljanje narodnog blaga. Autor 
brojnih muzičkih djela po regijama čitave Re- 
publike. 


Dr Vinko ŽGANEC 


DR JOSIP ANDRIĆ 


ZAPISIVAČ 





MUZIČKOG FOLKLORA 


Dr Josip Andrić radio je većinu svojih kompozicija po načelima našeg, 
velikog muzikologa Kuhača koji je u više svojih teoretičkih rasprava na- 
pisao upute kako treba komponirati u tzv. »narodnom duhu«, tj. u duhu 
napjeva i muzike naših narodnih pjesama i narodne svirke. Andrić je kod 
komponiranja instinktivno osjećao koje muzičke elemente iz narodne muzike 
treba upotrijebiti kod svoga kompozicijskog postupka da bi mu kompozicije 
zvučale analogno kao što se to osjeća u narodnim pjesmama. Ti muzički ele- 
menti jesu: u prvom redu ritam, harmonija, struktura muzičkih forma, lje- 
stvički nizovi muzičkih skala, ambitus melodija, melodijske kadence, dina- 
mika itd. U početku je on sve te narodne muzičke momente osjećao instink- 
tivno, a kasnije je ušao u teoretsko proučavanje njihovih oblika i sadržaja. 
Za to mu je trebalo da prouči mnogo primjera narodnih pjesama raznih naših 
folklornih područja. Kad je uvidio da će to najbolje moći postići na origi- 
nalnim zapisima narodnih pjesama, on se je odlučio da sam osobno narodne 
pjesme zapisuje. Najbliže područje mu je bilo Bačka (njegov rodni kraj) i 
Slavonija. Kad sam ja bio na čelu Instituta za narodnu umjetnost, zamolio 
sam ga da za Institut zapisuje narodne pjesme Hrvata Bunjevaca i Šokaca 
u Vojvodini (Bačkoj) i Slavoniji. On se je svim srcem prihvatio toga posla 
i u njemu sam dobio za Institut dobrog vanjskog suradnika etnomuzikološke 
struke. Djelomice je radio na tom području i za Odbor za narodni život i 
običaje Jugoslavenske akademije znanosti i umjetnosti u Zagrebu kao vanj- 
ski suradnik pa je i kod njenog Odbora za NŽO svoje zapise deponirao, ali 
ne sve, već samo neke dijelove. Međutim, u Institutu su deponirani svi nje- 

govi zapisi, pa ih stoga prema kartoteci toga Instituta ovdje popisujem i 

objavljujem. Njegov zapisivački rad kreće se u vremenu od 1947. do 1957. 

godine. Evo sada popisa njegovih zbirki koje su deponirane u Institutu. 
Svega pjesama 


1) Sign. 202: Popijevke bačkih Šokaca (Hrvata) sv. I, 


god. 1947, 1950. i 1952. od br. 1—250, 250 
2) Sign. 34: Narodne pjesme Požeške doline, god. 1948. 140 
3) Sign. 185: Narodne popijevke iz Rokovaca, god. 1944. i 1952. 105 
4) Sign. 203: Popijevke Bačkih Šokaca, sv. II, g. 1949. i 1950. 200 
5) Sign. 201: Sto dvadeset pjesama sa otoka Hvara, 1950. i 1951. -— 120 
6) Sign. 217: Popijevke Bačkih Šokaca, III sv., g. 1950. 124 
7) Sign. 133: Popijevke bačkih Šokaca (Hrvata) g. 1951. i 1952. 107 
8) Sign. 204: Narodne popijevke iz Vojvodine g. 1952. i 1953. 100 
9) Sign. 128: Bunjevačke iz Bačke, god. 1952. 80 
10) Sign. 205: Nar. popijevke iz Vojvodine 1953. god. 118 
11) Sign. 206: Šokačke i Bunjevačke, sv. VII, 1953. i 1954. g. 75 
12) Sign. 207: Šokačke popijevke iz Bačke 1955, sv. VIII 70 
13) Sign. 208: Popijevke bačkih Bunjevaca (Hrvata) iz 1956. g. 87 
14) Sign. 232: Nar. popijevke iz Vojvodine, sv. XI (šokačke 
i bunjevačke) 68 
15) Sign. 227: Pjesme iz Požeških Sesveta, god. 1957. sl 
16) Sign. 228: Šezdeset i jedna pjesma iz Požeških Sesveta, 1957. 61 
17) Sign. 54: Popijevke slovačkih Hrvata, iz g. 1943. 28 


Svega 1824 
Od toga je u izdanju Ogranka Matice hrvatske iz Slavonske Požege štam- 
pano 118 pjesama s notama u redakciji prof. Antuna Petkovića. To je vri- 
jedna građa od onih pjesama koje se pjevaju u okolici Požege, a mnoge i 
spominju grad Požegu kao mjesto koje je mnoge narodne pjesnike i pjevače 
inspiriralo u stvaranju folklora. 


Po tim zapisima dr Andrić može se s pravom ubrojiti u one etnomuzi- 
kologe koji su pridonijeli znatan prilog zapisivanju hrvatskih narodnih pje- 
sama. 

DR IVON ĆUK, svećenik, kulturni historik, glav- 
ni urednik »Veritasa« u Zagrebu, jedan od bio- 
grafa sv. Nikole Tavelića, autor mnogovrojnin 
rasprava iz vjerskog života. 


Dr Ivon CUK 


ANDRIČEVA ULOGA 


U ŠIRENJU KULTA 





BL. NIKOLE TAVILIĆA 


Sad već znamo da će blaženi Nikola Tavilić biti proglašen svetim u svib- 
nju 1970. godine.“ Time će biti okrunjen napor mnogih naših ljudi, posebno 
dra Josipa Andrića, čije je ime neraskidivo vezano uz širenje kulta i pripre- 
manja za kanonizaciju našega Blaženika. Treba zahvaliti župniku župe bla- 
ženog Nikole Tavilića u Zagrebu, velečasnom gospodinu Antunu Frimelu, da 
u ovoj prigodi ova svijetla strana djelatnosti dra Andrića nije ostala neosvi- 
jetljena. On je na to upozorio za vrijeme spremanja simpozija u Ristovači, 
u Bačkoj, 30. kolovoza ove godine. Zbog prenatrpanosti programa ovo pre- 
davanje tamo nije bilo pročitano, pa je Odbor za proslavu zamolio preda- 


vača da to učini danas, na reprizi. 


Povijest štovanja blaženog Nikole Tavilića prikladno se uklapa u tri 
vremenska razdoblja. Prvo: od 1391—1889. godine, to jest od njegove mu- 
čeničke smrti do potpisa pape Leona XIII, kojim je potpisano rješenje Sve- 
tog zbora obreda. Time mu je službeno priznato štovanje, tj. proglašen je 
blaženim. Drugo: od 1889—1930. godine. Temeljna oznaka ovog razdoblja jest 
kratak zanos i postepeno umiranje. Čak je i zavjetna procesija u Šibeniku u 
čast blaženog Nikole bila ukinuta. A kad je Stolni kaptol šibenske katedrale 
ponudio svečanu godišnju proslavu blaženog Nikole samostanu svetog Fra- 
nje, on ju je odbio. Dovoljan dokaz koliko se je štovanje našega Blaženika 
bilo srozalo u njegovu rodnomu gradu. 


Treće razdoblje počinje s 1930. godinom, točnije 1931. 


U svibnju te godine krenulo je u Svetu Zemlju prvo hrvatsko hodočašće. 
Bilo je svega 38 hodočasnika. Obilazeći crkve u Jerusalemu, primijetili su 


* Predavanje je održano na reprizi Simpozija 14. XII 1969. u dvorani Nadbiskupskog dječačkog sje- 
meništa u Zagrebu. 

kako su neki katolički narodi podigli u Svetom gradu svoje vlastite crkve 
a drugi oltare kako bi svoju zemlju što tješnje povezali sa Spasiteljevom 
domovinom. Tada je bljesnula zamisao koju je prvi izrekao 3. lipnja na Sionu 
vođa hodočašća beogradski nadbiskup i ugledni franjevac o. Rafael Rodić. 
Kekao je: »Kako bi bilo da i mi Hrvati podignemo svoj narodni oltar u Je- 
rusalemu?«. Zamisao je bila toliko privlačna da je odmah izabran odbor za 
podizanje oltara u koji su ušli: Josip Andrić, urednik društva sv. Jeronima u 
Zagrebu i don Bartol Ganza, župnik iz Dicma u Dalmaciji. Pokroviteljstvo je 
preuzeo sam preuvišeni Rodić, a nakon povratka u domovinu pridružio mu 
se i hrvatski metropolita dr Antun Bauer. Zanosni dr Andrić odmah je 
započeo propagandu za sakupljanje doprinosa. Odaziv je bio priličan. Već 
19343. moglo se pristupiti poslu. Namjera je bila da se oltar podigne u be- 
nediktinskoj bazilici Usnuća Majke Božje na Sionu. Međutim, uvjeti koje 
su postavili oci benediktinci nisu mogli biti prihvaćeni. Radilo se o vrlo sku- 
pim zahvatima, o zlatnom mozaiku, što je premašilo naše mogućnosti. 


Okretan i uvijek dobro informiran, dr Andrić saznao je da Češko pa- 
lestinsko društvo iz Brna kani sagraditi svoju crkvu u Jerusalemu. Bila je 
sretna okolnost da je dr Andrić poznavao tajnika spomenutog društva, msgr. 
Bartoša. Odmah je pomislio da bi se s Česima nešto moglo učiniti. Kad su 
Česi u jesen 1934. godine kupili zemljište za svoju crkvu na obronku Maslin- 
ske gore, dr Andrić se požurio s molbom i prijedlogom da se u njihovoj 
crkvi sv. Cirila i Metoda postavi oltar bl. Nikole Tavilića, Hrvata, jerusa- 
iemskog mučenika. Monsinjor Bartoš ljubazno mu je odgovorio da nacrt 
predviđa dva oltara i da se slaže s prijedlogom da drugi oltar podignu Hrvati 
u čast svome mučeniku. 

Na proljeće 1935. dr Andrić je izložio svoj prijedlog pokrovitelju Odbora, 
nadbiskupu Rodiću. Dakako, nadbiskup Rodić odobrio je s oduševljenjem 
zamisao pokojnoga Andrića koji je odmah angažirao profesora Kerdića da 
izradi model i nacrt oltara. Istodobno dr Andrić putuje u Split, zatim u Ši- 
benik da nešto više sazna o blaženom Nikoli i da nađe nove suradnike. Don 
Krsto obećao mu je napisati kratak životopis blaženog Nikole. Knjižica je 
izašla 25. kolovoza 1935. Jasno, izdao ju je dr Andrić. U Šibeniku je zainte- 
resirao za blaženog Nikolu p. dra Bernardina Polonija, franjevca konven- 
tualca, koji se privatno bavio proučavanjem šibenske povijesti i njegovih ve- 
likana. Pisao je 1 članke o blaženom Nikoli po hrvatskim časopisima i na- 
pokon priredio za štampu i izdao prvi veći Blaženikov životopis. Eto, tako 
se ponovno počela širiti slava blaženog Nikole u hrvatskom narodu. 

Na prijedlog dra Andrića izdao je u rujnu 1935. godine nadbiskup Bauer 
prvu okružnicu svećenstva Zagrebačke nadbiskupije o jerusalemskom oltaru 
blaženog Nikole. Mjesec dana kasnije izdao je sličnu okružnicu i šibenski 
biskup Mileta. Nakon toga to su učinili i ostali dalmatinski biskupi i vrhbo- 
sanski nadbiskup dr Ivan Šarić. 


Oltar blaženog Nikole završen je zimi 1935/36. g. Dozvola svete kongre- 
gacije za podizanje oltara stigla je 19. ožujka 1936. Da oltar ne bude neza- 
paženo prenesen u Jerusalem, priređena je u Zagrebu, u Umjetničkom pavi: 
ljonu, izložba Svete Zemlje od 14. ožujka do 14. travnja. Izdan je i štampan 
vodič po izložbi. Dakako, sve je priredio i izdao dr Josip Andrić. Na blagdan 
Krista Kralja, 25. X 1936, obavljena je pobožnost oproštaja s oltarom bla- 

ženog Nikole. Blagoslov oltarskih predmeta izvršio je tadašnji nadbiskup- 
koadjutor, svakog udivljenja vrijedni, nezaboravni kardinal dr Alojzije 
Stepinac. Izrekao je i propovijed u kojoj je dao naslutiti da će i on otići u 
Jerusalem i obaviti svečanu posvetu oltara. 


Oltar, koji je pratio i msgr Bartoš, stigao je u Jerusalem brodom »Kra- 
ljica Marija«, 7. XI 1936, a postavljen u crkvu 13. XI. Sutradan, na blagdan 
blaženog Nikole, prvi je služio na tom oltaru misu msgr Bartoš za sreću 
hrvatskog naroda. 


Dana 9. siječnja 1937. upravio je Odbor za Svetu Zemlju Konferenciji 
katoličkog episkopata u Zagrebu molbu da se posveta oltara blaženog Nikole 
obavi pod pokroviteljstvom cijelog Episkopata, da se vjernicima preporuči 
sudjelovanje u hodočašću i da se po svim našim biskupijama proširi što- 
vanje našega jerusalemskog mučenika. U tu svrhu neka se dan 14. stude- 
noga (odnosno nedjelja najbliže blagdanu) uvede kao opći blagdan blaženog 
Nikole, kako je to do tada bilo u šibenskoj biskupiji. 


Odboru je odgovorio predsjednik Biskupskih konferencija nadbiskup 
dr Bauer svojim otpisom od 8. veljače 1937. Molbi je bilo udovoljeno u svim 
točkama. Odmah je poslana molba Svetoj Stolici u ime cijelog Episkopata 
da se blagdan blaženog Nikole proširi po svim biskupijama s oficijem i sve- 
tom misom na dan 14. studenog, a vanjska svečanost da se može prenijeti 
u nedjelju koja pada između 11. i 17. u mjesecu. Nadbiskup dr Bauer nazvao 
je u tom otpisu rad Odbora (a to se zapravo odnosi na dra Andrića) »vele 
zaslužnim«. Udovoljavajući molbi odbora za Svetu Zemlju, Predsjedništvo 
biskupskih konferencija u Zagrebu izdalo je 8. svibnja 1937. posebnu okruž- 
nicu o sudjelovanju svih Hrvata katolika kod proslave posvete oltara u Jeru- 
salemu. Ono želi »da bi svi krajevi i sve biskupije bile zastupane kod sveča- 
nosti«. Za dan posvećenja oltara, 25. srpnja, naloženo je svim svećenicima 
»da s propovjedaonica dozovu vjernicima pred oči što se toga dana obavlja 
u Svetoj Zemlji«. Zaslugom dra Andrića o blaženom Nikoli Taviliću govorila 
je cijela Hrvatska zemlja. 


Dana 9. srpnja 1937. krenulo je u Svetu Zemlju svečano hrvatsko hodo- 
čašće. Sobom je nosilo 100.000 potpisa, u 12 krasnih albuma, onih vjernika 
koji su barem na taj način htjeli prisustvovati posveti Blaženikova oltara. 
Gradišćanski Hrvati poslali su 1350 potpisa. Njima su se pridružili i potpisi 
Hrvata iz Rima i Amerike. Hodočašće je vodio, prema obećanju, blagopokojni 
kardinal Stepinac. Po povratku iz Svete Zemlje upućena je molba Svetoj 
Stolici da dopusti podizanje Blaženikovih oltara po svim našim crkvama. 
Odobrenje je stiglo u listopadu pa su već te godine, za blagdan blaženog 
Nikole, bili podignuti oltari u čast Blaženiku po nekim našim crkvama a u 
mnogima postavljene slike. 


Od tada se štovanje blaženog Nikole naglo razvija po svim našim kra- 
jevima. Prva kapelica njemu u čast podignuta je u selu Cerovcu kraj Požege. 
Započeta je gradnja velikih crkava. Godine 1940. počeli su bosanski franjevci 
gradili u Sarajevu bogosloviju i crkvu u čast blaženog Nikole. Crkva je imala 
biti glavno svetište za širenje njegova kulta u Bosni. Šibenski biskup Mileta 
proglasio je 1941. godine crkvu svetog Franje u Šibeniku prvim i glavnim 
svetištem blaženog Nikole. Započela su prva hodočašća u Šibenik. Blaženi 
Nikola zainteresirao je cijelu hrvatsku katoličku javnost. Javili su se knji- 

ževnici, povjesničari, slikari, kipari, glazbenici, dramatičari. Prikazivale su 
se akademije i igrokazi u čast Blaženika. Izašao je veći životopis, zatim 
»Vjenčić bl. Nikole Tavilića«. Godine 1943. pojavio se je i Glasnik blaženog 
Nikole Tavelića u Sarajevu. Uglazbljeno je više pjesama, komponirane su 
dvije svete mise u čast blaženog Nikole. Za upoznavanje s blaženim Nikolom 
pridonio je vrlo mnogo film o Svetoj Zemlji. Gledale su ga mnoge tisuće ljudi. 


Do 1930. godine za blaženog Nikolu znalo se samo u Šibeniku i šibenskoj 
biskupiji. Za nepunih deset godina štovala ga je cijela hrvatska katolička 
javnost. Za to su bili potrebni golemi napori. Pokretač i duša svega bio je 
dr Josip Andrić. 

Tako naglo širenje štovanja postalo je čvrsto uporište želji da se po- 
krene kanonizacija blaženog Nikole. Odluka je sazrela na Biskupskim kon- 
ferencijama u Zagrebu od 24. do 27. listopada 1939. Izgrađena je zajednička 
predstavka u kojoj se moli Sveta Stolica da ekvipolentnom kanonizacijom 
proglasi svecem našega Blaženika. Organizirano je hodočašće u Rim. Vodilo 
ga je osam naših biskupa na čelu s blagopokojnim kardinalom. Molba je 
predana Svetom Ocu u svečanoj audijenciji 14. studenoga 1939. godine. Istoga 
dana uputili su naši biskupi iz Rima posebnu poslanicu hrvatskom kato- 
ličkom narodu u kojoj ga pozivlju na molitvu da blaženi Nikola bude što 
prije proglašen svecem. Rat je spriječio čemu smo se nadali, ali nije uništio 
ono što je bilo učinjeno. Među ostalim, Andrić je osnovao »Ligu blaženog 
Nikole Tavilića«. Svrha joj je bila da okupi Hrvate katolike u zajednicu za 
širenje i podržavanje štovanja blaženog Nikole. Ona se vrlo lijepo razvijala 
po svim našim biskupijama. Raspuštena je u svibnju 1945. godine. 


Iz ovih nasumce nabacanih podataka lako je vidljivo koliko se učinilo 
za štovanje blaženog Nikole kroz deset aktivnih godina. Po poznatom načelu 
da nigdje nema ništa gdje nema vođe, opravdano je pitanje: Tko je vodio 
akciju, tko je u svemu bio prisutan, tko je bio duša pokreta? 


Ne osporavajući nikome ono što je učinio, smijemo mirno reći da je 
to bio dr Josip Andrić. Od časa kad je vidio natpis o blaženom Nikoli u 
kapelici zavoda Svete obitelji u Jerusalemu, prigodom prvoga hrvatskog 
hodočašća, on se doslovno sav zanio za njegovu slavu. Sav posao oko postav- 
ljanja oltara blaženog Nikole u Jerusalemu obavio je gotovo sam. Nepre- 
stano je smišljao nove načine propagande. Svoj položaj urednika Društva 
svetog Jeronima koristio je, što je više mogao, za stvar blaženog Nikole. 
Stvorio je Odbor za Svetu Zemlju, pokrenuo je časopis »Sveta Zemlja«, or- 
ganizirao je hodočašća, brinuo se za održavanje svetišta u Jerusalemu, sa- 
birao milodare, štampao sličice, pisao i izdavao Blaženikove životopise, na- 
bavljao kipove i slike, tvorac je i propagator filma »Hrvati u Svetoj Zemlji«, 
pisao je članke, dopisivao se sa župnicima, slao letke, plakate, priređivao je 
akademije, držao govore, komponirao pjesme u čast blaženog Nikole, sastav- 
ljao molitve, davao sugestije i prijedloge preuzvišenoj gospodi biskupima, 
slao dopise Biskupskim konferencijama u Zagrebu, osnovao »Ligu bl. Nikole«, 
u poslu bl. Nikole putovao je po zemlji i izvan zemlje — sav se posvetio radu 
Blaženikove kanonizacije. To mu je bio jedan od glavnih životnih zadataka. 
I što god je u to vrijeme učinjeno za blaženog Nikolu, gotovo je neodvojivo 
i nezamislivo bez osobe dra Andrića. On je stvorio bazu za pokretanje ekvi- 
polentne kanonizacije. Kasnije je, u svojstvu vicepostulatora, za Blaženikovu 
kanonizaciju vrlo mnogo radio pokojni dr Ante Crnica. Kauzu je priveo sret- 

nom završetku. neviđenom upornošću i besprimjernim zalaganjem današnji 
šibenski biskup monsinjor Josip Arnerić. Dakako, to ne umanjuje sjaj dra- 
gulja u kruni dra Josipa Andrića koji je gotovo mrtvog i zaboravljenog mu- 
čenika učinio živim i poznatim. Tako će uspomena dra Andrića trajno živjeti 
u našem narodu, uvijek u sjeni prvoga hrvatskog sveca. 





Hrvatska hodočasnička zastava plovi (g. 1937) Sredozemnim morem 

prema Svetoj Zemlji na brodu »Princeza Olga« kojim je prevezen 

Tavelićev oltar za Jeruzalemsko svetište. Barjaktar je bački Hrvat 
bać Joso Martinović 

JANKO MATKO, književnik, hrvatski pučki pi- 
sac. Dugogodišnji suradnik dra Josipa Andrića. 
Autor desetak romana iz hrvatskog narodnog 
života, prisan koordinator sa hrvatskim ma- 
njinama u inozemstvu (Austrija, Italija, Ameri- 
ka), promicatelj i česti dobrotvor za vjerske 
i narodne potrebe. U novije vrijeme jedan od 
najpoznatijih pisaca tzv. popularnog stila. 


Janko MATKO 


DR JOSIP ANDRIĆ I DOM 
BL. NIKOLE TAVELIĆA 


U KRAŠIĆU 





Žao mi je da sav hrvatski narod vjere katoličke nije potpuno upoznat 
da za proglašenje svecem Nikole Tavelića ima najviše zasluga dr Josip AN- 
DRIĆ. Uvjeren sam da to točno znaju crkveni poglavari u Hrvatskoj i u Rimu. 


Moje poznanstvo s drom Andrićem potječe s jedne skupštine Društva 
»Hrvatskog radiše«, kada sam ja kao pitomac Hrvatskog radiše bio biran u 
Glavni odbor, god. 1924. 

Politički smo bili protivnici. Međutim, moram priznati — nije me na- 
stojao odgovarati od nauke Stjepana Radića, iako je bio pet godina stariji od 
mene i s velikom razlikom u samoj naobrazbi. 


Mene je uz njega vezalo veliko štovanje, zbog njegove blage dobrote, 
istinske želje da svakome pruža i dijeli dijelove svoga znanja; nije isticao 
svoje titule, nastojao je biti jednostavan, pristupačan sa svima onima s ko- 
jima je dolazio u doticaj, s ljudima male ili nikakve naobrazbe. 

Često je dijelio savjete, mnogo dobra predlagao, za dobrobit vjere i 
Hrvatske, a njegov neumoran rad bio je u traženju vjernika koji bi veličali 
mučeničku smrt bl. Nikole Tavelića, u želji da se on proglasi svetim. 


Ja sam mu davao mnoge adrese vjernika; on ih je obilazio, nagovarao 
da pišu na Sv. Stolicu u Rim, te je svakom mirno i strpljivo govorio: »Mi Hr- 
vati mnogo smo žrtava dali za sv. vjeru, tražimo, zahtijevajmo da dobijemo 
hrvatskog sveca!« 


Mnogi su primjećivali i govorili: 
»Nećemo imati nikakve koristi od toga sveca, dobili smo naziv: PRED- 


ZIĐE KRŠĆANSTVA, pa se niti Rim ne zauzima za nas Hrvate! ..« 

Onda je neumorno stao dokazivati, govoreći: 

»Veliki je to događaj, kada se sin jednoga naroda proglašava svetim. 
Cijeli svijet će znati i pisati o tom događaju. Za Hrvatsku i njezin narod saznat 
će i oni koji ne znaju da postojimo. Postat ćemo ravnopravni sa svim drža- 
vama svijeta. Blaženi Tavelić sigurno je zaštitnik kod Boga za svoj hrvatski 

narod, a kao svetac imat će više moći kad budemo tražili i njegovu zaštitu, 
da štiti i čuva dragu nam Hrvatsku!« 

U njegovom neumornom radu ja nisam mogao, a niti znao, puno kori- 
stiti, jedino sam pomagao kod izdataka za marke za brojne listove koje su 
vjernici slali u Rim Sv. Stolici. Zatim za izradu fotografija onih pojedinaca 
čije je molbe i zavjete uslišao bl. Tavelić. Te je fotografije dr Andrić slao 
u Rim. 

Za onoga koji ima i daje, nije ništa naročito ako daje, ali dr Andrić je 
davao kao otac obitelji koja ima osrednje prihode, otkidao je od usta i da- 
vao za vjerske i narodne potrebe. 

Dolazio je često u moju radionicu ura i trgovinu dragulja. Tako godine 
1930. pred Božić stoji on kraj izloga, gledao je dugo, pa ulazeći u radnju, 
smiješeći se, veselo veli: 

— Radujem se vašem napretku. Vidim mnogo dragulja prilične vri- 
jednosti... 

— Profesore, nije to sve moje, to sam dobio na prodaju, za božićne 
darove! 

— Zar ima ljudi koji mogu za darove dati tolike iznose? 

— Ima, doktore, ima, još i veće iznose daju! Mnogi daju za darove! 

— Ostaje li vama od toga zarade? 

— Niste poreski izaslanik, profesore — te velim smiješeći se: 

»Narod kaže, ako se svinje valjaju u kaljuži, ostave tamo i ušiju!« — 
— Onda veli: 

— Dobio sam od g. Krvarića jednu zanimljivu statistiku. Iz Hrvatske 
svaki mjesec ide doznaka oko osamsto tisuća dinara, a znate li pošiljaoce? 
— Kućne pomoćnice i namještenice po gostionicama, ali najviše kućne po- 
moćnice — Slovenke. 

— To je lijepo i pohvalno od njih, profesore. Ja smatram Slovence 
braćom kajkavskih Hrvata. 


— Sve bi to moglo ostati u Hrvatskoj, kada bi se našlo razumijevanja 
za moj prijedlog! — Treba osnovati na selu jednu školu domaćinstva i kuć- 
nih pomoćnica! 

— Pa ima škola domaćinstva tu u Zagrebu?! 


— To je škola za djevojke i domaćice, a nama je jako važna kratka 
poduka — škola za kućne pomoćnice! — Uzmimo vaš Krašić! Mnogo je tamo 
djevojaka, mnoge odlaze u samostane, iako ih većina neće. Tamo treba osno- 
vati školu domaćinstva i to bi postalo vrelo dobrih i spretnih kućnih pomoć- 
nica! Uvidjela bi se brzo od njih korist! To bi bila korist i za njih, za nji- 
hove bližnje kao i za čitavu domovinu Hrvatsku! 

— Gospodin Krvarić mi je dao popis kolika je množina djevojaka, koje 
služe u Zagrebu, koliko ih je udato za obrtnike, radnike, stražare, manje 
namještenike i slično, pa zašto to ne bi bile djevojke Hrvatice, recimo iz 
Krašića? 

— Treba za to puno novaca profesore, to je posao države! 

— Svaki pojedinac je dio države! Dajte vi promislite! Možda bi ipak 
tko priskočio u pomoć! Bilo bi korisno, a neobično brzo pospješilo bi ka- 
nonizaciju kada bismo imali Dom bl. Nikole Tavelića! 

Nije me napuštao. Govorio je, nagovarao me, a kako sam sam po naravi 
da ne mogu nešto otkloniti, tom dragom i neumornom čovjeku dao sam 

nade za taj pokušaj. On je predlagao u početku u kojoj bismo seoskoj kući 
mogli osnovati takav dom. U takvoj bi kući uredno mogle obitavati slu- 
žavke Maloga Isusa. Kuća učiteljice. Izračunao je sve za jedan čedni na- 
mještaj, za šivaće mašine, suđe, sve ono što bi čedno i ispravno moglo biti 
u tu svrhu primijenjeno. 

Sam nisam mogao drugo nego sam cijenio njegovo zalaganje, ali sam 
ipak dvojio u mogućnost ostvarenja ove ideje. 

Nikada neću zaboraviti njegovu žalost i iskrenu sućut kad su meni 
provalili zid i opljačkali draguljarnu. Tada mi je on snuždeno govorio: 

»Propale su naše nade i moji snovi za izgradnju Doma  blaženoga 
Tavelića!« I 

Sam vjerujem da je kao bogobojazan čovjek molio čudo, koje se i do- 
godilo: provalnik je ulovljen čak u Slovačkoj, u gradu Levači. Tada su moji 

Tavelićev dom u Krašiću 


vjerni kupci navalili brojno i kupovali darove za Božić, tako da smo moja 
supruga i ja jedva mogli kupce poslužiti! Krađa se zbila na dan sv. Lucije 
13. prosinca. Zaradio sam lijepu svotu novaca; pokradene dragulje dobio 
sam natrag. Svoj sam zavjet i zavjet svoje supruge održao. Sagradio sam u 
svome selu Brleniću kapelu Srcu Isusovu, a nedugo iza toga kupio sam u 
Krašiću od ljekarnika Andraševića kuću za DOM BLAŽENOG NIKOLE TA- 
VELICA! Časne sestre »Služavke Maloga Isusa« uzorno su vodile Školu za 
domaćinstvo i kućne pomoćnice. Kuća je imala gradski uređaj: parkete, bu- 
nar i veliki vrt. Dr Andrić je sa svih strana fotografirao dom, slao u Rim 
svaki održani tečaj sestara učiteljica i polaznica. Bio je presretan i govorio: 

— Ovaj Dom će mnogo doprinijeti da se čim skorije proglasi svetim 
Tavelić! 

Imao je mnogo načina da svojom finoćom osvaja svijet oko sebe, a 
teško se takvom nesebičnom čovjeku, koji se sa srcem i dušom veseli ako 
je što doprinio za dobro vjere i domovine, može nešto odbiti! — Koliko je 
samo puta fotografirao moj prozor u kapelici u Brezovici, te naročito na- 


stojao da se istaknu riječi na slici: BLAŽENI NIKOLA TAVELIĆU, MOLI 
ZA HRVATSKI NAROD! 


Dom Bl. Nikole Tavelića djelovao je za cijelo vrijeme rata. Borci su 
se u Krašiću mijenjali, poštivali su Dom pripadnici raznih vojski. 


U novoj državi osnovano je u Krašiću novo poglavarstvo. Novi je po- 
redak trebao zgradu za upravne poslove, sestre su bile razmještene, a njihov 


se mali dio smjestio u župnoj zgradi. Ali još postoji DOM BLAŽENOGA NI- 
KOLE TAVELIĆA U KRAŠICU. 


U Domu je ljekarna, veterinarska stanica i stanovi ljekarnika i veteri- 
nara. Narodne vlasti nastoje vratiti Dom čim uzmognu i smjestiti na drugo 
mjesto one koji sada u njemu stanuju. 


Napisao sam ovo da to saznaju i oni s kojima je cijeli život surađivao 
dr Josip Andrić, koji se svojim djelima nije hvalio! Kada sam ga bolesnoga 
posjećivao u njegovu domu, žalio se na nepažnju mnogih. Zato preporučam 
takvima da ga bar mrtvoga slave! 





Tavelićev oltar u Jeruzalemu 

»I kao što sam za Slovačku bezbroj puta umočio pero, 
tako sam isto činio i za Irsku, a iza svakog takvog po- 
ieza pera bila je skrivena misao na Hrvatsku.« 


(Dr Josip Andrić) 


Dr Josip Andrić je primjer slavenske širine i plement- 
tosti hrvatske duše koja uživa djetinju radost u nese- 
bičnom davanju i trajno je pripremna služiti istini 1 
pravdi. 

(Kuzma Moskatelo) 


Andrić i ,mali“ narodi 





Dr Ignac HORVAT 


DR JOSIP ANDRIĆ I GRADIŠĆANSKI HRVATI 


Jedan od Hrvata intelektualaca u staroj domovini Hrvatskoj, među oni- 
ma koji su poslije prvoga svjetskog rata pokazivali zanimanje za nas Gra- 
dišćanske Hrvate, bio je i dr Josip Andrić. 


Kao urednik Hrvatskog književnog društva sv. Jeronima primao je naše 
»Hrvatske novine« (Beč od 1922), a došla mu je i u ruke moja knjiga »Ve- 
liki i mali« (1927. g.); ta ga je knjiga — i slike iz života Gradišćanskih Hrvata 
— potakla da mi dade nalog da napišem seriju pučkih pripovijesti — Gra- 
dišćanke, kao što su bile Slovačice, Bosančice, Hercegovke itd. 

Tiskanjem ove knjižice (1930) Hrvatsko književno društvo sv. Jeronima 
u Zagrebu objelodanilo je prvo književno djelo jednoga Gradišćanskoga 
Hrvata. 


Iste godine, prilikom Euharistijskog kongresa u Zagrebu, došao sam i 
ia, kao potpredsjednik Hrvatskog kulturnog društva u Gradišću, osobno u 
dodir s Društvom sv. Jeronima i bio tom prilikom gost u kući dra Josipa 
Andrića. Tu smo zajedno sa zastupnicima katoličkih Slovaka i Društva sv. 
Vojtjeha (biskup Jantauš, dr Lazik i direktor Pčostćnyi) dugo i temeljito 
raspravljali o problemima i međusobnim vezama naših društava. 


Posljedica ovih osobnih dodira i poznanstava s doktorom Andrićem i 
drugim prvacima HKD sv. Jeronima bila je da su Gradišćanske »Hrvatske 
novine« predstavile našoj javnosti društvo sv. Jeronima i pozvalo svoje či- 
taoce da se učlane u to društvo. To su neki učinili, a uz to su se i pretpvla- 
ćivali na časopis »Obitelj«, koji je u slijedećem razdoblju postao omiljeli 
list hrvatske inteligencije. 


Tokom vremena broj članova društva znatno se povećao. Mnogi su od 
njih, kad god su dolazili u Zagreb, posjetili i kuću Društva na Trgu kralja 
Tomislava, pa naravno i njegova urednika. Ove su pak veze ohrabrile prija- 
telja Gradišćanskih Hrvata dra Josipa Andrića da se godine 1937, kada se 
po Hrvatskoj sabiralo za svetište bl. Nikole Tavelića u Jerusalemu, obrati 
sa sličnom molbom i na Hrvate u Gradišću. Njegov je poziv naišao na po- 
voljan odziv te su Hrvati u Gradišću darovali lijepu svotu na imenovano 
svetište. Čak je blagoslovu istog svetišta prisustvovao i jedan gradišćanski 
Hrvat, što je dr Andrić uvijek s naročitim veseljem spominjao. 


Napomenute veze s drom Josipom Andrićem, odnosno s Društvom sv. 
Jeronima, potrajale su sve do drugoga svjetskog rata. Zatim je prošlo mnogo 
vremena dok mi se naš prijatelj opet javio, i time je započela česta kores- 

pondencija među nama. No sada je koncentriran njegov interes uglavnom na 
naš glazbeni život, napose na tamburaške zborove. Stoga je i napisao u ka- 
lendaru »Gradišće« vrijednu raspravu o temi: »Gradišće u hrvatskoj glazbi« 
(1964), a iste nam je godine poklonio i dvije svoje kompozicije s naslovom: 
»Gradišćanska elegija« i »Ples«. Mi smo za uzrat surađivali u njegovom ka- 
lendaru »Danica«, odnosno Katoličkom godišnjaku. Međutim, Andrić se oda- 
zvao i našem pozivu te je posjetio naše Gradišće, i tom je prilikom obilazio 
nekoliko znatnijih hrvatskih mjesta, a ujedno je održao i nekoliko preda- 
vanja o hrvatskoj kulturi i glazbi. To je bio i posljednji njegov posjet Gra- 
dišćanskim Hrvatima, dok smo ga mi više puta poslije toga posjećivali u 
Zagrebu. 


Naš zadnji sastanak s njime imao je biti u Horvatskom Grobu kraj Bra- 
tislave da zajedno s nama pribiva blagoslovu oltara s kipom bl. Nikole Ta- 
velića, za koji je dr Andrić nabavio mramor-kamen. Ali na našu žalost i na 
žalost tamošnjih Hrvata i prijatelja Slovaka, on nije mogao pribivati toj 
svečanosti. 


Prilikom proslave otkrića njegove spomen-biste u Plavni, Gradišćanski 
Hrvati s dubokom zahvalnošću misle na svog iskrenog i djelotvornog Ppri- 
jatelja. 





IGNAC HORVAT, profesor, dugogodišnji predsjednik Hrvatskog kulturnog društva Gradišćanskih 

Hrvata, glavni urednik godišnjaka »Gradišće«, književnik, autor_ mnogih publikacija i osvrta iz 

kulturnog života Gradišća, nestor Gradišćanskih Hrvata. Na slici (u sredini) prilikom proslave 
u Frakanavi 

Konrad MERSIC 


POSLJEDNI POSJET GRADIŠĆU 


Za vrijeme mog tajništva u Hrvatskom kulturnom društvu u Gradišću 
uspostavio sam godine 1962. sasvim pukim slučajem vezu sa drom Josipom 
Andrićem. O njemu sam već prije znao da se ubraja među najbolje prijatelje 
Gradišćanskih Hrvata. Naime, on je tražio neke podatke o našim Hrvatima, 
i tako je došlo među nama do plodnog dopisivanja koje je trajalo do nje- 
gove smrti. 

U ono vrijeme vladala je kod Hrvata u Željeznu i okolici Željezna ži- 
vahna kulturna djelatnost. Svaki mjesec organizirao se je jedan sastanak 
Hrvata, gdje su ugledni domoroci i Hrvati iz Beča održavali raznovrsna pre- 
davanja o hrvatskoj kulturnoj povijesti i, razumije se, o raznim pitanjima 
za narodno osiguranje i narodni opstanak Gradišćanskih Hrvata. 


Prvi predavač na takvom sastanku bio je iz Zagreba baš dr Josip An- 
drić. Moj poziv bio mu je naročito mio i drag, jer je već od godine 1938. 
želio opet posjetiti naše Hrvate. 


Za vrijeme svog jednotjednog boravka dr Andrić bio je smješten u Sje- 
vernom Gradišću u kući nastavnika Franje Handla, koji još danas vodi vrlo 
uspješno tamburaški zbor, a u Srednjem Gradišću u Frakanavskom župnom 
dvoru kod svoga starog znanca i suradnika prof. mons. Ignaca Horvata. 


Za vrijeme svog boravka dr Andrić je imao dovoljno vremena da upozna 
naše intelektualce, radnike i seljake, da s njima razgovara i da zabilježi sve 
ono što je htio znati, jer smo zajedno putovali automobilom od jednog do 
drugog hrvatskog sela. Odlični gost bio je svagdje bratski primljen, a nje- 
govo dostojanstveno i još više skromno držanje pribavilo mu je simpatije 
i poštovanje. 


U rasporedu oglašeno predavanje dra Josipa Andrića izazvalo je kod 
članova Hrvatskog kulturnog društva u Željeznu živahno zanimanje. Baš 
to veče vladala je u dvorani kao nikada neka napetost i radoznalost oče- 
kivanja. Predavač je imao govoriti o neobičnoj temi, tj. o svojem životnom 
opusu. Da bi ga svi razumjeli, služio se je on jednostavnim, ali ipak biranim 
hrvatskim književnim jezikom. U toku čitavog predavanja činilo se sluša- 
ocima da dr Andrić ne govori o sebi, nego o nekom drugom. Dr Andrić po- 
stigao je baš ono što je namjeravao, tj. uspostavljanje srdačnih veza. 


Na koncu svog predavanja bavio se je predavač opširno tamburaškom 
glazbom i tom prilikom nije zaboravio da istakne zasluge Paje Kolarića i 
Slavka Jankovića. Andrićeve kompozicije za tambure s magnetofonske vrpce 
izazvale su kod naših Hrvata iskreno oduševljenje i vrlo prijatno ras- 
položenje. 

U Frakanavi se je upravo tih dana održavala proslava imenovanja žup- 
nika-književnika prof. mons. Ignaca Horvata začasnim građaninom. U žup- 
nom dvoru sakupio se veći broj mjesnih uglednika. Glavno svečano česti- 
tanje zapalo je dra Andrića, a on se riješio zadaće onako kako je to među 
dobrim prijateljima običaj. I nije dugo trajalo da su muška grla zapjevala 
u najboljem raspoloženju hrvatske pjesme (neka se čuje i neka se zna da 
je Frakanava hrvatska!) i da se je pridružio tom blagoglasju i svečar sa svo- 
jim uglednim gostom iz Zagreba. 


Povodom putovanja Pape Pavla VI u Svetu Zemlju dobio sam od dra 
Andrića toliko vrijedno pismo da sam ga doslovno objelodanio pod naslovoni 
»Papa Pavo VI i Hrvati« kao štivo u svojoj VELIKOJ ČITANCI. Tako je taj 
veliki prijatelj Gradišćanskih Hrvata i preko svog groba zauvijek povezan 
Ss već preko četiri sto godina iseljenom djecom hrvatske MAJKE. 


Napokon sam od dra Andrića dobio i posljednje pismo, u kojem piše 
o svojoj teškoj bolesti i o pripravljanju na put u vječno blaženstvo. 

Sretan narod koji obiluje takvim kršćanskim i patriotskim ličnostima 
kakav je bio Šokac dr Josip Andrić! 





Dr Josip Andrić s Konradom Meršićem, vladinim savjetnikom i nadzornikom za hrvatsko školstvo 
U Gradišću, kod Franje Handla u Cindrofu 19. IX 1963. 

Stjepan KOVAČIC 


Gcadićšćanćkim J6Gevatima 


(pčcigoadom jubileja 40. god. KUD-a) 


Ako je ikoji narod u velikoj seobi naroda 

i od skoro najveće, tj. slavenske grane... 
svoje brojne ogranke uputio na sve putove 
i na sve svijeta strane — 

onda je to i ovaj naš hrvatski narod — 
koji je najprije jezdio sa sjevera 

na topli, morski i plavo-umilni jug 

da bi nakon nekoliko stoljeća 

tjeran nevoljama — putovao s juga na sjever 
i ponovo tražio nove životne staze 

i svoje nove oaze — i novi životni krug. 


I ako se igdje čovjek morao hrvati 

do svojih krajnjih životnih snaga 

kako bi sačuvao svojem potomstvu povijest, 
komad teško obrađene grude i jedva nešto blaga 
i svojih pradjedova ponosno ime, 

svoje dobro i zlo svih prošlih svojih vjekova 

— onda ste to vt, draga braćo iz Gradišća, 

koji se na tom našem najvišem hrvatskom sjeveru 
uporno hrvaste i odhrvaste nevremenu teškom, 
nevremenu u kojem bjesovi tražiše đavolskom silom 
da vas 1 vaše djece što prije nestane, 

da riječ hrvatsku i ime hrvatsko u tim prostorima 
S vama svima bitisati prestane. 


No ipak na tom komađu zemaljske kugle 

kamo bijahu pradjedovi vaši nekada stigli 

vas je — izgleda — čuvala i sačuvala 

neka vječita nebeska sila. 

Sila vječite pravde i usred najvećih nepravda 

— i vaši očevi sagradiše naselja svoja 

i ostaviše vam ono što zaradiše s mukom svojom 
i plodove svojeg poštenog znoja. 

I danas, braćo, iz ovih vaših dragih mjesta 
sve do nas čuju se pjesme otaca vaših, 
vaših i naših otaca iskrena i vesela pjesma, 
koja se hrvatska zove i koja odiše slobodno 
hrvatskom misli i hrvatskom dušom. 


I zato smo danas prigodom ovoga vašeg 

tako dragog i narodno jubilarnog dana 

mi s vama — iako u granicama drugim — 

jer smo sretni da je naše hrvatsko deblo, 

iako je moralo preboljeti mnogo i mnogo rana 
u danima mnogim crnim i decenijama 

mučnim i dugim — 

još uvijek u svojem korijenu i s ogrankom 

koji seže sve do vašeg i našeg Gradišća 

— ostalo u srži čvrsto svoje i zdravo, 

da su ostala i da tamo žive naša ognjišta, 

a vjerujem da će i u budućim danima tamo ostati 
i da ih i ubuduće neće nitko uništiti 

kao što ih ni u prošlosti nije moglo uništiti ništa! 


VILIAM KOVAR, profesor, slovački književnik i 
novinar, jedan od najprisnijih suradnika dra 
Josipa Andrića. Živi i radi u Trnavi, u Slovač- 
koj. Sudionik je Simpozija u Ristovači. 


Viliam KOVAR 


DR JOSIP ANDRIĆ 





I SLOVACI 


Kad smo se 9. prosinca 1967. poslije sahrane na Mirogoju sastali u 
njegovu domu, tada je po prvi put niknula misao da ostvarimo sastanak 
njegovih prijatelja i suradnika, da na njem obradimo Andrićevo djelo na 
različitim poljima njegova bogatog i plodnog života. I kada se sabrasmo 
na Simpoziju njemu posvećenom upravo u njegovu rodnom kraju, u dra- 
goj Bačkoj, izvršujemo dužnost zahvalnosti. Meni je neizrecivo drago da 
je ta dužnost u pogledu Slovaka pripala upravo meni na obradbu, jer sam 
s njime od prvog susreta u ožujku 1936. ostao u stalnim kontaktima sve 
do posljednjeg susreta na bolesničkom krevetu pred smrt. I kad sam pris- 
tupio obradi tog zadatka, uvidio sam kako je to velik i težak zadatak. 
Andrić je zavolio Slovačku u punoj širini. U nebrojenim člancima i preda. 
vanjima, u mnogim posjetima Slovačkoj, njoj je posvećivao svu svoju 
pozornost i brigu o svim granama njenog života. Koristio je svaku priliku 
kako bi se Hrvati i Slovaci što bolje upoznali. Do te je ljubavi Andrić do- 
šao po mojem uvjerenju na temelju historijske činjenice: sličnosti sudbi- 
na hrvatskog i slovačkog naroda. 


Na svojim studijama u Pragu pobliže je upoznao slovačku problema- 
tiku u doba i u vremenima prije prvoga svjetskog rata. Iz govora i člana- 
ka Andreja Hlinke, njegove argumentacije, ustrajnosti i dinamike iz vre- 
mena toga rata upoznao je Andrić Hlinku kao neslomljivog borca za pra- 
va slovačkog naroda u Austro-Ugarskoj i zavolio ga. To ga je dovelo i do 
osobnih susreta s njime. Znao je Hlinkinu borbu za ujedinjenje slovač- 
kog naroda u Češko-Slovačkoj Republici, za koje se Hlinka živo zauzimao 


i borio. A kad je bila 1918. ostvarena Čehoslovačka Republika, neobično 

ga je dirnulo kad je našao Hlinku u tamnici. Taj njihov susret bio je u 
ožujku 1920. godine, kad je Hlinka već dosegao 56 godina i imao iza sebe 
jedno dovršeno poglavlje svojega političkog života, razdoblje borbe protiv 
mađarskog ugnjetavanja slovačkog naroda, doba trpljenja i doba pobje- 
de. Boraveći u Pragu s novinarima iz Jugoslavije, posjetio je Hlinku u 
praškoj internaciji, pa je taj njegov dvosatni susret s Hlinkom svršio tako 
da je bio po tadanjim vlastima prisiljen kao nepoželjan gost ostaviti Ce- 
hoslovačku. Mjeseca kolovoza zasjedala je u Rogaškoj Slatini organizaci- 
ja »Pax Romana«, na kome su bili i Slovaci. Tada je stigla vijest da je 
Hlinka umro. Na njegovu pogrebu u Ružomberku sudjelovao je i Andrić. 


I od toga vremena bujno se razvijaju Andrićevi odnosi sa slovačkim 
ijudima i ustanovama. 

U Trnavi je djelovalo Slovačko književno društvo sv. Vojtjeha, a bilo 
je to sestrinsko društvo Hrvatskog književnog društva sv. Jeronima koje 
je osnovao Slovak na biskupskoj stolici u Zagrebu, kasniji nadbiskup i 
kardinal, Juraj Haulik. Godine 1929 _ bio je još živ Hlinka — uspio je 
dr Andrić organizirati proslavu 60-godišnjice Jeronimskog društva i ovje- 
kovječiti spomen-pločom na rodnoj kući Haulikovoj u Trnavi tu veličan- 
stvenu manifestaciju hrvatsko-slovačkog bratstva. Tu su ugovoreni uza- 
jamni slovačko-hrvatski odnosi u suradnji na književnom polju. Od tada 
do smrti Andrićeve povezano djeluju oba ova Društva, a monsinjor Jan 
Postenyi odonda do danas, i poslije Andrićeve smrti, podržava tu vezu oko 
slovačko-hrvatske uzajamnosti. 


Od godine 1929. razvijaju se Andrićevim posredovanjem odnosi izme- 
đu slovačkih Hrvata i domovine. U Hrvatskom Grobu između Trnave i 
Bratislave nalazi se i hrvatskih naselja i s njima se povezuje Andrić i ut- 
ječe na župnika u Hrvatskom Grobu Jakoba Tešoviča da radi na čuvanju 
hrvatskih tradicija, čuvanju starine i jezika kod tamošnjih hrvatskih do- 
seljenika od prije četiri stoljeća. Kroz deset godina često posjećuje Slo- 
vačku i prati sve prilike i razvoj događaja. Raduje se uspjesima slovačkih 
nastojanja da se pomire i srede odnosi između Čeha i Slovaka i da se 
razbiju centralistički potezi centralne vlađće. Tada je došla zabrinutost u 
Čehoslovačkoj zbog prijetećeg stava Hitlerove Njemačke protiv jedinstva 
Republike. Došlo je do sporazuma Praga i Bratislave. Priznata je auto- 
nomija Slovačke. Ostvaren je 18. siječnja 1939. slovački autonomni sabor. 
Centralna vlada iz Praga pribivala je tom svečanom otvorenju autonom- 
nog sabora u Bratislavi. 

Izrečeni su dirljivi, dragi i topli govori na jednoj i na drugoj strani 
i svi su gledali vedro u vedru budućnost. Tome svečanom otvorenju auto- 
nomnog sabora u Bratislavi pribiva i dr Andrić, 


Na Čehoslovačku Republiku spuštaju se crni dani. U Slovačkoj je 
pobjeda autonomije donijela radost, ali je i ta radost bila pomućena stra- 
hom pred budućnosti. Gdje god smo se sreli u te dane sa slovačkim lju- 
dima, svagdje smo naišli na zabrinutost pred hitlerovskim tenkovima. Ni 
tri mjeseca nije trajala autonomija Slovačke. Hitler je od Češke stvorio 
Protektorat, a Slovačku izručio nacizmu. Slovački studenti koji su studi- 
rali u Pragu i Brnu, na češkim sveučilištima, moradoše se vratiti u Slo- 
vaćku, gdje nisu mogli nastaviti studije. Dr Andrić 1939. intervenira da 
slovački studenti nastave svoje nauke u Zagrebu. Tu i svrše studije i 

vraćaju se u domovinu kao visokokvalificirani ljudi. On još g. 1939. omo- 
gućuje da na bratislavskoj operi gostuje dirigent Rukavina. 

S godinom 1941. dolaze teški dani, Sve to traje do svršetka drugoga 
svjetskog rata. 

Andrić se trudi oko održavanja kulturnih veza. Hrvatsko književno 
društvo sv. Jeronima izdaje Kukučin »Kuću u strani«, — Kalinčakovu 
»Varmeđijsku reštauraciju«, zbirku novela Hronskog pod naslovom »An- 
gelina«, Matica Hrvatska roman Elene Marothy Šoltesove »Moja djeca«, 
Zabavna biblioteka roman Mila Urbana »Živi bič« i dr. 

Za veliki mramorni reljef za župnu crkvu u Hrvatskom Grobu šalje 
Andrić kiparu Ladislavu Majerskom trogirski mramor i Majerski izrađu- 
je veliki reljef bl. Nikole Tavelića, koji je ondje svečano postavljen 1965. 

No Andrić je i skladatelj, pa je uglazbio na slovačke tekstove mnoš- 
tvo svojih skladbi. On se upoznaje sa slovačkim kompozitorima i umjet- 
nicima, a tu valja istaći posebno Mikulaša Schneidera Trnavskoga i Eu- 
gena Suchona. Geno Senečić i Andrić priređuju i hrvatski tekst Sucho- 
nove opere »Krutnava«. 

Ipak jedan od najtrajnijih spomenika dra Andrića za dokaz njegove 
ljubavi prema Slovačkoj i Slovacima jesu tri knjige: njegov roman »Ve- 
lika ljubav«, »Slovačka glazba« (»Glazbena prošlost i sadašnjost«) i »Slo- 
vačka slovnica«. Sabirao je materijal za rječnik i još je na smrtnoj pos- 
telji razgovarao s predavačem o potrebi izdanja takva rječnika. Ove nje- 
gove knjige o povijesti slovačke glazbe i slovačkoj slovnici prve su knjige 
na hrvatskom jeziku, a povijest slovačke glazbe prva je knjiga uopće ko- 
ja je do tog doba izašla o slovačkoj glazbi. 

Zasluga je dra Andrića da je povezao Požegu sa Slovačkom na taj na- 
čin što su se u dva navrata izmijenili pjevački đački zborovi, slovački iz 
Trnave i Banske Bystrice sa dječjim zborom iz Požege, pa su obostrani 
sudionici imali prilike, i to slovačka djeca i pratioci, da u dva navrata 
osim Požege i požeškog kraja posjete i jadranske obale (Baška na otoku 
Krku), a požeška mladež ljepote slovačke kao i posebno gorske krajeve 
na Tatrama i okolini (iz Banske Bystrice). 


Obje strane žele održati te međusobne posjete. 

Bogata je Andrićeva korespondencija sa Slovacima kao i njegove 
skladbe namijenjene Slovacima sa slovačkom tematikom. On je sabirao i 
slovačke napjeve, pa se istakao i kao melograf. Svakako, ovim člankom 
nije obuhvaćeno cjelokupno Andrićevo djelo za Slovake i sa Slovacima. 


Na posljednjem svojem putovanju po slovačkim krajevima teško se 
razbolio. Slovaci su mu pružili prvu pomoć kod nastupa bolesti. Nakon 
Andrićeve smrti, Slovaci su odlučili da mu u Hrvatskom Grobu, u kojem 
žive slovački Hrvati, postave mramornu spomen-ploču. 

DR ALEKSANDAR ČUPOVIĆ, zagrebački advo- 
kat, predsjednik Društva prijatelja Lužičkih Sr- 
ba u Zagrebu i tajnik Turističkog društva 
»Gornji grad« u Zagrebu. 


Dr Aleksandar ČUPOVIC 


DR ANDRIĆ — OSNIVAČ 


DRUŠTVA PRIJATELJA 





LUŽIČKIH SRBA 


Nakon završetka prvoga svjetskog rata boravio je dr Josip Andrić dulje 
vremena na studijama u Pragu. Ovom je prilikom dolazio u kontakt s mno- 
gim studentima, a naročito Slavenima, pa je tako došao u vezu i sa studenti- 
ma iz Lužice. Studenata, Lužičkih Srba, bilo je tek nekoliko, ali je u Pragu 
postojalo Društvo prijatelja Lužičkih Srba. Nešto kroz navedeno Društvo, 
a više iz izravnih doticaja sa studentima iz Lužica počeo je upoznavati ovaj 
najmanji slavenski narod. Dok je boravio u Pragu, imao je mogućnosti da 
se temeljitije upozna s prilikama u Lužici, naročito s njihovom književnošću 
i umjetnošću svih grana, i s položajem Lužičkih Srba u okvirima tadanje 
Njemačke. Njegovi osjećaji brzo su izrasli u iskrenu, duboku i doživotnu 
privrženost za Lužice, pa je tako po svome povratku u Zagreb predano počeo 
raditi da bi se po uzoru na praško društvo prijatelja Lužičkih Srba osnovalo 
jedno takvo i u našim krajevima. Prvo je započeo, zajedno sa prvim a sada 
počasnim doživotnim predsjednikom Društva prijatelja Lužičkih Srba u Za- 
grebu — prof. ing. Pavlom Jušićem, vršiti pripremne radove oko osnivanja 
ovakvog društva. Kako je i sveuč. prof. ing. Pavao Jušić bio praški đak, to je 
i on osjećao podjednako za Lužicu, pa su se njih dvojica predano započeli 
baviti izvršavanjem svog zadatka sa željom da se ovakvo društvo i osnuje. 


Njima je uspjelo da su završili sve pripreme oko organiziranja ovog 
Društva u relativno vrlo kratkom vremenu, jer su u Zagrebu našli mnogo 
simpatizera i istomišljenika, pa je tako bila održana osnivačka skupština 
Društva dana 28. III 1928.. Na ovoj je skupštini izabran za predsjednika prof. 
ing. Pavao Jušić, a za tajnika Društva dr Josip Andrić, koji je svoje zadu- 
ženje nosio četiri decenije, sve do završetka svojega života. 


100 


Kao tajnik Društva učinio je da je naša sredina upoznala taj mali sla- 
venski narod. Predano i osjećajno, kakav je po naravi bio, on je uporno tu- 
mačio povijest Lužičkih Srba, opisivao njihovo živovanje i iskreno je nastojao 
da se o njima što više piše i govori i da se održe i prošire one veze i temelji 
Koje je on još u Pragu ustanovio. | 

Dr Josip Andrić kao muzičar naročito je posvetio svoju pažnju lužičko- 
srpskoj glazbi, studirajući je ne samo kao muzikolog nego kao čovjek koji 
je tom malom slavenskom narodu poklonio svoje najdublje i najiskrenije 
osjećaje. On je mnoge lužičko-srpske kompozitore dao izvoditi na društvenim 
koncertima i priredbama a nastojao je da se one uvrste i u program radio-, 
-stanice, u čemu je u znatnoj mjeri uspijevao. 

Njegovom zaslugom došlo je i do pripremnih radova za osnivanje jedna- 
kih društava u Beogradu i Skoplju, a koristio je svaku priliku da progovori 
ili napiše nešto o Lužičkim Srbima. Nije mogao ostati samo na lužičko-srpskoj 
glazbi nego je s istim oduševljenjem studirao njihovu raniju i sadašnju 
književnost nastojeći da ih što više približi našoj čitalačkoj publici, u čemu 
je i uspio. ' | 

Proučavajući njihovu književnost, započeo je i mukotrpan posao oko 
rada na izdavanju rječnika za lužičko-srpski jezik. Ovaj rad nije završio, ali 
su dragocjeni podaci koje je on sakupio i koji se mogu upotrijebiti kod tak- 
vog jednog znanstvenog rada. | 

Ne može se mimoići Andrićevo nastojanje da nam prikaže i lužičko- 
srpsku likovnu umjetnost, pa je podržavao veze s tamošnjim slikarima, koji 
su u nekoliko navrata dolazili k nama i tom su prilikom bile priređene izlož- 
be njihovih radova. 


Naročito je dr Josip Andrić pokazivao interes za folklor Lužice, pa je u 
zajednici sa sada pok. Jakovom Jakopčićem, članom-osnivačem i predsjedni- 
kom Društva, skupio velik broj lužičko-srpskih razglednica s temama 
narodnih nošnji i običaja. Svakom prilikom znao se oduševljavati razgleda- 
vajući bogatstvo boja narodnih nošnji Lužičana i njihova razvedrena i raz- 
dragana lica slikana u momentima izvođenja plesova. 


Svoju tajničku dužnost, koja je često puta bila vrlo teška a za njega čak 
i pogibeljna jer je za vrijeme drugoga svjetskog rata bio zatvaran i konfini- 
ran u logoru, vršio je uvijek zdušno, predano i s nesebičnom ljubavlju. Samo 
je na taj način mogao djelovati i na_ ostale suradnike koji su nastojali da 
mu bar u najmanjem dijelu olakšaju ovaj rad, jer je opće poznato da je dr 
Josip Andrić istovremeno vršio i izvršavao razne i prerazne obveze. 


Društvo prijatelja Lužičkih Srba u Zagrebu, proslavljajući svoju 40-go- 
dišnjicu rada, iskreno je s tugom u srcima održalo komemoraciju svom pr- 
vom tajniku-osnivaču, čovjeku i kulturnom radniku koji nas je toliko zbli- 
žio s Lužicom da će to ostati nezaboravno. I u ovome kratkom napisu o dru 
Josipu Andriću kao tajniku Društva prijatelja Lužičkih Srba u Zagrebu, 
vidljivi su njegova vrijednost i naše duboko žaljenje što nije mogao završiti 
mnoge započete radove o Lužici. Međutim, mora se istaći da je veći dio nje- 
gova muzikološkoga rada ostao do sada neobjavljen, a u njemu se nalaze 
mnoge kompozicije koje su komponirane za Lužicu i o Lužici. Ostao je ta- 
ko nedovršen i lužičko-srpski rječnik i priličan broj studija, a naročito nje- 
gov putopis po Lužici pred kraj njegova plodonosnog života. Svakako, zada- 
iak bi Društva bio da ove radove sredi i pripremi za izdavanje; to bi bio 

sigurno vidan znak pažnje i poštovanja prema njegovu osnivaču i prvom 
tajniku. 


Naročita aktivnost dra Josipa Andrić bila je usredotočena oko zbrinja- 
vanja i zaštite mnogobrojne djece za vrijeme okupacije. Svim snagama — 
vrli je pokojnik u takvim momentima bio neumoran — i bez bojazni za svoju 
osobnu sigurnost preuzeo je tu tešku dužnost. Okupio je oko sebe velik 
broj suradnika i tako je velik broj djece bio spašen od propasti, bolesti i 
neimaštine; on im je u tim časovima pružio zaštitu i sigurnost. Njegovim 
djelovanjem našla su ta nesretna djeca tople domove, zdravlje i sigurnost; 
uvidjela su da postoji humanitet i ljudska ljubav u općoj nesreći. Jedno 
od te djece, maloga Nikicu, doktor Andrić je i posinio. 


Koliko je samo djece prošlo kroz raniju »Jeronimsku dvoranu« i ostala 
sabirališta, i kolika su bila sklonjena, makar i kraće vrijeme, unutar obite- 
lji dra Andrića, dok nisu bili osigurani drugi smještaji i odgovarajuće mo- 
gućnosti, to se danas ne bi moglo sa sigurnošću navesti, ali je taj broj sva- 
kako bio zapanjujući. Moguće to nije znao niti sam pok. dr Josip Andrić, 
ali bi članovi njegove poštovane obitelji o tome mogli pružiti pobliže podat- 
ke. Nikada hrana u toj obitelji nije bila spremana samo za članove, nego 
je bila dijeljena prema nastalim potrebama, i nikada se nije moglo ni po- 
misliti da drugačije može biti. 

Odlučnost dra Josipa Andrića pokazivala se je i u tome što je on, iako 
nakon »logora«, pod stalnom paskom, smatrao svojom obavezom i dužnošću 
da posjećuje, bodri i tješi sve one koji su tu utjehu trebali, a takvih je za 
vrijeme tog mračnog doba bilo mnogo. Već sama njegova smirena i tiha, 
ali odlučna volja pružala je utjehu u bolne dane i punu nadu da će ljudski 
osjećaji nadjačati časovite teške nesreće. 

DR BORO PAVLOVIĆ, hrvatski književnik, pjes- 
nik, putopisac, prevodilac. Zasigurno jedan od 
najpoznatijih i najpopularnijih hrvatskih pjes- 
nika srednje generacije. Prisan suradnik dra J. 
Andrića. Autor možda najbrojnijih vlastitih iz- 
danja lirike, i poezije uopće, kod nas. 


Dr Boro PAVLOVIĆ 


DR ANDRIĆ I IRCI 





Došao sam ovamo s malim, skromnim prilogom da podsjetim prisutne, 
u ove »irske dane« u Sjevernoj Irskoj, na još jednu temu kojoj je naš vrli 
slavljenik posvetio jedan od svojih radova prije tridesetak, četrdesetak godi- 
na, na »Zeleni otok«, na Irsku. Pa ipak, dopustite mi prvo da umjesto Dru- 
štva prijatelja Lužičkih Srba, u čijem sam radu zaslugom pokojnika također 
pomalo sudjelovao, a čiji predsjednik dr Čupović nije nazočan, kao i u ime 
poštovatelja dra Andrića — Gradišćanskih Hrvata, a i poimence, predsjedni- 
ka Kulturnog društva Gradišćanskih Hrvata, profesora Ignaca Horvata, »gra- 
dišćanskog Šenoe«, prenesem pozdrave sudionicima i odam i u njihovo ime 
dužno poštovanje... 


A s tim ću ujedno i započeti ovu kratku pripremu. Ovom trolistu: Irska, 
Lužički Srbi i Gradišćanski Hrvati, dodat ćemo i Slovake, da slika bude 
potpunija: eto simpatija dra Josipa Andrića. Pitamo se naravno zašto je naš 
polihistor, čovjek enciklopedijskog znanja i svestranih izražajnih i organiza- 
cionih mogućnosti, glazbenik, pisac, urednik i narodoznanstvenik odabrao baš 
te narode. 


Pitanje, prirodno, ima samo retorički karakter. Odgovor je jasan, nedvo- 
uman. Njegov izbor nije slučajan, očito... Odgonetka je u položaju tih naro- 
da u vrijeme kada se dr Andrić njima bavio, naročito osjetljivima na 
pitanje vlastitog održanja ili samoosvještenja, osamostaljenja, samobitnosti. 


Svoj studij započeo je Andrić na zdravim temeljima. Nadahnuće pjesni- 
ka, duha zemlje, otkuda da proistječe nego iz samog naroda. Došavši rano u 
izravan doticaj sa Slovacima i Lužičanima, a uskoro i Gradišćanima, Andrić 
im posvećuje ono najljevše, glas svoje glazbe, klas s naših njiva. 

Na Lužičke Srbe uputio ga je Franjo Marković, vodila ga je k njima Vla- 
sta (što će reći Domovina) i Kochan (što će reći Ljubav). Na Slovake upući- 
vao ga je podjednako Kolar. Djelo »Slavy Dcera« sudjelovalo je živo u hrvat. 
skom preporodu. Ka Gradišćanima doveo ga je Franjo Ksaver Kuhač tragom 
Frana Kurelca. 

On, Bunjevac i Šokac, susjed Antuna Gustava Matoša po zavičaju, i sam 
je prošao puteve Preradovićeva »Putnika«: čak i razmjerno mali mađarski 
narod bio je u odnosu prema njegovom zavičaju agresivan, te su ti rani, prvi 
dojmovi iz života razvili u ovom plemenitom i veoma osjetljivom srcu po- 
seban smisao za progonjene, napaćene i potisnute. Irska mu je primjerom 
svog otpora protiv tada najmoćnijeg imperija svijeta davala dokaz da i mali 
narodi imaju ne samo teoretsko, ljudsko i Božje pravo na opstanak nego i 
stvarnih izgleda da se još jednom potvrde u borbi za slobodu koja nije tlap- 
nja, nego snažan stvaralački impuls. 

Irska! 


Koliko patnje, prokletstva. I žrtava. I mučenika. Pa ipak — Andrić je 
započeo svoj rad u vremenu kad se još čula hungarističko-džendrijska uzre- 
čica »Tot nem ember«, a došao u zrela ljeta kada se u nas zabranjivalo isti- 
canje »plemenskih zastava«, a u susjedstvu nastala »kristalna noć«: u Tre- 
cem Reichu nije bilo mjesta za Ljutice i Bodrice. Da paradoks bude veći, ni 
češki hegemonizam nije razumio potrebe slovačkog naroda za punim doživ- 
ijavanjem svoje potisnute vlastitosti: tako se dogodilo da je pisac jedne od 
prvih slovačkih gramatika, Hrvat Andrić, ujedno i pisac prve povijesti slo- 
vačke glazbe. 


Izdavač prve knjige Gradišćanskih Hrvata u »staroj domovini« pripovije- 
daka Ignaca Horvata — i opet je bio isti, kome dugujemo dosad jedini hrvat- 
ski »monografski« rad o Irskoj. Rad ne tako malen da mu ne bi pripadao 
časni naslov knjige. 


Iako integralni katolik — bolje bi zapravo bilo reći kršćanin, u 
današnjem ekumenskom smislu te riječi — Andrić ne luči svojih sklonosti 
prema srodnicima u patnji. — Lužičani su protestanti, a i dobar dio Slovaka, 


pa i Iraca. Širina pogleda i osjećaja pravde šira je od beznačajnih razlika, 
šira i od samog slavenskog zajedništva. 


Tako postupa Andrić: otvorenih očiju i srca. Da bi razumio Irce, Andrić 
uči celtic. Možda ga je na to potaknuo A. G. Matoš, veliki prijatelj Kelta, 
pisac zanimljivih zapažanja o keltskoj Gvarasdenu, Segestici i Tergesti. — 
Istražuje povijest Iraca te njemu dugujemo prve obavijesti o veličini irske 
ranokršćanske civilizacije, dragocjena upozorenja o tome da je ne samo Bri- 
tanija nego i Franačka primila kršćanstvo od Iraca. Ta je radijacija irskih 
svetaca dopirala gotovo do naših obala, što očito upućuje i na izvjesne analo- 
gije zemlje pisca »Vulgate«, svetog Jeronima, rodom iz Stridona, što će reći 
Štrigove u Međumurju, koji se nazivao »Dalmatom« ... 


Andrić je uspio razjasniti, barem meni _ kada sam kao đače u Drugoj 
klasičnoj ulazeći u prve tajne komparativne lingvistike stao pred fenomenom 
keltske kulture i celtic jezika — što znači ona irska rečenica: »Gun theange, 
gun tear« — »nestane li jezika, nestalo je i naroda«, pa onda i čudo što se 
poslije zbilo i u Irskoj i u Izraelu, da su praktično uskrsli jedan jezik, potis- 
nut u pozadinu odavno, tako reći nestao... 

Njemu dugujem i prve informacije o Yeatsu i Yoyceu, koji je eto živio 
u nas, u Puli, poslije Trsta, pa o Danteovu životu u »Julijskoj krajini«, o 
Hemigveyu, koji opisuje pobjedu Borojevićevih junaka kod Kobarida u 
»Zbogom oružju« ili Shakespeareovu lokaciju jedne igre u Ilirikumu... A 
sve usput, u laganu štivu ili razgovoru u onoj maloj prizemnici na uglu Vrt- 
larske i Podolja, gdje su još u staklenim kuglama u predbašti venule posljed- 
nje ruže za njegov posljednji zbogom. 

Iz toga slijedi i poruka koju nam je ostavio. Bio je ljubav i tražio je 
pravdu, za koga? Za sve. 

Za ponižene i uvrijeđene. 

U tom je i tajna njegove Irske i Lužice, Gradišća i Slovaka, i domovine, 
koja mu je pružila spokoj. 

I trajan i haran spomen! 

Tom hrvatskom Ahasveru koji je u srcu nosio svoju Hrvatsku kuda god 
je išao, gdje god je bio, Ona je bila s njim. 

VJERA JANDROKOVIĆ-FRANIĆ 


Vjera JANDROKOVIC-FRANIC 


IZ MOG 





s ALBUMA USPOMENA...“ 


Negdje tamo oko 1952. ili 1953. godine dobila sam kao član pjevačkog 
Radio-zbora Zagreb emisiju solo pjevanja. U tim pjesmama bilo je nekoliko 
pjesama i dra Josipa ANDRIĆA. Nakon nekoliko dana potražio me je i za- 
molio da li bih htjela pjevati u »Českoslovačkoj besedi« na priredbama sla- 
venskih manjina, kao za Lužičke Srbe, Slovake, Gradišćanske Hrvate i druge 
Hrvate raširene cijelom zemaljskom kuglom ... Bez ikakva premišljanja od- 
mah sam pristala. I od toga doba uvijek sam nastupala na tim vrlo čestim 
priredbama. Odazvala sam se i zbog toga što sam za dra Andrića čula da je 
čovjek koji mnogo radi na okupljanju slavenskih manjina. Uvidjevši da se s 
njim može raditi, a pjevanje sam voljela, vrlo rado i s ponosom prihvatila 
sam sve pozive, jer je sam organizator i autor, dr Andrić, bio čovjek visoke 
kulture koji je neograničeno volio svoj narod i svoju domovinu, a osobito 
svoju užu domovinu — BAČKU HRVATSKU. 


Žalim da nas je prerano ostavio baš u doba kada je mnogo stvarao. 


HVALA TI I SLAVA DOKTORE ANDRICU! 

IVAN JANDROKOVIĆ, učitelj 


Ivan JANDROKOVIC 





ZAPIS 


Moje poznanstvo s drom Josipom Andrićem ide od istoga doba kao i po- 
znanstvo moje kćeri Vjere. 


Vidio sam da je čovjek čvrste vjere i narodnosti pa sam veoma rado 
stupio u to prijateljstvo koje je trajalo sve do prerane Njegove smrti. 


SLAVA DRU ANDRICU! 





MARA ŠVEL-GAMIRŠEK, hrvatska književnica, otkriva spomenik 
dru Josipu Andriću pred narodom u Plavni 31. VIII 1969. 


»Fajanstveno su šumjeli valovi Dunava, a ja sam stajao 
na palubi parobroda i slušao ih kao slatki šapat uspo- 
mena iz ranog djetinjstva... Koliko su me puta ti valo- 
vi zvali na djedovsku gruđu, a ja ih nisam htio čuti! ... 
Koliko puta se nešto u duši mojoj rađalo kao čežnja 
za onim krajem, a ja sam se tome otimao! .. .« 


(Dr Josip Andrić) 


Pjesničke svečanosti 


Mara SVEL-GAMIRSEK 


TRENUTNI SNIMCI 


Valja proći vrbanjskim »Lipovačkim šorom« i kod male kapele u koju je 
jedva stalo zarđalo raspelo (a kapela je ruševna, nitko je decenijima ne ure- 
đuje jer je zadruga koja ju je podigla u ime nekog zavjeta izumrla, a u selu 
se ne sjećaju ni koja je to bila) skrenuti nadesno, na Poloje, golem pašnjak 
gdje ćordaši napasuju seoska goveda. Usred pašnjaka je bunar s pocrnjelom 
hrastovom đermom, a od njega desetak časaka vožnje kolima (ako su konji 
čili) stoji šuma s dvadeset i prvom prosjekom. Ravan je to i širok prorez 
kroz šumu, pa kad se i sat njome vozi, ne vidi joj se kraj, kao da postaje uža, 
ali to je varka oka: dugačka je pa se tako čini. 

Hrastovi stoje, golemi, mirni, dostojanstveni. Zimi im tamne gole grane 
pokriva snijeg. Klenovi među njima kao da su se zgurili u zraku pred lede- 
nim sjevernim vjetrom. Koji put se stresu, a onda snijeg zaleprša oko njih. 

Zazvone zvončići, saone skliznu, crvena lisica izviri kraj puta i u trenu 
pobjegne, zec šmugne .... 

U rano proljeće krenu pupoljci na krošnjama, a čistine pobijele od 
visibaba. | 

Ljeti šuma šumori, širi zeleni svod grana, kosovi fićkaju, zakuka kukavi- 
ca, a bojažljiva košuta pogleda uplašenim očima i tananih nogu nestane s 
vidika. 

Dvadeset i prva prosjeka! Uvijek jednak pogled, uvijek ista ljepota! Kad 
iz nje ispadneš, na obali si Studve. Mirna, crna voda, a u plićaku stoje čaplje 
na jednoj nozi, a drugu su podvile do krila. Sive su, dugonoge, dugovrate. Neka 
se digne, zaokruži nad vodom i spusti se na drugu obalu. Tu se već s lijeve 
strane vidi iz podaljega Morović, selo širokih sokaka, s grobljem u kojemu 
je crkvica oko koje kruže legende. Sazidala ju je Marija Terezija? Ne. Slu- 
žila je kao obrana od najezde Turaka. Možda. Jamačno. Ispod crkvice su 
hodnici, a tko u njih zađe ne izlazi živ? Ne znam. Ali usred Morovića koči se 
željezni most i daje tom Šokačkom: selu posebno obilježje. 

I tako jednog ljeta — 1917. ili 1918. (oh, kako vrijeme leti!) — prošla 
sam kolima prosjeku i dok je kočijaš odmarao i napajao konje, sišla sam s 
kola i stala uz obalu. 

Netko je viknuo: »Maro!« 

Okrenula sam se, a Štefa B. mahala mi je veselo rukom: 

— Zdravo! Odakle Ti?... 

— Iz Vrbanje. 

— Jesi li vidjela moju baku? 

— Kako je ne bih vidjela. Pozdravila Te i pita kad ćeš doći. 

Štefa se nasmijala: 

— Na kirvaj, zna se! 

Opazila sam. da je u društvu mladića i upitno sam je pogledala. 

— Dođite da vas upoznam s mojom drugaricom iz djetinjstva. 

— Maro, to je gospodin Andrić, student. 

— Drago mi je! 

Pružila sam mu ruku i on ju je jedva stisnuo: 

— Zar ste i vi Šokica? 

Šukunbaba mi je bila Drenovčanka. Iz Peradinove zadruge, a moj šukun- 
djed — kažu — bio je grencerski oficir. 

— Kad to naglašujete, sigurno volite Šokce i Šokadiju? 

— Volim, jako! 

— Ija. Sve Šokce. Ove u Moroviću kao i one u Bačkoj. Znate, moj dida 
i baka su Šokci iz Bačke. Žive u Bukinu. 

— Aha! 

Rekao je nešto o čemu onda još nisam mnogo znala, a kako sam još 
bila licejka, a on student, nisam htjela da pomisli da sam neznalica i pomis- 
lila sam da bi bilo dobro promijeniti tok razgovora. Pogledala sam ga bolje. 

Stajao je onizak, u vrlo urednom svijetlosivom odijelu. Ovratnik košulje 
bio mu je visok i uškrobljen (po ondašnjoj modi) tako da mu je glava staja- 
la na ukočenom vratu. Lice mu je bilo milo: ozbiljno i dobroćudno, dobro- 
dušno. Pogled dječački, otvoren i kao malo začuđen. Štefa je kliknula: 

— Šta smo zašutjeli? Valjda nas nije smrt preskočila? 

— Znate — rekla sam — uživam promatrati čaplje, a nigdje ih nisam 
vidjela tolikih kao ovdje na Studvi. Čini mi se, stoje i o nečem razmišljaju... 

— Možda i razmišljaju, tek tko zna o čemu. Kažu, čaplje su najpametni- 
je ptice. 

— Lovci pucaju na čaplje, a mrtvima iščupaju s glave tri-četiri dugoljas- 
ta, svijetlosiva pera. Time kite svoje lovačke šešire. 

Stefa je ubacila: 


— Kite se tuđim perjem, — a Andrić je nastavio: 


— I samo ih zato ubijaju. Ta pera što vodoravno leže na čapljinoj glavi 
daju im neku osebujnost. Druge ih ptice nemaju. 


— Meni je žao kad vidim ubijenu čaplju. Možda one i filozofiraju kako 
je tužno i nepravedno poginuti radi tri-četiri osebujna pera. 

Andrić se nasmiješio i zamišljeno rekao: 

— U svakom slučaju nije dobro biti čaplja. 


X 
— > -_- -.- o < 7 = o 


Nitko me ne bi mogao razuvjeriti da nije ondje, uz obalu Studve, kraj 
slavonske šume zatinjala prva iskra u Andrićevoj duši, koja se kasnije ras- 
plamijela u oganj njegova bogatog životnog djela. Mnogostruko nadaren, 
ni jedan talenat nije zakopao. Zna se, radio je kao organizator i urednik, 
stvarao kao pisac, kompozitor i prosvjetitelj... O tome su stručnjaci svoje 
rekli 1 ne kanim ništa ponavljati. 

A vrijeme je hujalo i prohujalo. 


Sretali smo se u životu. Koji put mi je zanosno govorio o nekoj svojoj 
ideji ili planu. (Nije imao nijedne sijede vlasi.) Spominjao mi je kasnije o 
nerazumijevanju i o bolnim razočaranjima. (Sljepoočnice su mu bile prekri- 
\ene sijedom kosom.) Bog mu je poklonio talente, a život brige i mukotrp- 
nost. Sve je snosio predano i Bogu odano. Bio je Hrvat. Volio je slavensku 
braću. Bio je čovjek s kičmom. Ostao je uspravan. 

U međuvremenu i moja se kosa progrušala sijedim vlasima. Da li smo 
ikad bili mladi i zanosni? Da li je to bilo jučer ili nikad? Da li se život pro- 
sanja ili proživi? Zar rane zbilja zarašćuju i ostaju samo brazgotine? Ili srce 
iskrvari kap po kap? Ništa više ne želim spomenuti, samo svoja dva pos- 
ljednja susreta s doktorom Josipom Andrićem. 

Bilo je proljetno predvečerje. Palmotićeva ulica. (Tako je olovno siva!) 
Unišla sam u jezuitsku baziliku. Bila je rasvijetljena. Miris tamjana. Pre- 
biranje orgulja. »Volim hlad Doma Tvoga, Gospodine!« Večernja misa. Agnus 
Dei. Ljudi su pristupali i vraćali se od stola Gospodnjeg. 

Doktor Andrić se vraćao s pričesti. Pognute sijede glave, sitna koraka, 
ruku sklopljenih na prsima (kao dječak, koji se vraća s prve pričesti). A 
izraz lica? Shvatila sam: to je izraz onoga koji je osjetio — koliko to samo 
može ljudska duša — sjedinjenje s Kristom. 

Bio je u sivom odijelu. Najednom mi sinuše u pameti čaplje sa Studve. 
Što to mislim? Ne. Ne. Usnice su mi se micale: 

— »I ne uvedi nas u napast .. .« 

Od te večeri prošlo je nešto više od godine dana. Naišla sam u Društvo 
sv. Cirila i Metoda. Netko od suradnika »Godišnjaka« trebao je doktora An. 
drića... »Bolestan je, ali se ne da!... Uređuje Godišnjak u krevetu.. .« 

Tada sam ga telefonski nazvala: 

— Čujem da ste bolesni i marljivi. Voljela bih Vas vidjeti. Mogu li doći 
k Vama? 

Učinilo mi se da mi odgovara s radosnim prizvukom: 


dii Dođite! Samo mi se prije najavite. Znate kako je, dolaze mi..., a ja 
bih volio s Vama rasplesti širok razgovor. Onako, pravo šokački... 


— Najavit ću se i želim Vam da što prije ozdravite! 
Neminovni poslovi su me spriječili, a onda sam se razboljela. Odnijeli 


su me u bolnicu. Tako se nisam javila doktoru Andriću, a nisam ni vjerovala 
da je neizlječivo bolestan. Nisam se s njime više sastala. Umro je. — 


Doktore Andriću, bojim se, nikad više nećemo rasplesti »širok, šokački 
razgovor«. Jer i kad prođem kroz crna vrata smrti kako da Vas nađem u 
svijetu duša? Kako da do Vas stignem kad vjerujem da su ondje gdje ste Vi 
samo — pravedni, dobri, mudri, veliki i smjerni?... 

Stjepan KOVAČIC 


C)cagim čekacčka - bunjevačkim 
JGcvatima pevedam Cimpozija i 
atkcića ćpoamen-bisćte 
dcu Joćipu o4ndčciću 


u Dlaeni, 30. i 31. koaloanaga 1969. 


Dođosmo, draga hrvatska braćo, 
u ovaj lijepi Vaš zavičaj; 
nađosmo bratska srca i duše 

i iste misli što 1 nas vode 

u taj Vaš divni bačvanski kraj... 


Dadosmo Andriću Vašem i našem 
zajedno ovdje zahvalu dužnu 

za njegov umni svestrani rad; 

lu čusmo Vašu povijest i boli, 
godina teških breme i jad. 


Tu Subotica, Sombor, Plavna i Bač 
I Tavankut otkri srce i dušu, 
digoše svojih ravnica glas 

le k'o što žitnim morem na suncu 
njiše se zlatnih plodova klas — 


Tako se ovdje kraj Vašega Bača 
isticao svuda u ovaj mah 
hrvatskog roda isti nam cilj, 
jednaki puti, staze i misli, 

svud isti zanos, riječ, vjera i dah... 


Sve od Antunovića kroz dvjesta ljeta 
čusmo tu mučnog života hod 
predaka Vaših — dičnih otaca 

sve do Vas danas — dobrih sinova, 
što nam sačuvaste hrvatski rod. 


Na svem Vam hvala — iskrena hvala, 

što nam u ove pružiste dane, 

o Vašoj što nam rekoste grudi, 

što osjetismo svuda bratske nam 
riječi, 

zanosne pjesme, boli irane... 


No ovaj »Zbogom« ne smije biti 
zaborav svega — nehaj i kraj, 
nego početak novoga rada 

za sav naš narod — 1 krajeve sve 
za sav nam hrvatski zavičaj! 

željko BERŠEK 

(Bačka 


(putni dojmovi) 


ŠOKCI južno, 
a gore Bunjevci 
i salaši svjetložuti... 


OKOLO crkve, dvori, 
stari samostani 
i tvrđave zubom doba oronule... 


OSTACI rimskoga tabora, 
bedemi u boji vremena, 
ruševine turske neke kule, 
napuštene gradine — 
stari temelji kršćanstva 

1 biskupije Metodijeve... 


STOLJECA i žito 
rujno voće, 

vinogradi izvan sela, 
nepregledne ravnice uz 
ponosne vidike, 

a tamo dolje — 

Dunav romon1... ko 
dvostruka granica 
naše Republike... 


NATPISI i običaji, 

nošnje raspjevane — pozlaćene, 
narodi Hrvata, Mađara, 
srpskog i njemačkog življa — 
skladno poju... 


HIMNA Bačka, 

elegije i suite, 

plesovi 1 vezovi 
marame, tambure, šeširi 
1 uvijek prisutna 


velika duša — poštenih seljana... 


ISKRENI dodiri, 

Ljubav u očima, 

Duh u visinama, 

Dragost u ophodnji, 

Obiteljski voćnjaci, 

a svuda — ti zeleni pašnjaci... 


MNOGO pjesme... 
MATOS$ I ANDRIC — 
dva Pjesnika vječne Lire 
sa ovih ognjišta dragih 

1 nezaboravnih... 


Oj, Bačka zemljo, 

Domovine diko, 

srećo predraga, 

razdragano Te nebo očarava... 


NA svom putu: Plavna, 

Bač, Bukin, Palanka, 
Ristovača u blizini. 

A u glasu, a u sluhu: 

Momci iz opere »Dužijanca«... 
Predaje usmene i čisto 
zapisano blago ovog kraja 

tiho mi u srcu koraca... 


A ovih dana nezaboravna slava: 
Simpozij i izložba 

1 spomen-bista nadahnutog 
kompozitora Josipa doktora Andrića... 
Zvuci i tonovi neumrlog stvaranja...! 


NA okupu — 

pjesnici i muzičari 

i brojni štovatelji i znanci 

i gosti dragi 1 sela i gradovi: 
Tavankut, Bođani i Rokovci, 

Zagreb i Osijek i Požega Slavonska, 
Novi Sad i Sombor i Subotica i Ilok 
i mnoga naselja...iregije ko Darovi: 
Slavonija, Posavina, Podravina — 
Šijaci 1 Šokadija! ... 


Od davnine đavne veze: 

Gradišće i Slovaci, 

Lužica 1 Irct, 

Česi i Moravci 

i slavenska braća 

ko čudesni pjev ponosnih svirača. 
Mali narodi, oda Slobodi 

i veseli Slaveni od prastare Lipe, 
toj najmlađoj, iskrenoj tamburi...! 

Bisernica i čutura 

oznake naroda 

i trobojka hrvatska 

uz jutarnja zvona svečane Mise 
i obnovljena svetišta... 


Agilni mladi župnici, 

gostoljubivi franjevci i 

brižne sestre u časti voljene, 

pa u pravoj slozi djevojke, starice, 
đaci, starci, studenti i 

prosvjetni radnici...! 


DIVOTA pogleda 

krasnog zavičaja 

svih bratskih prijatelja 

i susreti vjernih suradnika! 


PJESMA ko zvjezdani život 
u Prirodi radnog Meda, 
Bog nek' Te poživi 

na mnogaja ljeta... 


Oj, Bačka zemljo — 

Domovine diko, 

srećo predraga 

razdragano Te nebo očarava... .! 


(30. 1 31. VIII 1969) 

AUGUST ĐARMATI, hrvatski pjesnik i književ- 
nik, jedan od najistaknutijih predstavnika sri- 
jemske lirike. 


August ĐARMATI 


CUugasla svjetlo 


(dcu JHoćipu o4ndčiću) 





I to se eto zbilo, magla prekrila dane, 
Hladni sjever zastudni, 

Zamukli zvuci strune, opao list sa grane, 
Prepuklo srce u grudi. 


I to se eto zbilo, usahla plodna klica, 
Vihor prolomi klance, 

Leži na zemlji zvučna, razbita tamburica, 
Akordi »Dužijance«. 


I to se eto zbilo, klonulo srce što hita, 
Zašli sunčani zraci, 

Tuguje Srijem i Bačka, poljane zlatnog žita, 
Puni su tuge sokaci. 


I to se eto zbilo, da kanu tople suze 

Ko rosa iznad njiva, 

Da čovjek bolešću shrvan kojega zemlja uze 
Naraste poput diva. 

Stjepan KOVAČIC 


CU 6e6bi pokojnog dca Jećipa Andčića 

U ovom prostoru nekada sve je živjelo 

i sve knjige i sve note pričale su i pjevale 
dok je pokojni Andrić ovdje radio 

ovdje mislio i svoje misli pisao... 

I sva je soba kao živa disala 

dok je i Andrić u njoj disao i pisao. 


A sada knjige i sve ove stvari 

kao da mrtvo šute, 

jedino Majerskov broncani Andrić 
kao da bi nam ipak želio reći 

da je trebalo još mnogo posla završiti, 
i mnogo nenapisanih nota još napisati 
a onda istom — u grob zauvijek leći. 


I slika Lomnice, u kojoj je Matoša sklađao 
po Senečićevom i Pavlovićevom libretu 

kao da bi htjela također reći 

da je trebalo završiti još mnoge glazbene stavke 
i dati snage grču u kojem se bjegunac Gustl 
nad nevoljom svoje Kroacije jadao... 

a bolno Andrićevo srce je zakazalo 

u tome tako važnome času 

pa je mrtvoga Matoša u svojem mrtvom srcu 
Lu svojem mrtvome glasu 

morao u grob odnijeti. 


Draga njegova Požega najviše mogla bi reći, 

ali na mrtvome zidu i ona mrtvo šuti 

premda je u njoj io njoj toliko pisao i skladao, 
u njoj toliko sanjao mladićkim žarom i snovima, 
u njoj toliko radio 

i u njoj čitav niz ideja izgradio. 


I trobojnice na nekoliko vijenaca 

što su mu njegove briljantne note donijele 
kao da bi o jednom bogatstvu tonove i arija 
pričati htjele... 


Ali i one na ormarima mrtvo miruju 
i nad njima kao da aveti prerane smrti 
tako pobjedonosno piruju. 


Ali njegova divna narodna kola sve od šarengradskog i iločkog 

preko tovarničkog i morovićkog, do vinkovačkog i vukovarskog 

pa do »Šokačke elegije«, »Dine drenovine« i do subotičke »Dužijance« 
još uvijek žive kao da ih je jučer stvarao. 

Njegov »Čamac na Bosutu«, pa »Kupi mi diko ciglice«... 

sve je utkano u bogati hrvatski narodni melos 

i komponiraju svojem kompozitoru Andriću 

spomenik vječne zahvalnosti, neuništivi i slavni 

kao i onaj što mu digoše šokačko-bunjevačka braća 

u šokačko-hrvatskoj njegovoj Plavni. 


I dok dah i duh pokojnog, ali među nama ipak živog, 
vedrog i marnog Josipa Andrića, pisca i glazbotvorca 
živi životom jednog od velikih hrvatskih pregalaca... 
neka u ovoj sobi živi i ovo nekoliko stihova 

kao što žive i svi napisi i zapisi o simpoziju 

u počast toga velikog i zaslužnog šokačkog sina 

koji se eto odužio svojoj toliko voljenoj rodnoj grudi 
i koji je toliko ostavio kao kulturni zalog 

čitavoj riznici onih bačko-bunjevačkih širina. 


(3. VII 1968) 

Jakov KOPILOVIC 


»BDacčka“ 


(Uz oAdndčićevu 6kladbu ,Bačka“ na čiječi s4lekće Kakića) 


Bačka je u meni, 
u zemlji, u sjeni. 
Bačka se zeleni. 


Bačka je perjanica, 
perlica Bunjevaca, 
od srca tamburica. 


Bačka se zlati... 
Pjevaju vlati 
krilata žita. 

Od naših otaca 
Bunjevaca i Šokaca 
raste dužijanca. 


Bačka je u meni, 
u pjesmi, u zemlji. 


KLASOVI PJEVAJU... 

Josip ĆOSIĆ 


CYMl(ezactova cuza 


(dczu Goćipu o4ndciću in memuocčiam) 


Ubrao sam rascvjetalu ružu s Mozartova klavira, 
tu kraljicu cvijeća svih vrtova i parkova. 

Samo pjesnici udišu miris ruža cijelog života, 
jer to je zrak od kojeg oni žive, vječno. 


Šaptala mi je svojim mirisnim govorom 

mnoge tajne slavnog Mozartovog rodnog doma. 
Osluškivao sam Mozartove klavire, taj govor muze 
za kojim je nekad sjedio — kralj klavira. 


Čarobna frula najavila je početak festivala, 
a Mozarteum u kojem stanuje božanstvena Muzika 
otvorio je vrata svim 1 jubiteljima Mozartove glazbe. 


S ružom u ruci vratih se u svoj Bea. 


Mozartova ruža usahnu 

na toplini mojih'dlanova dok je našek iz njegova doma. 
Svejedno stavih jeuz, žalobne zvukove Requiema 

u malu, crnu vazu svoje vitrine. 





Spomen-poprsje dra J. Andrića u Plavni (Bačka) 


Trebao bi Andrića bolje upoznati i mlađi naš naraštaj, 
koji također priželjkuje otvorenu, razumljivu riječ. 


(Kuzma Moskatelo) 


Otkriće spomenika 
izložbe, komemoracije 


STJEPAN KOVAČIĆ, autor »Grobne poeme« dra 
Josipa Andrića i drugih prigodnih — spjevova, 
govori na Simpoziju. 


Stjepan KOVAČIĆ 


UZ OTKRIĆE 


SPOMENIKA 





DRU JOSIPU ANDRIĆU 


Ne razumije pjesma zapovijedi, 
slobodna je — svome glasu slijedi! 


Ovi poznati stihovi neumrlog hrvatskog pjesnika Petra Preradovića 
mogu biti moto simpozija koji se danas održava povodom otkrića spomen 
biste dru Josipu Andriću. No ti su stihovi i razlog zašto je na početku 
simpozija stavljena pjesma, tj. »Poema dru Andriću«. 

Budući da je pjesma kroz vjekove bila čovječanstvu poklič slobodne 
misli kao i misli sviju kojima je sloboda bila geslo životnog puta, tako je 
i dru Andriću narod ovoga kraja odlučio postaviti spomen-bistu zahval- 
nosti. 

Ta »Grobna poema« ispratila je dra Andrića prigodom pogreba na 
vječni počinak te je recitirana i na početku ovoga simpozija. Kako je ta 
poema i njegova poetizirana biografija, smatram da je potrebno o pjesmi 
kao bitnom motivu Andrićevog životnog puta izreći nekoliko misli. 


Ako su pjesnici i njihove pjesme »čuđenje u svijetu« za ljude svaki- 
dašnjice, za svijet kruhoborske proze i materijalizma — kako je to rekao 
naš uvaženi pjesnik A. B. Šimić, onda su oni koji te pjesme iznose pred 
najširi auditorij naroda još veće čuđenje. Oni koji pored svojih dnevnih 
briga, raznih postojećih tema i problema katkad i pored životnog »biti 
ili ne biti« smatraju potrebnim da te pjesme kao zanos duha, elan čovje- 
kove misli i ljepote dignu iz narodne tradicije, ili iz knjiga poezije na 
svečane vidike umjetničko-glazbene kompozicije, kao što je to činio dr 
Josip Andrić — svakako zaslužuje zahvalnost naroda. 

»Dignuti pjesmu do nebeskih, nedoglednih visina kao slobodnu pticu, 
ovjekovječiti slobodu misaonog stvaranja pjesničkog poziva«, to je bilo 
Andrićevo osnovno gledište koje je postavio već prvih dana u svojim 
člancima o teoriji i ideji glazbenog stvaranja. I kao što ga je kroz tri de- 
cenija do maksimuma tako reći zarobila briga o permanentnom zalaganju 
za pučku prosvjetu, te konkretno uredništvo i organizatorski rad u jero- 
nimskom zavodu, isto ga je tako okupirala svom dušom misao o kompo- 
zicionom formiranju umjetničkih motiva iz narodnog pjesničkog rezervoa- 
ra i repertoara, te glazbeno oblikovanje stihova nekolicine pjesnika (Alek- 
se Kokića, Đure Sudete, Ante Jakšića itd.). 

Jednom sam ga našao gdje pažljivo čita pjesme slavonsko-zagrebačkog 
preminulog pjesnika Vlade Kovačića. Naročito se zaustavio na njegovoj 
pjesmi »Hvaljen Isus, moja stara bako« i pročitao mi stihove iz te pjesme 
koje je svakako odlučio — kako je rekao — »preknjižiti u note«. Evo tih 
stihova: 

Mojim snima, bako, kada ideš, 
obilaziš našu kuću staru, 

ti rubinu gledaš u ormaru 

da li snaše vezu kao prije 

i čuvaju predaju nam staru. 


Spavaj mirno, rađenice moja, 

sve je, draga bako, kao prije: 

na platnu se trobojnica smije 
.l utkani siri na njemu žive. 

Mi smo jaki. 

Još nam srce bije! 


Ovih nekoliko stihova još je jedanput pročitao i stavio ih u fascikl 
za kompozicione »projekcije«. Na tome je i ostalo, jer ga je smrt rza- 
ustavila. 

Noseći misao, duh i snagu pjesme svoga rodnog kraja, tj. one šokač- 
ko-bunjevačke ravnice dalje u ravnice širokog Srijema, pa od Morovića, 
prelazeći slavonske širine sve do Slavonske Požege i do Zagreba, on je 
od svojih najranijih godina skoro do zadnjih časova života nosio u sebi 
melodiju toga ravničarskog pejsaža, bogatstva i sunca. Formiravši raspon 
svog rada na pučkoj knjizi — kako je rekao — između triju rijeka, tj. 
Dunava, Bosuta i Orljave, on je paralelno studirao i glazbene tradicije 
ovoga velikog riječkog trokuta, te mu je pjesma postala kao neki ne- 
odvojivi životni pratilac i kao neki magnet koji ga je privlačio svojom 
preobilnom kvantitetom i kvalitetom, svojom šarolikošću i svojim skla- 
dom. Andrić je snagu pjesme dizao na pijedestal vrhova ljudske slobode 
i plemenitih poriva, a melodioznost je smatrao uzvišenim oblikom čovječje 
misli i poticajem na pozitivna djela kako pojedinaca tako i čitavih druš- 
tvenih i narodnih grupacija (elegije, himne, ode, simfonije itd.). 

Kada je pribivao fenomenalno uspjeloj priredbi zagrebačkog folklor- 
nog umjetničkog društva »LADO« u Hrvatskom narodnom kazalištu, koje 
je izvodilo bunjevačke narodne pjesme i plesove, te je uz buran pljesak 
gledalaca program morao djelomično biti ponovljen sedam puta, tada su 
u štampi bunjevačke pjesme i plesovi nazvani biserom folklorne umjetnosti. 

Andrić je, oduševljen tim briljantnim uspjehom svojih bačkih zem- 
ljaka, odlučio da već započeto djelo »DUŽIJANCU« završi u što skorije 
vrijeme, pa je to zaista i učinio. To prvo bunjevačko scensko pučko djelo 
predao je na izvedbu subotičkom kazalištu. »Dužijanca« je toliko odu- 
ševila publiku da se je davala sedamnaest puta, uvijek uz punu kuću i 
puno oduševljenje i pljesak. Na jednoj od predstava bio je i jedan kom- 
pozitor i glazbeni kritičar iz susjedne Mađarske, koji je u »Magyar hvila- 
pu« napisao: »... upravo me je očarao taj sklad, ritam, ljepota pučkih 
bunjevačkih napjeva, utkanih kompozitorskim majstorstvom kao divni or- 
namenti na najmekšoj svili.« 


Nije nimalo čudno što je to bunjevačko kolo, nazvano biserom  fol- 
klorne umjetnosti, osvojilo primat ne samo u Zagrebu, Beogradu, Sarajevu 
i Novom Sadu nego je svojom skladnošću očaralo i gledaoce izvan naše 
zemlje, pa je tako u Londonu dobilo prvu folklornu nagradu, a slično je 
bilo i na još nekoliko festivala u inozemstvu. Također nije čudno što su 
i Andrićeve kompozicije bile i još su uvijek u programima naših radio- 
stanica; prešle su one i oceanske prostore te se daju i na nekim radio- 
-stanicama Sjeverne Amerike. 


Jer bunjevačka pjesma i ples i glavni sadržaj Andrićevih kompozicija 
ista su žica, ista duša i isti zanos. 

Pokojni Blaško Rajić rekao je prilikom jedne izvedbe pučkih bunje- 
vačkih pjesama u Subotici: 

»Naša snažna pisma, koju pivamo dušom i srcem, onda kad možemo 
da ju pivamo, leži na dnu naših dana i onda kad ju ne možemo pivati. 
Ona je naš ponos i naša snaga u sve dane našega naroda«. 

Tu ideju o pjesmi prihvatio je i dr Josip Andrić i dao joj karakter 
narodne vitalnosti, sunca i vedrine. Ona je zračila kroz cijeli opus njegova 
životnog puta i svih njegovih poteza, ona je bila geslo njegova neshvatljivo 
opsežnog stvaranja u svim oblicima intelektualnog rada, a prožimala je 
i njegovu kršćansku i nacionalnu orijentaciju. Ona se odrazuje kao ne- 
iscrpna vjera na njegovim brojnim putovanjima u Irsku, Francusku, Je- 
ruzalem, Italiju, Njemačku itd. Snažan duh slobode čeličio ga je kroz 
njegova brojna glazbena književna djela. Ako bismo njegov duševni po- 
tencijal htjeli objasniti što kraćim izrazom, onda bismo rekli da je čitav 
njegov opus jedna velika poema. 

Radi toga eto i čitav ovaj Simpozij u povodu otkrića njegove spomen- 
-biste u Plavni ima kao moto i početak poemu. Poemu koja je bitni sup- 
strat i odjek njegova života i nerazrušivi granit vjere u život njegova 
naroda i u njegovo pravo na život među ostalim narodima u ovim pre- 
djelima. 

Neka lik dra Josipa Andrića zrači nezaboravnom uspomenom na nje- 
gov život i neka se budući naraštaj sa zahvalnošću i pijetetom sjećaju 
ovoga svojeg narodnog velikana! 

Ugledni gosti i narod na otkrivanju spomenika dru J. Andriću 


ŽELJKO BERŠEK, publicista, jedan od prvih 
biografa dra J. Andrića, organizator izložbe o 
dru J. Andriću u Ristovači. 


željko BERŠEK 


IZLOŽBE 





KOMEMORACIJE 


Prigodom ove veličanstvene kulturne proslave, s neiskazanom radosti 
zahvaljujem Organizacionom odboru što mi-je ponudio čast da otvorim, 
po meni postavljenu, MEMORIJALNU IZLOŽBU životne djelatnosti jed- 
nog izuzetno istinskog i svestranog čovjeka čiji materijalni i svakako 
nepotpuni eksponati čine tek djelomičnu: dokumentaciju o opsežnom stva- 
ralaštvu što ga tek treba prezentirati da bi se upoznala sva ljepota i uži 
tak, neslućena bogatstva rasplamtjelih ugođaja što ih pobuđuju i pružaju 
Andrićevi stihovi, njegove osebujne kompozicije i stil doživotnog književ- 
nog tvorca na sveobuhvatnim relacijama: BOG—ČOVJEK—NAROD—ČO- 
VJEČANSTVO, i za koga zaista vrijedi ona Kazantzakisova maksima: 


Jedan je jedini put: 
naći veliki ritam 
i povjerljivo mu se 
predati! 
Ovdje je riječ o čovjeku koji je čitav svoj život bio obuzet hrvatskim 


narodom i koji je svoj život ostalim narodima veličanstveno posvetio! 
I u njemu se obistinila misija Ritma! 


Kao pjesnik, kompozitor, književnik, publicist, dugogodišnji glavni 
urednik jeronimskih obiteljskih izdanja, dokumentarist i putopisac, mu- 
zikograf i muzikolog, pok. Andrić spada zasigurno među najplodnije i 
najsvestranije talente domovine Hrvatske, Južne Slavije i Evrope. 


To dokazuje preko 700 njegovih kompozicija koje zastupaju narodni 
smjer po svom muzičkom stvaranju — a to znači govoriti narodnim glaz- 
benim jezikom! 

Gotovo svi naši krajevi zastupani su u njegovim obradama, dok Bačka 
i Slavonija imaju posebno mjesto. Više tiskanih muzičkih knjiga, velik broj 
glazbenih i inih studija, eseja, kritika i drugih vrsti djelatnosti u stvarala- 
štvu, znatan su prilog našoj općoj kulturnoj i umjetničkoj baštini. U tam- 
buraškoj muzičkoj kulturi Andrić je kroz svoje životne decenije dao više 
nego svi kompozitori u tom pogledu do njega. No, o iome će više riječi 
biti na Simpoziju. 

Još u ranim gimnazijskim danima upoznao sam ovoga velikog hrvat- 
skog intelektualca i umjetnika na šetnjama kroz požeško vinogorje. Mnogo 
je bilo naših osobnih susreta i posjeta, u njegovu stanu na Podolju ili kod 
nas u Supilovoj ulici, a najčešće u prostorijama Čehoslovačke besede na 
Dolcu, a nakon mojih svojevremenih novinskih napisa prije punih 10 
godina, posebno prigodom 50- godišnjice kompozitorskog rada, pa i ranije, 
a i kasnije, dok se o Andriću javno šutjelo, sjetio sam se u to doba one 
Cassiodorusove rečenice: »Turpe est in patria peregrinum Essel« (Sramota 
je u domovini biti tuđ!). Tih godina, dakle 1959, za vrijeme intimne pro- 
slave njegova kulturnog i javnog djelovanja, na moje traženje, jednog mi 
je dana kompozitor izložio opširno svoju AUTOBIOGRAFIJU, koja je, na 
žalost, do sada ostala neobjavljena, a koju ćete imati prilike čuti prigo- 
dom cjelokupnog trajanja IZLOŽBE u najavi poznatog zagrebačkog dram- 
skog glumca Miroslava SUPANCA, u čiji je program uz Sudetu, Preradovi- 
ća, Krležu, Matoša, ušao i Andrić, a čiji tekst čita umirovljeni prosvjetni 
referent Mate SUDETA, brat pok. pjesnika i hrvatskog učitelja Đure SU- 
DETE, putem magnetofonske vrpce. 


Biografija maestra Andrića, tihog i skromnog plodonosnika, nastavlja 
se vrlo bogato i za posljednjih osam godina, ispunjena neumornim radom 


stvaraoca, te ću je ukratko nadopuniti najvažnijim podacima iz razdoblja 
od 1959. do 1967. god. 

Nakon izlaska mojih osvrta (Narodni list, Vjesnik) u kojima sam na 
njega do tada jedini javno skrenuo pažnju tadašnjem suvremenom životu 
i opširnije današnjem (a on je oduvijek bio veoma suvremen, što se vidi 
iz obrađivane tematike), znao mi je reći: 

— U Udruženju kompozitora primili su me raširenih ruku, a pred- 
sjednik mi je ponudio počasno mjesto! ... Oni pojma nisu imali o razno- 
vrsnosti i opsegu moje djelatnosti! 

Gotovo je nepoznato ostalo da je pok. dr Andrić bio maltretiran za 
vrijeme rata od hitlerovaca jer je bio protivnik fašizma, da je proživio 
veoma teške dane i da je kao čist i pošten u svakom pogledu kao aktivan 
ljubitelj Mira, Istine i Bratstva bio zatočen u koncentracionom logoru. 


Prije više godina bivši su ga internirci, pretežno Slaveni iz Evrope, 
znali posjetiti u Zagrebu. Tada mi je znao reći: 


— Imam goste, posebno drage, koje gotovo da ne možete zamisliti! ... 
Iz nekadašnjeg logora... .! 


Tada su naše radio-stanice (posebno Osijek pod upravom kompozitora 
Julija Njikoša, Radio-Zagreb i Radio-Novi Sad, pod upravom Save Vuko- 
savljeva) gotovo redovno na svom repertoaru izvodile njegove skladbe 
prožete narodnim ritmom i melosom, ispunjene svečanom ljubavi žetve, 
obasjane suncem i osvijetljene pjesmom i veseljem... 

Iako uz njegov klavir stoje slike genijalnih stvaralaca kroz stoljeća, 
u zenitu njegovih inspiracija dostojanstveno stoje Lisinski i Matoš, a uz 
njih velika i bezgranična ljubav prema malim, posebno slavenskim narodi- 
ma... Usput rečeno, prvi je objelodanio »VEČER«, orkestralnu partituru 
Lisinskoga, te je poput njega komponirao na češke i slovačke tekstove... 
A odavde i »DVA SRCA NA TATRAMA« kao rana kruna budućoj poro- 
GHiEL.4: 

Za naše kulturne prilike vrlo je zanimljivo da je kompozitor prema 
libretu dra Gene Senečića i dra Bore Pavlovića, popularnih hrvatskih 
pjesnika i književnika, pripremao operu »MATOŠ«. 


A. G. Matoš je naime po svom ocu potekao iz istog sela Plavne iz 
kojega je Andrić po svojoj majci. Tom svom velikom zemljaku kompozitor 
nastoji u tom djelu posvetiti najljepše tonove svoje muzike. 





Izloženi rukopisi i partiture 


Osim ovoga, uz mnoga druga i bogata i raznolika ostvarenja, dosta je 
ostalo u nacrtima i nedovršeno. 


Ipak, prerana biološka smrt, koja ga je zatekla prije tri godine u na- 
ponu najblistavije snage duha, onemogućila je mnoge velebne zamisli, 
velebne zbog toga što su duboko ljudske, čiste, kristalno dragocjene i uz- 
višene. Sjetimo se samo prve bunjevačke opere »DUŽIJANCE«, čije je iz- 
vore uzeo s momačkih bunjevačkih razigranih kola i čiju smo izvedbu 
i praizvedbu g. 1953. imali prilike čuti u Subotici kao rijedak nacionalno- 
-umjetnički događaj. 

Kraz godine primao je vidna priznanja za svoj rad. Među ostalim, pri- 
godom  70-godišnjice nesebičnog života i preko pola stoljeća aktivnog i 
zanosnog, duboko prosvjetnog rada, god. 1964, Papa Pavao VI podijelio 
mu je odlikovanje komendatora reda sv. Grgura. 


Mnoga kulturno-umjetnička društva danas izvode njegove kompozicije, 
kako kod kuće, tako i u inozemstvu. 


Tako mu npr. Hrvatska bratska zajednica u Sjedinjenim Američkim 
Državama poklanja nakon velikog i, njemu u čast, jubilarnog koncerta 
njegovih kompozicija veliki magnetofon, na kome je kasnije snimao mnoge 
melodije. Bilo je to također prije desetak godina! ... 


Osim na književnom polju, uz knjigu o Irskoj (Irska, zeleni otok) i 
druga izdanja (roman Velika ljubav, Apostol Hrvatske, Kršćanski brak, 
Srijemske elegije, Sunčani vinograd, Sveta pastirica, Vuk u ovčjoj koži, 





Iz životne djelatnosti dra J. Andrića 


Hrvati u Irskoj, U Kristovoj domovini, Žito u svjetskom gospodarstvu) 
djelovao je dugo kao neumoran urednik. Prvi je napisao i cjelovitu Po- 
vijest Slovačke glazbe, često citiranu, dok je I svezak Muzičke enciklopedije 
donio o njemu tek sažet prikaz. Bio je suradnik lužičko-srpsko-hrvatskog 
rječnika (tajnik istoga društva), kroz 40 godina aktivan koordinator stra- 
nih slavista, veliki prijatelj Gradišćanskih Hrvata itd. i tako redom, a onda 
opet: suite, kantate, plesovi... 


Zaredala su i češća putovanja kao i prije, u Čehoslovačku, DR Nje- 
mačku, u posjet najmanjem slavenskom narodu — Lužičkim Srbima, 

zatim u Rim, u Gradišće, među stare Hrvate izvan domovine, da bi nakon 
tih putovanja na prigodnim svečanostima u Zagrebu uz bogat umjetnički 
program (intimno aranžiran) održavao predavanja o svojim putnim utis- 
cima s glazbom naroda koje je pohodio i s bogatim brojem dijapozitiva, 
filmova, uspomena... On nikada nije zaboravio da je i novinar! 

Iskrsavaju nove partiture, redaju se edicije, a posljednji njegov knji- 
ževno-redaktorski posao bio je Katolički godišnjak za 1967. godinu; do- 
vršavao ga je na samrtnoj postelji. 

Prije toga održani su koncerti, koji su posebno bili toplo i oduševlje- 
no primljeni u Slav. Požegi, gradu njegova školovanja i prvih ambicija. 

Od njegove smrti, koja je samo prividna jer je Andrić i svojim dje- 
lom dokazao da je preskočio granice Smrti, i od veličanstvenog oproštaja 


saga 





Dvije djevojčice u bačkoj narodnoj nošnji 


prošlo je, eto već treće ljeto. A tek sada imat ćemo priliku upoznati jedan 
grandiozan fundus što ga je u nasljedstvo svom narodu, narodu svom 
hrvatskom i mnogim bratskim narodima ostavio ovaj neumorni pregalac, 
da se njime koriste i zanose. 

Andrić je studirao na tri fakulteta izvan zemlje, poznavao je glavne 
evropske i svjetske jezike, bio je svestrani intelektualac, sve svoje najple- 
menitije snage stavio je u službu naroda, odbacivši mnoge zamamne po- 
nude kao perspektive, na koje je kao čovjek imao pravo. 

Njegovo najznačajnije životno djelo svakako je neumoran rad na du- 
gogodišnjem nastojanju oko kanonizacije bl. Nikole Tavelića. Tu suradnju 
dijelio je s drom Đurom Kuntarićem. Uspio je postaviti i hrvatski oltar 
u Sv. Zemlji. | 

O njegovim posmrtnim danima pisala je katolička štampa (Katolički 
godišnjak, Glas Koncila, Bakarska zvona), a njegov odlazak iz naše sredi- 
ne zabilježio je i zagrebački Vjesnik. Napomenuo bih na kraju da je An- 
drić pripomogao da je obnovljena glazbena «revija »Sv. Cecilija« u Hrvat. 
skom književnom društvu sv. Ćirila i Metoda i da je Pododbor Matice 
hrvatske u Slavonskoj Požegi nedavno izdao njegovu knjigu: Slavonske 
narodne pjesme Požeške kotline. 


Pokojni maestro bio je umjetnički vibrator svih naših tipičnih prilika 
u Hrvatskoj kroz XX stoljeće, što se najbolje moglo uočiti na izložbenom 
prostoru u Ristovači (30. kolovoza 1969), premda su zbog kratkoće vre- 
mena mnogi prilozi ostali neizloženi. Ali i tu je bio on: bogatstvom uma, 
širinom duha i čistoćom duše! ... 


Kod umjetničkog aranžmana izložbe pripomogla mi je č. sestra Marija 
Arkanđela Čoklo iz Bačke Palanke. 

Kad bi kojom prilikom veliki narodi imali jednog Josipa Andrića, on- 
da bi zasigurno i sva njihova djeca znala njegovu biografiju napamet. Mi 
se bar možemo ponositi svojim velikanima! 


IZLOŽBA U ŠIBENIKU 


Nekoliko dana prije početka svečanosti prvoga hrvatskoga sveca Nikole 
Tavelića u Šibeniku, gradu njegova rođenja, kao rimske reprize kanoniza- 
cije poslije rata zato da se sudionici i gosti upoznaju s budućim Zbornikom 
pravio je Organizacioni odbor za podizanje spomenika dru Josipu Andriću 
i Uredništvo Zbornika vrlo zapaženu Informativnu izložbu usred samoga 
grada. 





Šibenska izložba o dru Josipu Andriću (18—20. IX 1970) 

Izložba je učinjena prilikom ove najveće hrvatske katoličke manifesta- 
cije poslije rata zato da se sudionici i gosti upoznaju s budućim Zbornikom 
o dru Josipu Andriću, čovjeku koji je najzaslužniji bio za Tavelićevu kano- 
nizaciju, ali koji je, na žalost, umro prije ovoga ostvarenja. 


U velikoj dvorani župnog franjevačkog dvora »Gospe van grada« pre- 
zentirani su svi kulturno-znanstveni, historijski, umjetnički i muzički ma- 
terijali, kao i fotomaterijali koji su skupljeni nakon Simpozija u Bačkoj i 
njegove reprize u Zagrebu prošle godine (1969). Uz ovo izložen je bio i 
dio ostavštine ovoga velikog i svestrano plodonosnog intelektualca, uz pri- 
godne Spomenice, s originalnim i danas već raritetnim izdanjima njegovih 
književnih djela, koje je izdavao kao dugogodišnji glavni urednik sveto- 
jeronimskog Hrvatskog književnog društva u Zagrebu. 


Zastupani su bili i mnogi naši dragi prijatelji s kojima je dr J. Andrić 
podržavao uske i srdačne veze kao: Gradišćanski Hrvati, Lužički Srbi, Slo- 
vaci, Česi i drugi. 


Izložbu je na dan najsvečanije proslave u nedjelju 20. rujna posjetio 
među ostalima i zagrebački nadbiskup dr Franjo Kuharić s pratnjom. 
Velik broj naroda u svečanim narodnim nošnjama, građana sa simboličkim 
znacima i hrvatskim trobojnicama, velik broj mladog, srednjeg i starijeg 
klera iz svih krajeva kao i stranci-turisti, dolazili su da pogledaju ovaj 
izložbeni prostor i njegove eksponate i da barem djelomično sagledaju 
dugotrajan i nesebičan rad čovjeka koji je s mnogo osjećaja i ljubavi sav 
svoj život posvetio plemenitim i uzvišenim ciljevima. 


KOMEMORACIJA U POVODU TREĆE OBLJETNICE SMRTI 


U povodu treće godišnjice smrti velikoga hrvatskog intelektualca i 
umjetnika dra Josipa Andrića, Organizacioni odbor za podizanje njegova 
spomenika i Uredništvo Zbornika o njegovu životu i djelu u zajednici s 
Hrvatskim književnim društvom sv. Ćirila i Metoda pripravilo je u pro- 
storijama istoimenog Društva 15. XII 1970. svečanu III komemorativnu 
priredbu kojoj je prisustvovala pokojnikova supruga i najprisniji prijate- 
lji, poštovaoci i suradnici Andrićevi. 


Prof. Radovan Grgec, glavni urednik Hrvatskog književnog društva sv. 
Cirila i Metoda i odgovorni urednik ovoga Zbornika, otvorio je svečanost 
pozdravnom riječi, nakon čega je mladi član KUD »Šokadija« iz Zagreba 
Zvonko Poduška u šokačkoj nošnji recitirao pjesmu Stjepana Kovačića 
»Pozdrav bačko-bunjevačkim Hrvatima«. Poslije ovoga hrvatski pučki pi- 
sac Janko Matko govorio je o radu dra Andrića na osnivanju Tavelićeva 
doma u Krašiću. — Branka Koler, članica KUD »Šokadija«, recitirala je 
također Kovačićevu pjesmu »U sobi dra Andrića«, a nakon toga je hrvat- 
ski književnik prof. August Đarmati pročitao dvije svoje pjesme iz novijih 
rukopisa. Tada su o radu na Zborniku govorili gl. urednik i tajnik Odbora 
Ladislav Beršek, koji je opširno prikazao svestranost misije i akcije ovoga 
Odbora: dva simpozija, tri izložbe, Zbornik, a u planu je podizanje spo- 
men-ploče na Andrićevoj kući i akcija da jedna od zagrebačkih ulica nosi 
Andrićevo ime. Nakon ovog izlaganja prof. Juraj Lončarević, jedan od or- 
ganizatora 1 inicijatora Simpozija, odao je L. Beršeku priznanje na sve- 
stranom angažiranju oko realizacije ovih planova, te prikazao detalje rada 

Odbora, koji je bez sredstava i dotacija do sada uspio podići i Spomenik 
kao i organizirati znanstvene priredbe u čast dra Andrića. Muzički urednik 
Radio-Zagreba Julije Njikoš prezentirao je pojedine partije iz Andrićevih 
kompozicija, a predsjednica Slavonskog tamburaškog drušiva »Pajo Ko- 
larić« iz Osijeka, prof. Marija Vukelić, kao delegat pročitala je referat o 
vezama dra Andrića s Osijekom na ostvarivanju tamburaške glazbe. Na- 
kon toga je pjesmu »Savo vodo ...« ponovno recitirala Branka Koler, po- 
tom sam ja referirao o izložbama i popularizatorskim akcijama što 
ih je Odbor pokrenuo posljednjih godina. Posebno sam istaknuo 
brojnu hrvatsku katoličku štampu koja je često informirala našu javnost 
u zemlji i svijetu o svim najvažnijim nastojanjima oko popularizacije 
Andrićeve ličnosti i njegova djela. Istaknuo sam također »Hrvatske novi- 
ne« u Gradišću, bečki »Novi glas«, »Bakarska zvona«, »Glas Koncila«, emi- 
sije na Radio-Vatikanu, kao i sve one ljude koji su predano potpomogli 
nastojanje odbora u našem zajedničkom dugu prema velikom skladatelju 
i književniku dru Josipu Andriću. 


I na kraju Stjepan Pačarić prikazao je više desetaka umjetničkih ko- 
lor-dijapozitiva sa svih dosadašnjih skupnih priredaba. 

MARIJA VUKELIĆ, prof., predsjednica Slavon- 
skog tamburaškog društva »Pajo Kolarić« iz 
Osijeka. 


Marija VUKELIC 


SJEĆANJE NA 





DRA JOSIPA ANDRIĆA 


Kao predstavnik STD »Pajo Kolarić« iz Osijeka imam čast da na ovoj 
komemorativnoj priredbi govorim o čovjeku koji je radom i srcem bio 
vezan za naše Društvo. O životu i zaslugama dra Josipa Andrića sigurno 
će danas biti riječi, više će o ovom neumornom i svestranom stvaraocu 
reći njegovi biografi i povjesničari glazbe, a ja imam nakanu da osvježim 
sjećanja, da istaknem što je pok. dr Josip Andrić značio za naše Društvo. 
Nemoguće je obuhvatiti sve, dugogodišnju i svestranu suradnju u cilju 
unapređenja tamburaške glazbe, ali mogu reći da je za razvoj našeg Dru- 
štva ova suradnja bila dragocjena. Dr Josip Andrić bio je inicijator mno- 
gih naših akcija, bio je dobronamjerni savjetnik, bio je naš veliki prija- 
telj i prvi počasni član STD »Pajo Kolarić«. 


U ovom izuzetnom trenutku bude se sjećanja na jednu plemenitu lič- 
nost, na dragog čovjeka i vrlog rodoljuba. Neposredan, skroman i nena- 
metljiv, on je ljude brzo osvajao dobrotom i toplinom koja je zračila iz 
cijelog njegova bića i zato je u našim redovima bio i cijenjen i voljen. 
U prostorijama STD »Pajo Kolarić« provodio je časove suradnje, doživlja- 
vao je dragi maestro i svoje trenutne radosti, slušajući kako se ostvaruje 
i muzicira neka od mnogobrojnih njegovih skladbi. 


Mislim da neću pretjerati ako kažem da je glazba bila njegov životni 
credo i tambura njegov najmiliji instrumenat. Tambura ga je podsjećala 
na mladost, na rodni kraj i njegovu Bačku. Stoga je svoje stvaranje pris- 
no vezivao za tamburu od prvih mladenačkih pokušaja, od prvih skladbi 
koje je napisao još kao gimnazijalac, pa sve do smrti, koja je duboko 
potresla sve članove našeg Društva. Svi smo bili svjesni, a i danas to osje- 
ćamo, koliko je STD »Pajo Kolarić« izgubilo u njegovoj ličnosti i kako je 

taj gubitak nenadoknadiv. Za nas je taj rastanak bio još bolniji, jer je 
svoje zadnje djelo, »Kantatu o Paji Kolariću«, skladao za naš orkestar, i to 
zadnjim snagama i u bolesničkoj postelji, kako bi IV festival tamburaške 
glazbe Jugoslavije — čiji je začetnik bio dr Josip Andrić — dobio još jed- 
no reprezentativno djelo. Ne mogu se ni danas oteti dojmu njegova pos- 
ljednjeg pisma kada je pisao: »Ako i ne ozdravim više, pa ako ova kantata 
o Paji Kolariću ostane moje zadnje djelo, znajte da je doista s velikom 
ljubavlju i žrtvom stvarano. A ako ozdravim, ovo je tek prva trećina kako 
sam zamislio uveličati Kolarića u formi kantate.« Na žalost, kantata je 
ostala njegovo zadnje djelo, jer se zauvijek smirila neumorna skladatelje- 
va ruka, ali je na IV festivalu tamburaške glazbe Jugoslavije doživjela 
svoju praizvedbu i tako predstavljala vrijedan prilog muzičkoj literaturi 
za tambure. I ovaj podatak govori kako je dr Josip Andrić bio neumorni 
skladatelj, koliko je nastojao i radio da tamburaštvo podigne na jedan 
viši nivo, dokazujući na taj način da je tamburaška glazba sastavni dio 
naše cjelokupne muzičke kulture. Stajao je na stanovištu da jedino umjet- 
ničko glazbeno stvaralaštvo omogućuje tamburaškoj glazbi pravo na op- 
stanak. Svaki instrument u muzičkom životu i povijesti muzike vrijedi 
samo onoliko koliko vrijedi literatura za nj stvorena. Polazeći od te tvrd- 
nje, on je svim svojim snagama ušao u problematiku tamburaštva i tako 
zacrtao jasnu liniju umjetničkih težnji u tamburaškoj glazbi. 


Na toj osnovi surađivao je dr Josip Andrić sa STD »Pajom Kolarićem« 
iz Osijeka, jer je u mladom i ambicioznom dirigentu i pedagogu Juliju 
Njikošu našao vrsnog suradnika. Drug Njikoš je prihvaćao korisne savjete 
dra Josipa Andrića i realizirao ih u radu s našim orkestrom, koji je sve 
kvalitetnije muzicirao, upravo onako kako je to veliki maestro zamislio. 
Veliki učitelj i mladi učenik dokazali su da težnje k umjetničkom dometu 
ne stoje u suprotnosti s amaterskim muziciranjem koje prevladava ri 
izvođačkoj tamburaškoj praksi. Danas više ne govorimo o težnjama nego 
o umjetničkoj praksi, koja se najočitije objelodanjuje na festivalima tam- 
buraške glazbe što se održavaju u Osijeku i pružaju mogućnost mnogim 
orkestrima da prikažu kako je tambura zauzela ravnopravno mjesto među 
ostalim glazbalima. Svaki je festival potvrda više kako je pok. dr Josip 
Andrić išao pravim putem u razvoju tamburaške glazbe, kako je njegov 
udio u tom napretku izuzetno velik. O tim zaslugama pisao je iscrpno 
kompozitor Julije Njikoš za Bilten u povodu V festivala tamburaške glaz- 
be Jugoslavije, koji se prošli mjesec održao u Osijeku. Izvedene su tom 
prilikom mnoge nove skladbe za tambure, ali se baš tada potvrdilo ila 
je dr Andrić »svakako kompozitor koji je dušu tambure najbolje poznavao 
i u svojim skladbama za tambure to najvjernije iznosio«. 


No njega danas nema, ali se s mnogo pijeteta sjećamo ovog divnog 
čovjeka, velikog entuzijaste i neumornog kulturnog radnika. Dr Andrić je 
živio za umjetnost, živio za tamburicu, s kojom se neraskidivo vezivao 
na svom dugom životnom putu od Bačke do Zagreba, gdje se zauvijek 
smirio kasnog jesenjeg dana prije tri godine. Još je sve svježe i čini nam 
se da je tu s nama, jer je duhom tu, živi kroz svoja djela kojima nas je 
zadužio. Živi uspomena na jedno uporno stvaranje preobraženo u zvuke, 
na jednu skladnu i plemenitu ličnost koja je našla mjesta u srcima mno- 
gih ljudi, stekla mnoge poštovaoce. Pri kraju već spominjanog pisma pok. 

dr Andrić piše: »U toj sam kantati muzički spojio Kolarićevu i svoju lju- 
bav prema tamburi, koja me prati evo do kraja života. Kolarić, pjesma, 
tambura, Osijek, Slavonija — to je uveličano u tom djelu. Neka bude 
primljeno otvorena srca, kao što je iz otvorena srca i poteklo«. I ta je 
ljubav potekla kroz zvuke naših tambura, vezivajući naše Društvo za us- 
pomenu na velikog kompozitora i nenadoknadivog prijatelja. 


Danas sam došla ovamo da u ime cijelog Društva budem tumač tih 
osjećanja, da odam dužno poštovanje i zahvalnost, da istaknem kako na- 
stavljamo put kojim nas je pok. dr Andrić poveo. Došla sam da kažem 
kako dr Andrić nije zaboravljen, jer nikada ne umiru oni koji iza sebe 
ostavljaju djelo ljubavi. 


Neka je vječna slava dru Josipu Andriću! 


(U povodu III komemorativne priredbe u Zagrebu, 15. XII 1970.) 

Dr Josip Andrić zbiljski je vjerovao u sve ono što je 
činio i isto tako iskreno ljubio sve ono u što je vjero- 
vao. Zato njegov cijeli život predstavlja istinsku priču 
o čovjeku koji je svijest o sebi i svom mjestu u jednom 
vremenu prenio u narodni duh, postavivši samom sebi 
cilj: služenje vlastitom narodu. Patnjom i pregalaštvom 
našao je put k visinama! 


(Juraj Lončarević) 


Pozdravi Simpoziju 








Mi, Hrvati u Bačkoj, obećajemo na ovoj svečanosti da ćemo sve učiniti da 
se vrijednosti rada dra Josipa Andrića sačuvaju i njeguju. Ovaj simpozij 
i otkrivanje poprsja veliko je priznanje, ali neka ne bude posljednje, jer 
Bačka je zahvalna svom velikom sinu... 

Hrvati iz Bačke u vijenac pred njegov spomenik uplest će ruže ljubavi i 
zahvalnosti za sve što je učinio i za sve što trajno ostaje kao naše zajedničko 
blago. 


(Bela Gabrić) 


IVAN PRČIĆ, umirovljeni učitelj, organizator i 
rukovodilac KUD-a »Matija Gubec« iz Tavan- 
kuta kod Subotice, književnik, prisan prijatelj 
dra Josipa Andrića, govori na Simpoziju. 


Ivan PRČIC 





U ime Hrvatskog kulturnog umjetničkog društva »Matija Gubec« iz 
Tavankuta, što sam ga s grupom omladinaca osnovao 1946. godine, po- 
zdravljam ovaj znanstveni Simpozij koji se održava u povodu 75-godišnjice 
rođenja dra Josipa ANDRIĆA. 


Moje poznanstvo s drom Josipom Andrićem datira od prije petnaestak 
godina, kada je on došao u Tavankut radi skupljanja narodnog melosa nas 
Bunjevaca Hrvata iz Tavankuta. Pomagao sam mu u tome poslu. Bio jje 
i gost kod mene i tom sam mu prilikom pokazao i zbirku svojih pjesama 
u rukopisu kao i dramska djela. Rekao mi je da je to za njega bilo — 
Gtkfiken je. 


Poticao me je na daljnji rad. Ponudio je svoju suradnju da mi kom- 
ponira arije za pjesme u mome dramskom djelu »TRNORUŽICA« i sprem- 
nost da to moje djelo prevede na slovački! Neizmjerno žalim što ni- 
sam odmah i objeručke prihvatio tu ponudu, jer smrt mi ga je otela. 


Prigodom mojih dolazaka u Zagreb — obično na jesenji velesajam 
— redovno sam potražio i dra Josipa Andrića. Svraćao sam u njegovu 
kuću kao rodu svome, kao skupljaču, zaštitniku i patrijarhu nas Bunje- 
vaca — Bačkih Hrvata. Tako sam ga pohodio i one posljednje jeseni kad 
je u bolesničkom krevetu — kako sam reče — posljednji put uređivao 
Katolički godišnjak, u koji je uvrstio i moju pjesmu »KRST I BOR«. 
Izgubili smo ga — izgubio sam ga! 

Odsada, kada budem dolazio u Zagreb, neću više imati »svoj rod«, 
kamo da svratim, koga da pohodim, neću se više s drom Andrićem moci 
otvorena srca porazgovarati o zajedničkim težnjama i tegobama. Mogu 
jedino svratiti k njegovoj ožalošćenoj obitelji da se zajedno sjećamo onoga 
koga smo imali i koga smo izgubili. 

Ponovno pozdravljam sudionike ovoga Simpozija, priređenog u čast 
dra Josipa Andrića i kličem mu u ime Hrvatskog kulturno-umjetničkog 
društva »Matija Gubec« iz Tavankuta: 


»SLAVA DRU JOSIPU ANDRICU!« 

JOSIP BENAK, seljak, slikar-naivac iz Bođana u 
Bačkoj, pozdravlja Simpozij. 





Josip BENAK 


U ime stanovnika mjesta BOĐANI želim pozdraviti i izručiti pozdrave 
svih stanovnika Bođana ovoj svečanosti u povodu otkrivanja spomen-biste 
dra Josipa Andrića u Plavni. 


I mi stanovnici mjesta Bođana htjeli bismo nešto reći u vezi s pori- 
jeklom dra Josipa Andrića. 


To je čovjek koji je ponikao iz ove ravne Bačke, a porijeklom je bio 
po djedu »Fabri« iz sela Bođani. 


Životni put doktora Josipa Andrića pokazivao je Hrvatima i ostalim 
narodima u našoj sredini kako treba svu svoju snagu upotrijebiti za kul- 
turno uzdizanje naših naroda i tako je otvorio put mlađim naraštajima 
k sjedinjavanju Hrvata iz ravne Bačke, Srijema, Slavonije, i svih ostalih 
pokrajina gdje oni žive. 

Doktor Josip Andrić kao književnik, kompozitor i pjesnik u svom radu 
nikada nije dopustio da se udalji od svog rodnog kraja. 


U zajedničkom radu i poznanstvu s doktorom Andrićem, zvanim naš 
»Čika«, imao sam mnogo susreta u kojima smo se podsjećali na njegov 
rodni kraj na obalama Dunava, Fruškogorskog podgorja, koje se proteže 
od Iloka, Morovića, kroz lijepu Slavoniju do Požege i do lijepog bijelog 
Zagreba, te nazad do bijele Subotice. 

Želio bih da ovaj skup osjeti njegovu prisutnost kao da je sam dok- 
tor Josip Andrić među nama, jer nam je svojim djelima ostavio moguć- 
nosti da ga ne zaboravimo i da ga se sjećamo s ponosom kao pobornika 
sjedinjavanja svih Hrvata. 

Doktor Josip Andrić ulio je u naše duše inspiraciju za pokretanje i okup- 
ljavanje svih Hrvata. 

Nastojanjem doktora Josipa Andrića, u dogovoru sa mnom i sa Sar- 
vari Antonom iz Plavne sudjelovali smo u izvedbi djela plavanske operete 
»Na vrbi svirala«. Na osnovu te operete ja sam svojim stilom primitivnog 
umjetnika na platnu prikazao motiv iz naše ravne Bačke, rodnog kraja 
nezaboravljenog doktora Josipa Andrića, našeg »čike«. Neka mu je zato 
vječna slava! 

MARIJAN BOŽIĆ, iz Rokovaca, u narodnoj noš- 
nji, dugogodišnji pnijatelj dra Josipa Andrića, 
govori o međusobnim prijateljskim izmjenama 
posjeta i pozdravlja prisutne na Simpoziju. 





Marijan BOŽIC 


S pokojnim drom Josipom ANDRIĆEM upoznao sam se još godine 
1922. na jednoj vjerskoj svečanosti u Vinkovcima. 


Tokom vremena toliko smo se sprijateljili da smo se više puta i po- 
sjećivalij; nekad ja k njemu u Zagreb, a također je i on mene više puta 
posjetio u mom skromnom stanu u Rokovcima. 


Tako smo prilikom jednog njegova boravka kod mene šetali mojim 
dvorištem. Najednom se on zaustavi, pogleda me i nakon male stanke 
rece: 

— Dragi Marijane, ja želim da me od ovoga časa više ne oslovljavaš 
sa: gospodine doktore, i slično ...! 


Našao sam se u neprilici, pomislivši tko sam ja, a tko je i što je on? 

— Ali dragi moj g. doktore, to je nemoguće, jer ja sam samo jedan 
prosti i neuki seljak i moram vas poštivati, a za mene je i to velika čast 
što vas mogu tako oslovijavati i ponosan sam na naše obostrano iskreno 
prijateljstvo. A on će na to: 

— Više da mi nisi rekao: gospodine doktore! 

Nakon kratkog vremena upitah ga da li bi mu bilo pravo da ga zo- 
vem kao dr Đuka Kuntarić s imenom »Pišta«?... Na to me on zagrli, pa 
smo se izgrlili i izljubili kao braća koja se nisu mnogo godina vidjela. A 
mnogi se u čudu pitaju otkud to da se dr Josip Andrić — kojega ovdje 

nazivaju »maestrom nacije«, čuven i poštovan ne samo kod nas nego 
i diljem Evrope, a i izvan nje — tako sprijateljio sa seljakom i seljacima. 
Međutim, to nije nikakvo čudo kad znamo da je on i sam seljačkog pori- 
jekla, rođen u bačkom selu Bukinu od seljačkih roditelja. 


Za svako selo s kojim je imao prijateljske veze, a i s nekim grado- 
vima, napisao je i komponirao barem po jedno kolo, a tih kompozicija 
ima sigurno preko sto dvadeset... npr. plavanjsko, bačko, morovićko, 
vinkovačko, rokovačko itd., a većina njegovih kompozicija odiše narod- 
nim, seljačkim duhom. 

Rokovce je posebno volio, a dokaz za to je rokovačko kolo. Četiri je 
pjesme posvetio meni za moj imendan, a kruna svega što je za Rokovce 
učinio jest Misa u čast sv. Luke i dvije pjesme, jedna u čast sv. Roku, 
a druga u čast sv. Andriji. Tako je Rokovce i Andrijaševce uvelike poča- 
stio, na čemu smo mu vječno zahvalni. 


Kao vrlo obrazovan kretao se i imao velik utjecaj i u najvišim krugo- 
vima, a naročito u crkveno-vjerskim, gdje je bio vrlo cijenjen i poštivan. 
Surađivao je sa svim našim biskupima i nadbiskupima, a mnogo su iga 
cijenili i sami sveti Oci Pape kao Pio XII, Ivan XXIII, a današnji Papa 
Pavao VI počastio ga je ordenom reda sv. Grgura kao vrlo zaslužnog laika 
i seniora hrvatskog katoličkog pokreta. 


Kada imamo obiteljske svečanosti, često slušamo kompozicije dra Jo- 
sipa Andrića koje nam je on na magnetofonskoj vrpci ostavio za uspo- 
menu... 


Bila mu trajna hvala i čast! 

STJEPAN NJIKOŠ, tajnik Slavonskog tamburaš- 
kog društva »Pajo Kolarić« iz Osijeka. 





Stjepan NJIKOŠ 


Prošlo je skoro 125 godina otkako je u zamahu ilirskog narodnog pre- 
poroda Vatroslav Lisinski komponirao svoju skladbu koju je nazvao »Tam- 
buraška«, otkako je Stanko Vraz spjevao svoju zbirku pjesama »Gusle i 
tambure« i otkako je osječki ilirac Pajo Kolarić osnovao u Osijeku prvi 
tamburaški zbor u Hrvatskoj. Time su naši ilirci naše narodno glazbalo 
_— tamburicu — iz njene višestoljetne zabiti bosanskih, slavonskih, 
srijemskih i bačkih sela izdigli na vidik našeg novog, općeg kulturnog 
života i dali joj posebno simbolično značenje u razvoju opće naše narodne 
svijesti i muzičke kulture. Uz Preradovićevu pjesmu »Iko je srce u te 
dirno«, kojoj je Pajo Kolarić uz tamburu dao popularnu melodiju koju 
je sav naš narod ubrzo općenito prihvatio, tamburaška je glazba iz Osijeka 
utirala svoj put i osvajala za glazbenu kulturu naše široke narodne slo- 
JeVWE..., 


Josip Andrić kao maleni dječak prihvaća tamburu, a kao požeški 
gimnazijalac (u gimnaziji vrši i dužnost dirigenta tamburaškog zbora »Bi- 
sernica«) komponira i svoju prvu skladbu. Skoro šest decenija stvarati 
za tamburaške orkestre, bodriti ih i pomoći u svakoj prilici, mogao je 
samo dr Andrić... 


Prva redovita godišnja skupština Slavonskog tamburaškog društva 
»Pajo Kolarić« u Osijeku izabrala je 20. ožujka 1955. godine dra Josipa 

Andrića za svog prvog počasnog člana, želeći mu time odati priznanje za 
njegov stvaralački rad i zasluge za razvoj tamburaške glazbe. 


Mi se danas nalazimo u rodnom kraju dra Josipa Andrića, u kraju 
jednog u životu skromnog čovjeka, ali na djelu velikog radnika. Došli smo 
ovamo da mu odamo dužno poštovanje i našu zahvalnost za njegov po- 
žrtvovan rad na polju naše drage tamburice... Zato, neka je vječna slava 
našem nezaboravnom kompozitoru, učitelju i počasnom članu našega Dru- 
štva, dru Josipu Andriću! 

STJEPAN STEPANIĆ, kustos Zavičajnog muzeja 
Turopolje, Velika Gorica. 


Stjepan STEPANIĆ 


ANDRIĆEVA PJESMA 





POSVEČENA TUROPOLJU 


Dok je pokojni dr Josip Andrić boravio u Lomnici, u starom dvoru 
gospođe Vilme i Milke Bedeković, komponirao je operu o hrvatskom knji- 
ževniku A. G. Matošu. 


Tema opere Matoš uzeta je iz života Turopoljaca. Prvi čin događa se 
u Zagrebu. Drugi se čin zbiva u Lomnici, na svadbi jednog plemenitaša. 
Treći čin događa se na željezničkoj stanici u Velikoj Gorici. Dok je kom- 
ponirao operu »MATOŠ«, napisao je ovu pjesmu: 


Turopolje podolje ljubica 
moje mirisavo cvijeće. 


Oj livade bijelih ivančica 
kud mi dragi po stazama šeće. 


Turopolje: lugovi zeleni, 
vinogradi roda plemenita 
kuda rado u jesen hitam. 


Samo nek je turopoljsko srce 
i uz čašu vina ko ljubica. 


Ovu pjesmu posvećenu Turopolju napisao je dr Andrić u Lomnici, 
mjeseca lipnja 1961. godine, a komponirao ju je godinu dana kasnije. 


Svoju kompoziciju »Turopoljku« predao je Turopoljskom pjevačkom 
društvu »DUČEC« iz Mraclina. 


Pjevači iz Mraclina otpjevali su vrlo lijepo ovu pjesmu na smotri 
pjevačkih društava općine Velika Gorica 8. lipnja 1962. 


Smotri je prisustvovao autor teksta i kompozicije, dr Josip Andrić. 
Njegova je kompozicija dobila prvu nagradu te godine. 

Kad je pokojni doktor Josip Andrić skladao operu »Matoš« u Lomnici, 
u starom dvoru gospođe Vilme i Milke Bedeković, a to je bilo godine 1961, 
zapisao je u njihovu spomen-knjigu ove riječi: 


Za prekrasnih i toplih večeri 

znao sam sam izaći iz stare drvene kurije 
i sjesti u park iza tog dvora. 

Gledao sam zvjezdano nebo 

1 slušao cvrčke kako cvrče. 

Na toploj mjesečini, gledajući svoju sjenu, 
počeo sam moliti svoju večernju molitvu. 

MATO SUDETA, prosvjetni referent i učitelj 
u mirovini, brat pokojnog hrvatskog pjesnika 
Đure Sudete, veliki prijatelj dra Andrića, govori 
na Simpoziju u ime učitelja i u ime Podravaca. 


Mato SUDETA 





Dragi naš Pišta — tim smo ga imenom nazivali u našem intimnom 
krugu — zadužio je svojim književnim i umjetničkim radom, naročito 
svojim uredničkim djelovanjem u nekadanjem društvu sv. Jeronima — 
danas Hrvatskog književnog društva sv. Ćirila i Metoda, gotovo sve naše 
hrvatske krajeve. 


Iz njegove autobiografije, koju ste imali prilike čuti s magnetofonske 
vrpce prigodom njegove danas ovdje otvorene Memorijalne izložbe, vidi 
se da je on i svojim kompozitorskim radom istaknuo glazbene ljepote 
pojedinih naših krajeva, otkrio ih, umjetnički obradio i izrazio. 

Iako on u svojim kompozicijama, bar koliko je to meni dosad poznato, 
nije obrađivao glazbene motive onoga dijela ravne Podravine u kojoj smo 
službovali i radili kao pučki učitelji moj brat Gjuro, ja i ostali naši kolege 
i znanci, poštovaoci, sumišljenici i suradnici našega današnjeg slavljenika, 
znadem da je i nas učitelje posebno zadužio objelodanjivanjem naših ra- 
dova u svetojeronimskim odnosno ćirilometodskim edicijama, te posebno 
kompozicijom »Učiteljsko kolo«, što mu ja evo ovdje želim naročito pri- 
znati i istaći sa željom da uspomena na njega i njegov rad ostane trajno 
u srcu današnjih i budućih naraštaja hrvatskoga naroda i da bude pobu- 
dom da se u taj njegov rad ugledaju i drugi naši kulturni radnici, da ga 
cijene, da ga ne zaboravljaju, nego da ga prema svojim silama i sposob- 
nostima, svaki u svom djelokrugu nastoje nasljedovati. 

Završavam i kličem: Neka je trajna slava i uspomena velikom sinu 
drage nam hrvatske bunjevačko-šokačke grude! 

Bibliografija  žejto BERŠEK) 


1. KNJIZEVNO-REDAKTORSKA BIBLIOGRAFIJA DRA JOSIPA ANDRIĆA 


(prema arhivskim podacima Društva i knjizi: Dr Josip BUTURAC- 100 godina 
Hrvatskog književnog društva sv. Jeronima — sv. Ćirila i Metoda, 1868—1968) 


HKD sv. Jeronima: izdavačka djelatnost (od god. 1921. do 1967/68) 


(Redoslijed podataka u bibliografiji: autor, u zagradi urednik, naslov djela, 
broj stranica, naklada): 


1921. (J. Andrić) DANICA za g. 1922. 176 50.000 

1922. x. u 5 4923. 186 60.000 

1923. i A i 74924. 154 50.000 

1924. | ,, 1925. 160 60.000 
5 «Josip Andrić: Hrvatsko uzor- selo 36 25.000 

1925. (J. Andrić) DANICA za g. 1926. 162 60.000 

1926. s gi sisi 4921. 124 55.000 

1927. + s s M26. | 160 55.000 
rad OSip Andrić: Žito u svjet. gospodar. | 104 10.000 

1928. (J. Andrić) DANICA za g. 1929. 160 55.000 
5, I; Almanah Gospe Lurdske 160 8.000 = 
j x Razgovor ugodni, zab. kalend. 160 5.000 za 1929. g. 

. 1929. e DANICA za g. 1930 160 55.000 
: je Album Društva sv. Jeronima 56 25 
, ; Razgovor ugodni, zabavnik 144 5.000 za 1930. g. > 
Almanah Gospe Lurdske 144 BOOT sili sak s 
3 (AndfičćRbnčar) Naša Gospa Lurdska 192: 10.000. (IE) 1930. g. 
i (J. Andrić) OBITELJ (1) 900 5.000 

1930. (Andrić—Perinić) Mladost (1229.30) 312 3.000 
: (J. Andrić) DANICA za g. 1931. 160 52.000 atli 
; g Almanah Gospe Lurdske 144. 10.000 za 1931. g. 
; e Razgovor ugodni za 1931. 144. 10.000 
jr (Andrić—>Lončar) Naša Gospa Lurdska 192 + 12:000: (ITI:) 1930. g. 
KL (J. Andrić) OBITELJ (II) 864. 6.000 za 1930. g. 


1931. (J. Andrić) Rad i uspjesi Društva sv. J. 68 2.000 
» | (Andrić—Perinić) MLADOST XI. 1930/1. 152 4.000 
ri a i MALA MLADOST 


(I) 1930/1. 128 5.000 
»  (J. Andrić) DANICA za g. 1932. 160 52.000 
» Josip Andrić: U Kristovoj domovini 168 10.000 


(J. Andrić) OBITELJ za 1931. g. (III) 846 
od Almanah Gospe Lurdske, 1932. 96 
;, Razgovor ugodni za g. 1932. 112 
(Andrić—Lončar) Naša Gospa Lurdska (IV) 192 


. (J. Andrić) Jeronimski rad u g. 1931. 60 
Josip Andrić: Hrvati u Irskoj 72 
(J. Andrić) DANICA za g. 1933. 160 
J. Andrić: Na zelenom otoku 88 
(J. Andrić) OBITELJ (IV) za 1932. 852 
(Andrić—Lončar) Naša Gospa Lurdska (V) 192 

(J. Andrić) Jeronimski rad u g. 1932. 60 
J. Andrić: Vuk u ovčjoj koži, 
gluma (KDP 10) 36 
(J. Andrić) DANICA za g. 1934. 160 
e OBITELJ (V) 1933. 1.048 
(Andrić—Lončar) 
Naša Gospa Lurdska (VI) 192 

. (J. Andrić) DANICA za g. 1935. g. 160 

> OBITELJ (VI) 1934. 1.029 
(Andrić—Lončar) 
Naša Gospa Lurdska (VII) i92 

. J. Andrić: Crna velevlast (J. S. 8) 32 
(J. Andrić) DANICA za g. 1936. 160 
(Andrić—Lončar) 

Naša Gospa Lurdska (VIII) 264 
(J. Andrić) OBITELJ 1935. (VII) 1.004 
(Zeyer—Andrić): 

Marijin vrt, roman (KDR 73) 148 

. (J. Andrić) DANICA za 1937. 160 


S; Andrić: Jela od krumpira, Kruh nebeski 520 

(Andrić—Lončar) 

Naša Gospa Lurdska (IX) 254 

(Andrić—Lončar) OBITELJ 1936. (VIII) 992 
K Kruh nebeski, IX. izd. 520 


1, 
. Cezner—Andrić: 


Domaćica u kuhinji (III. izd.) = 134 
J. Andrić: Mala pastirica (sv. Bernardica) 32 
(J. Andrić) OBITELJ 1937. (IX) 980 


(Andrić—Lončar (Naša Gospa Lurdska (X) 370 


. ANDRIĆ—BOGDAN—GRGEC—PEROVIĆ— 


ŽIVKOVIĆ: Jedni grade, drugi razgrađuju 62 
Durych—Andrić: 


Krasuljak, roman (KDR 78) 148 

(Andrić—Lončar) 

Naša Gospa Lurdska, 1938. (IX) 228 

(Andrić—Moskatelo) OBITELJ (X) 686 

Kruh nebeski (XI) izd. (Andrić) 520 
. Andrić: Srijemske elegije (KDR 82) 242 

(J. Andrić) DANICA 1940. g. 160 


(Andrić—Lončar) Naša Gospa Lurdska 258 


8.000 
5.000 
5.000 


11.000 za 1931. 


1.500 
1.000 
40.000 


11.000 za 1932. 


10.000 za 1933. 


40.000 
5.000 


10.000 za 1934. 


28.000 
38.000 


10.000 za 1935. 


4.000 


2.000 
36.000 
10.000 X. izd. 


10.000 za 1936. 


4.000 
20.000 


3.000 
30.000 (JS 28) 
4.000 


10.000 za 1937. 


27.000 
2.000 


10.000 


3.700 za 1938. 


20.000 
1.000 
30.000 


9.000 (XIII) 1939/40. 

(Andrić—Moskatelo): OBITELJ 1939. 696 
. Cezner—Andrić: Domaćica u kuhinji 104 
(Andrić—Lončar): Naša Gospa Lurdska, 258 
(Andrić): DANICA za 1941. g. 160 
(Andrić—Moskatelo): OBITELJ (XII) 404 
(Andrić—Moskatelo): MALA MLADOST 182 
Kruh nebeski, XII izd. (Andrić) 520 
; u KIH; ki 520 
(J. Andrić): DANICA za 1942. g. 160 
J. Andrić: IRSKA 224 
(Andrić—Lončar) Naša Gospa Lurdska 206 
(Andrić—Moskatelo): OBITELJ (XIII) 380 
J. Andrić: Apostol Hrvatske I izd. 40 
II 36 


J. Andrić: Velika ljubav, roman (KDR 99) 160 
Kruh nebeski, 13 a izd. (Andrić) 520 
(Andrić—Lončar) Naša Gospa Lurdska 90 


(Andrić—Moskatelo) OBITELJ, (XIV) 340 
(Andrić) DANICA 1943. 160 
(Andrić) DANICA za 1944. g. 160 
(J. Andrić): SUNČANI VINOGRAD, 

zbornik hrvat. kat. pripovijedača 222 
(Andrić—Moskatelo): OBITELJ (XV) 380 


. Andrić-—Kokić: Bačka, za jed. glas i glasovir 4 


(J. Andrić): DANICA za 1945. g. 160 
Kruh nebeski, 13 c izd. (Andrić) 520 
(J. Andrić): OBITELJ za 1944. g. 300 


Od g. 1945. do 1965. nema podataka o djelatnosti 


1965. 


1966. 


1967. 


Kruh nebeski (XVI izd.) 448 
(Andrić) Katolički kalendar 1966. (knjiga) 200 
(Andrić): Katolički godišnjak 
— Danica 1967. 

Katolički godišnjak 1968. 


192 
240 


— Zagorski godišnjak 1964 (Dr J. Andrić: Josip 
Canić, kompozitor Hrvat. Zagorja) 


— Dr Josip Andrić: Slavonske narodne pjesme 
Požeške doline, Sl. Požega 1969 (Matica Hrvat- 
ska) 

3.500 (XI) 


3.000 IV. izd. 

9.000 XIII. 1939/44. 
28.000 

3.500 za 1940. g. 


5.500 XI. 1940/41. 
20.000 

25.000 
35.000 

4.500 

8.000 (XIV) 1941. 
3.500 za 1941. g. 
30.000 (JS 44) 


20.000 (JS 46) 

2.000 
24.000 

6.500 (XV) 1942. g. 


4.500 
3.000 za 1943. g. 


2.200 
50.000 
25.000 
2.000 (XVI) 


dra Andrića u Društvu. 


30.000 
31.000 


26.000 
34.565 


II. BIBLIOGRAFIJA O DRU JOSIPU ANDRICU 
(novine, časopisi, radio, priredbe, korespondencija itd.) 


Registrirani podaci nisu potpuni i obuhvaćaju samo razdoblje poslije 
drugog svjetskog rata. 


Narodni list, Zagreb od 24. III 1959: 50 godina »Opera Matoš« ?... 
(Željko Beršek) — sa slikom jubilarca. 
Vjesnik, Zagreb od 18. V 1961. Afirmacija tamburice (Ž. B.). 


Večernji list, Zagreb, 8. X 1965. — Kulturne veze s Lužičkim Srbima 
(Ž. Beršek) — sa slikom prof. Petra Dumičića. 


Prosvjeta, Zagreb, g. VII, VII—VIII 1960. šezdeset god. života i rada 
Mierćina Nowaka (Iz kulturnog stvaranja Lužičkih Srba) sa slikom 
pisca, i 2 slike: žetva i ruže iz Lužice (Željko Beršek). 

Vjesnik, Zagreb 23. IV 1953. Prva bunjevačka opera (Željko Beršek). 


Požeški list, Sl. Požega 1. IV 1965: Doživjeli smo ljepotu Andrićeve 
muzike (sa slikom koncerta) — Antun Petković. 


Bakarska zvona, Bakar: Dr Josip Andrić (sa slikom) — Kuzma Moska- 
telo, br. 1/1968., god. VI. 


Zbornik »Marulić«, Zagreb 1968. (R. Grgec: U spomen dra J. Andrića) 
— Juraj Lončarević: Šokački i bunjevački književ- 
ni portreti, Zagreb, 1969. 
— Spomenica Dr Josip Andrić (1894—1967) Zag- 
reb, 1969. (Epoha) 


— Zagorski godišnjak za 1970. Izd. KPD Hrvatskih 
Zagoraca »Matija Gubec« Zagreb, 1969. g. 


— Slavonski narodni kalendar za 1970. godinu, 
Sl. Brod 1970. 


— Dr Ivon Ćuk: Mučenik iz Krešimirova grada, 
Zagreb, 1970. 


Juraj Lončarević: Dr Josip Andrić — Hrvatska književna revija »Marulić« 
br. 2/1968. Zagreb 


Glas koncila, Zagreb VIII 1969. br. 
Večernji list, Zagreb VIII 1969. br. (Oglas Zagreb-expressa) 


Hrvatska književna revija »Marulić«, Zagreb, br. 3/1969. 
Radio-stanica Zagreb, 31. VIII 1969 (Prikaz Julija Njikoša) 


Radio-stanica »Sljeme« Zagreb (vijesti, Prikaz Julija Njikoša) 
Radio-televizija Zagreb, 1. IX 1969. u 18 sati, kronika (Branko Knezoci) 


Radio-Vatikan, Rim, 26. IX 1969. Veličanstvena proslava u Bačkoj, prikaz 
Željka Beršeka 

Glas Slavonije, Osijek, 4. IX 1969. — U spomen dru J. Andriću, piše Z. Me- 
daković, 

Požeški list, Slav. Požega, 14. IX 1969. — Simpozij u čast pok. dru J. Andriću, 
piše dr Đuka Kuntarić, 

Glas Koncila, Zagreb, 28. IX 1969. br. 19/164 — Simpozij o dru Josipu Andriću 
i otkrivanje spomenika (Željko Beršek), 

Bakarska zvona, Bakar—Turan, 3. X _ 1969. br. 6/69. g. VII, — Veličanstveni 
doživljaj imali su bunjevačko-baranjski Hrvati u Bačkoj (sa slikom 
2. Beršek), 

Hrvatski književni list, Zagreb, br. 18/69.— Simpozij o radu skladatelja i 
književnika dra J. Andrića, piše Juraj Lončarević, 

Katolički godišnjak 1970 (izašao 20. X 1969) — Simpozij o radu dra Andrića 
(Radovan Grgec), 

Veritas, Zagreb, br. 11, 28. X 1969. — Plavna u Bačkoj, vijesti, dr I. Cuk, 

Obitelj, Zagreb, br. 10, studeni 1969. — Veličanstvena proslava dra J. Andrića 
u Bačkoj sa slikom (Željko Beršek), 

Hrvatske novine, Gradišće, Austrija, br. 36/1969. — Veličanstvena proslava dra 
J. Andrića, sa slikom, Željko Beršek, 


Hrvatske novine, Gradišće, br. 45/69. Najava na 1. strani o prikazu u bečkom 
»Novom glasu« HAK, u br. 3/1969. Izložba o životu i radu dra Josipa 
Andrića. 


Novi glas, publikacija Hrvatskog akademskog kluba, Beč, br. 3/1969. — Izložba 
o dru J. Andriću (Željko Beršek), 


Veritas, Zagreb, br. 12/1969. Nove knjige: Slavonske narodne pjesme Požeške 
doline dra Josipa Andrića (Ž. Beršek), 

Zagorski godišnjak 1970, KPD HZ »M. Gubec« Zagreb: Dr Josip Andrić, studija 
Jurja Lončarevića, 

Slavonski narodni kalendar 1970. Sl. Brod (izašao 9. I 1970.) — Slavonske na- 
rodne pjesme Požeške doline dra J. Andrića, (Željko Beršek), 


Bakarska zvona, Bakar, br. 7. — Memorijalni muzej i spomen- knjiga o dru J o- 
sipu Andriću, najava eseja Ž. Beršeka: Maestro nacije, 

Sveta Cecilija, Zagreb br. 3/69. — Simpozij o životu i radu dra J. Andrića, skra- 
ćeno (Ž. Beršek), 


Sveta Cecilija, Zagreb, br. 3/69. Nove knjige: Slavonske narodne pjesme Požeš- 
ke doline dra J. Andrića (Ž. Beršek), 


Starokatolik, Zagreb, br. 5/69. — Na uspomenu dra Josipa Andrića (Ured.) 


Požeški list, Sl. Požega, 17. VII 1969. — Dr Josip Andrić: Slavonske narodne 
pjesme požeške doline, Aleks. Milošević, 


Bakarska zvona, Bakar, br. 5/69. Dr Josip Andrić: Slavonske narodne pjesme 
Požeške doline, Kuzma Moskatelo, 


Požeški list, Sl. Požega, (prikaz koncerta, prileži Petković). 


Bakarska zvona, Bakar br. 7, 1969. — U Zagrebu se priprema Memorijalni mu- 
zej i spomen-knjiga o dru J. Andriću, obavijest o reprizi simpozija 
u Zagrebu, str. 10, (Ž: B.1 Ured..K: M.) 

Susreti, književni časopis, Umag, br. 10—11: Svečana proslava dra J. Andrića 
u Bačkoj, sa slikom (Ž. Beršek), 

Večernji list, Zagreb, 12. XII 1969. — Saznajemo: U povodu dvogod. smrti 
komp. dra Andrića održat će se 14. XII repriza Simpozija — kome- 
mor. priredba (Uredništvo), 

Glas koncila, Zagreb, br. 24 (7. XII 1969): Spomen-priredba o drugoj obljet- 
nici smrti dra Josipa Andrića (Organ. odbor), 


Glas koncila, Zagreb, br. 1/171. od 1. I 1970. Zagreb: Repriza simpozija o dru 
Josipu Andriću (prema Ž. B.) 

Obitelj, Zagreb br. 2—3, g. 1970. — Repriza simpozija o dru Josipu Andriću, 
str. 21. (Željko Beršek) 


Glas koncila, Zagreb, Jedna molba... (Organ. odbor) 1970. g. 

Bakarska zvona, Bakar, br. 2. Molba, tekst uokvireno (Ž. B.) 1970. 
Bakarska zvona, Bakar, br. 4/1970. lipanj, Književna objava (Ž. B.) 
Bakarska zvona, br. 1/1970. Bl. Nikola Tavelić, prvi hrv. kanoniz. svetac, 
Bakarska zvona, br. 1/1970. Dr Butorac Josip: 100 god HKD (osvrti) 


Bakarska zvona, Bakar br. 1/1968. Dr Josip Andrić (Kuzma Moskatelo) 
Hrvatske novine, Gradišće, g. 1970. br. i br. — Uspomene na dra J. An- 
drića, Meršić (2?) 

Bakarska zvona, br. 1/1970. (vidi: gore!) 

Novi glas, Beč, g. Il, br. 1—2, 1970. 

Susreti, Umag, br. 12. 

Radio-Vatikan, Rim: Kulturni pregled (Ž. Beršek, Obitelj, Jakšić, Zbornik dra 
J. Andrića) 


Uredništvo Zbornika poslalo je priloge sa oba Simpozija na adrese: 
Hrvatske novine, Gradišće — najava Zbornika o dru J. Andriću (Ž. B.) 
Nedeljne novine, Bačka Palanka, 

Crkva u svijetu, Split 

Deutsche Welle, Koln (kultura) 

Subotička »Danica« za br. 1, ali do sada nisu objavljeni. 


Bakarska zvona, Bakar, br. 4/1970. Hrvatski svetac Nikola Tavelić kanoniziran 
u Rimu, i str. 2: Dr Josip Andrić (sa slikom), potpis: K. G. (Kuzma 
Moskatelo) 


Glas Koncila, Zagreb, br. 14 (od 12. VII 1970) — Sprema se Zbornik odru J.A. 


Kada je već Zbornik bio u tisku Uredništvo je primilo niz novina i publi- 
kacija koje su donosile vijesti o dru Josipu Andriću, pa ih stoga u ovom 
zaglavku informativno navodimo: 
1. Glas koncila, Zagreb — oglas o Zborniku, 
2. Bakarska zvona, br. 4/1970. (N. Tavelić kanoniziran u Rimu) sl. Dr; 
J.A,, 

3, Hrvatske novine, Gradišće, br. 46/1970. oglas, 

4. Dr Đuka Kuntarić: Zlatna požeška dolina i štovanje sv. N. Tavelića, 
(knjižica, Sl. Požega, 1970), 

B. 
9. 
10. 
IL: 
12. 
13. 


14. 


15. 


16. 


lua 


Hrvatske novine, Gradišće, (oglas, ponovno), 

Spomenica Slav. tambur. društva »Paje Kolarića« u Osijeku (1970), 
opširan prikaz o dru J. Andriću iz pera Julija Njikoša, 

Julije Njikoš o dru J. Andriću u »Zvuku«, Udruženju kompozitora 
Jugoslavije u Sarajevu, br. 104. i br. 105/1970., 

Julije Njikoš u »Sv. Ceciliji« (dva broja) prikaz o dru J. Andriću, 
KANA, Zagreb, br. 7/1970, oglas, 

Katolički godišnjak za 1971. sa sl. (R. Grgec), 

Subotička danica za 1971. sa sl. (Ž. Beršek), 

ibid.: Bačka, str. 103 (Ž. Beršek), | 
ibid. — Dragim bunjevačko-šokačkim Hrvatima, u spomen dru J.A. 
(Stjepan Kovačić, str. 136), 

Zagorski godišnjak 1971: Dr J. Andrić: Tambura u našem prosvjet- 
nom radu (iz ostavštine, str. 111—113), 

Bakarska zvona, br. 7—8/1970: Izložba u Šibeniku o dru J. Andriću 
(Ž. Beršek), 

Dr Kuntarić: Andrić je volio Požegu svim srcem i svom dušom, (Po- 
žeški list, Sl. Požega, br. 46. — god. XVII. od 10. XII 1970), sa sli- 
kom, 

Hrvatske novine, Gradišće, br. 1 od 9. I 1971: Priredba u spominak 
dra Josipa Andrića (Ž. Beršek). 


U povodu III komemorativne priredbe s programom od 15. XII 1970. o 
dru J. Andriću poslani su prikazi i Radio-Vatikanu kao i na više uredništava. 

SADRŽAJ 


Umjesto predgovora (Ladislav Beršek) . 
Moja autobiografija (Dr Josip Andrić) 


SIMPOZIJ U RISITOVAČI 


Stjepan Kovačić: Grobna poema dru Josipu Andriću 

Lazo Krmpotić: Rad dra Andrića na duhovnom polju . 

Juraj Lončarević: Dr Josip Andrić (in memoriam) . 

Dr Đuro Kuntarić: Dr Josip Andrić povezuje Požegu s Bačkom Hr 
vatskom a je 

Radovan Grgec: Dr Andrić kao urednik jeronimskih izdanja 

Ilija Džinić: Dr Josip Andrić i Bačka . : 

Bela Gabrić: Suradnja dra Josipa Andrića s Hrvatima u Bačkoj . 

Dr Ante Sekulić: Nekoliko misli o književnom radu dra >. Andrića 

Kuzma Moskatelo: Dr Josip Andrić kao publicista : 

Julije Njikoš: Dr Josip Andrić — kompozitor i muzikolog . 

Dr Vinko Žganec: Dr Josip Andrić — zapisivač muzičkog folklora . : 

Dr Ivon Ćuk: Andrićeva uloga u širenju kulta bl. Nikole Tavilića . 

Janko Matko: Dr Josip Andrić i Dom bl. Nikole Tavelića u Krašiću 


ANDRIĆ I »MALI« NARODI 


Dr Ignac Horvat: Dr Josip Andrić i Gradišćanski Hrvati . 

Konrad Meršić: Posljednji posjet Gradišću . 

Stjepan Kovačić: Gradišćanskim Hrvatima . 

Viliam Kovar: Dr Josip Andrić i Slovaci . 

Dr Aleksandar Čupović: Dr Andrić — osnivač Društva prijatelja Lužič- 
kih Srba 

Dr Boro Pavlović: Dr Andrić i Irci ; : : 

Vjera Jandroković-Franić: Iz mog »Albuma uspomena . 

Ivan Jandroković: Zapis 


PJESNIČKE SVEČANOSTI 


Mara Švel-Gamiršek: Trenutni snimci 

Stjepan Kovačić: Dragim žakačkokun jevačkii Hrvattita ka 
Simpozija i otkrića spomen-biste dru Josipu Andriću . 

Željko Beršek: Bačka (putni dojmovi) . 

August Đarmati: Ugaslo svjetlo (dru Josipu Andriću) . 

Stjepan Kovačić: U sobi pokojnog dra Josipa Andrića . 
Jakov Kopilović: »Bačka« (uz Andrićevu skladbu »Bačka« na riječi 
Alekse Kokića) 


Josip Cosić: Mozartova ruža (dru Josipu Andriću in i memoriam)... 


OTKRICE SPOMENIKA, IZLOŽBE, KOMEMORACIJE 


Stjepan Kovačić: Uz otkriće spomenika dru Josipu Andriću 
Željko Beršek: Izložbe, komemoracije : 
Marija Vukelić: Sjećanje na dra Josipa Andrića . 


POZDRAVI SIMPOZIJU | 


Ivan Prčić . 
Josip Benak 
Marijan Božić . 
Stjepan Njikoš . 
Stjepan Stepanić 
Mato Sudeta 


BIBLIOGRAFIJA (Željko Beršek) 

